VPRAŠANJE ZA USTNI ODGOVOR Z RAZPRAVO O-0014/08
v skladu s členom 108 Poslovnika
predložil
Miroslav Ouzký
, v imenu Odbora za okolje, javno zdravje in varnost hrane
za Komisijo
Zadeva: Boj proti raku v razširjeni Evropski uniji
Rak je zelo obsežen niz bolezni in veliko zdravstveno breme, ki se bo gotovo povečalo, saj se evropsko prebivalstvo stara in vse več ljudi preživi druge bolezni. V Evropski uniji zaradi raka vsako leto umre več kot milijon ljudi.
Kdaj namerava Komisija nadgraditi ukrepe iz programa Evropa proti raku in sprejeti priporočilo za celostno strategijo nadzora rakavih obolenj, ki bo obravnavala štiri osnovne dejavnike nadzora rakavih obolenj: preprečevanje, zgodnje odkrivanje, diagnosticiranje, zdravljenje in oskrbo, vključno s paliativno oskrbo?
Kakšne načrte ima Komisija v zvezi s predlogom vzpostavitve referenčnih omrežji za redka in težko ozdravljiva rakava obolenja, ki bodo v skladu s predlogi za mobilnost bolnikov dobivala podporo iz strukturnih skladov in okvirnih raziskovalnih programov Skupnosti?
Kako namerava Komisija glede na dejstvo, da preventivni pregledi v zvezi z rakom rešujejo življenja, posodobiti in okrepiti obstoječa priporočila za zgodnje odkrivanje raka?
