A7-0040/2010
17.3.2010
POROČILO
o predlaganju Igorsa Ludboržsa za člana Računskega sodišča
(C7‑0017/2010 – 2010/0805(NLE))
Odbor za proračunski nadzor
Poročevalka:
Inés Ayala Sender
PR_NLE_art108
PE 431.022v03-00
VSEBINA
PREDLOG SKLEPA EVROPSKEGA PARLAMENTA
Priloga I: ŽIVLJENJEPIS IgorsA LudboržsA
PRILOGA 2: ODGOVORI IGORSA LUDBORŽSA NA VPRAŠALNIK
IZID KONČNEGA GLASOVANJA V ODBORU
PREDLOG SKLEPA EVROPSKEGA PARLAMENTA
o predlaganju Igorsa Ludboržsa za člana Računskega sodišča
( C7‑0017/2010 – 2010/0805(NLE) )
(Posvetovanje)
Evropski parlament,
– ob upoštevanju člena 286(2) Pogodbe o delovanju Evropske unije (PDEU), v skladu s katerim se je Svet posvetoval s Parlamentom ( C7‑0017/2010 ),
– ob upoštevanju dejstva, da se je Odboru za proračunski nadzor na seji dne 16. marca 2010 predstavil kandidat, ki ga Svet predlaga za člana Računskega sodišča,
– ob upoštevanju člena 108 svojega Poslovnika,
– ob upoštevanju poročila Odbora za proračunski nadzor ( A7-0040/2010 ),
A. ker Igors Ludboržs izpolnjuje pogoje, ki jih določa člen 286(1) PDEU,
1. odobri predlog Sveta, da se Igorsa Ludboržsa imenuje za člana Računskega sodišča;
2. naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.
Priloga I: ŽIVLJENJEPIS IgorsA LudboržsA
Član Evropskega računskega sodišča
Rojen junija 1964 v Jūrmali, Latvija
Poročen, ima dva otroka
IZOBRAZBA IN USPOSABLJANJE
od avgusta 2003 dalje
kandidat za 2. stopnjo izpita leta 2010 za pridobitev naziva CFA
od oktobra 1994 do novembra 2003
pooblaščeni računovodja (član Združenja pooblaščenih računovodij)
od septembra 2000 do maja 2001
pooblaščeni notranji revizor (Institut notranjih revizorjev)
od aprila 1994 do maja 1994
pooblaščeni revizor (Računovodski metodolološki svet, Ministrstvo za finance, Latvija)
od junija 1993 do avgusta 1993
spričevalo (šola Warton, Univerza v Pennsylvaniji in Poslovna šola Stanford)
od junija 1992 do julija 1992
spričevalo (Poslovna šola Harvard)
od septembra 1986 do 1989
doktorat (oddelek za računovodstvo, Univerza v Vilni)
od septembra 1981 do 1985
diploma (računovodski oddelek, Univerza v Vilni)
POKLICNA POT
od 2004 naprej
član Evropskega računskega sodišča v Luksemburgu
od maja 2003 do maja 2004
profesor na Inštitutu za računovodstvo, Fakulteta za ekonomijo in menedžment, Univerza v Latviji
od oktobra 1992 do aprila 2003
izredni profesor na Inštitutu za računovodstvo, Fakulteta za ekonomijo in menedžment, Univerza v Latviji
od oktobra 1989 do septembra 1992
docent na Inštitutu za računovodstvo, Fakulteta za ekonomijo in menedžment, Univerza v Latviji
od septembra 1985 do avgusta 1986
predavatelj na Inštitutu za računovodstvo, Fakulteta za ekonomijo in menedžment, Univerza v Latviji
od marca 2003 do maja 2004
generalni direktor (podjetje SIA, pisarna pooblaščenega revizorja Igorsa Ludboržsa)
od oktobra 1997 do septembra 2001
namestnik vodje oddelka za notranjo revizijo (banka Parex)
od oktobra 1993 do septembra 1997
dve leti revizijski nadzornik in nato vodja revizij (Coopers & Lybrand)
od oktobra 1990 do septembra 1993
finančni direktor (IP Riga)
od decembra 1989 do septembra 1990
računovodja (latvijska televizija LTV, avdiovizualno marketinško združenje)
DODATNE INFORMACIJE
- Objave
- razprava: Zgodovina računovodstva v Republiki Latviji od ustanovitve leta 1918 do danes – Igors Ludboržs, Inta Millere. 12. svetovni kongres zgodovinarjev računovodstva, 2008;
- razprava: Pripoznanje neopredmetenih sredstev v skladu z zahtevami EU – Inga Būmane, Igors Ludboržs, Humanitarne in socialne vede, Univerza v Latviji, 2001
- članek: Računovodstvo in revizija v Latviji – tranzicija v baltskih državah: študije na mikroravni. Uredili N.Hood, R.Ķīlis, J.–E. Vahlne, izdala založba Macmillan Press Ltd, 1997.
- Članstvo v profesionalnih združenjih
- Latvijsko združenje pooblaščenih revizorjev;
- Evropsko računovodsko združenje;
- Združenje pooblaščenih računovodij;
- Inštitut pooblaščenih finančnih analitikov.
- Sodelovanje pri delu svetov, odborov in delovnih skupin
- nekdanji namestnik predsednika računovodskega sveta;
- nekdanji član finančnega odbora fundacije, ki sta jo ustanovili Univerza v Latviji in fundacija Nippon;
- nekdanji član tehničnega odbora za računovodske standarde;
- nekdanji svetovalec latvijskega ministra za gospodarstvo;
- nekdanji član latvijskega svetovalnega odbora za finančno računovodske standarde;
- nekdanji namestnik predsednika latvijskega združenja pooblaščenih revizorjev;
- nekdanji član delovne skupine, pristojne za pripravo zakonodajnih predlogov zakonov o holdingih.
PRILOGA 2: ODGOVORI IGORSA LUDBORŽSA NA VPRAŠALNIK
Izkušnje na Evropskem računskem sodišču
Poleg kolegijske odgovornosti, ki sem jo imel kot član sodišča, sem se kot član revizijske skupine IV ukvarjal predvsem z revizijami prihodkov, upravnih odhodkov, notranjepolitičnih zadev EU, ustanov in organov Skupnosti, bančnih zadev ter najemanja in dajanja posojil. Od maja 2004 sem kot član poročevalec pri reviziji zadev EU v zvezi z bančništvom, najemanjem in dajanjem posojil nadzoroval:
– letne revizijske dejavnosti, na katerih temelji posebno poglavje letnega poročila sodišča o ekonomskih in finančnih zadevah,
– revizije poslovanja, katerih rezultat so: 1) posebna letna poročila o učinkovitosti upravljanja Evropske centralne banke (zadolžen sem bil za poročila med letoma 2003 in 2007, ki so zajemala različna področja, kot so politika človeških virov (2004), dejavnosti banke v zvezi z njenimi novimi prostori (2005) ter načrtovanje in spremljanje posameznih področij poslovanja banke ter poročanje o njih (za finančno leto 2008; poročilo bo izdano čez nekaj mesecev); in 2) posebna poročila v zvezi z ekonomskimi in finančnimi zadevami, ki so do zdaj privedla do poročil o bančnih ukrepih na območju Sredozemlja v okviru programa MEDA in prejšnjih protokolov (SR 1/09) ter o Komisijinem upravljanju zakladnice (SR 5/09).
Kot član poročevalec sem bil zadolžen tudi za mnenje sodišča o predlogu za Uredbo Sveta o spremembi Uredbe (ES) št. 2728/94 o ustanovitvi jamstvenega sklada za zunanje ukrepe, ki ga upravlja Generalni direktorat za gospodarske in finančne zadeve. Poleg tega sem zastopal sodišče v pogajanjih o podaljšanju tristranskega sporazuma z Evropskim investicijskim skladom (EIF) leta 2006 in z Evropsko investicijsko banko (EIB) leta 2007.
Na sodišču sem imel tudi horizontalne zadolžitve, saj sem od marca 2006 član upravnega odbora sodišča, ki se ukvarja z vsemi upravnimi zadevami od človeških virov do informacijske tehnologije in ki mu od aprila 2008 tudi predsedujem. Prav tako sem sodeloval pri dejavnostih medsebojnega pregleda, ki jih je sodišče začelo izvajati leta 2005; bil sem član osemčlanske usmerjevalne skupine in delovne skupine za izvajanje ustreznih priporočil.
Prizadeval sem si, da je opravljeno delo 1) skladno z ustreznimi revizijskimi standardi in metodologijo; 2) zagotavljalo dodano vrednost organu za podelitev razrešnice, predvsem na področju odgovornosti; 3) skladno z najvišjimi standardi integritete.
Cilji za morebiten prihodnji mandat
Moja prednostna naloga je zaključiti revizijo garancijske sheme za MSP. Namen posebnega poročila je ugotoviti, ali je upravljanje sheme učinkovito.
Eden izmed mojih najpomembnejših ciljev je še naprej prispevati k izvajanju revizijske strategije sodišča za obdobje 2009 – 2012. To med drugim zajema povečanje učinka dejavnosti sodišča z ustreznimi, posodobljenimi in kakovostnimi finančnimi revizijami ter rezultati revizij poslovanja za Evropski parlament in Svet. S tem v zvezi je moj cilj izvesti revizijo odhodkov EU v času gospodarske in finančne krize, ki so svoj vrhunec dosegli v Evropskem načrtu za oživitev gospodarstva, in ugotoviti, katere revizijske možnosti bi moralo sodišče kratkoročno izrabiti. Drugi konkreten cilj na tem področju je dodatno izboljšati uporabo primerjalne analize pri revizijah poslovanja s pomočjo obstoječih dobrih praks, ki lahko omogočijo izboljšave drugih praks.
S svojimi računovodskimi izkušnjami lahko prispevam k nadaljnjemu izboljšanju izjave o zanesljivosti sodišča, pri čemer bi ta ostala v skladu z veljavnimi revizijskimi standardi. Prav tako se bom zelo potrudil povečati odgovornost Evropske komisije na področjih, katerih upravljanje je prenesla na druge organe, kot sta Evropski investicijska banka in Evropski investicijski sklad.
Moj cilj v zvezi s sodiščem kot organizacijo je povečati učinkovito porabo sredstev z dodatno poenostavitvijo notranjih procesov odločanja in izboljšanjem informacij glede upravljanja. Revizorji so najpomembnejša vrednost sodišča, zato se bom trudil nadaljevati in razširiti ustrezno kakovostno usposabljanje osebja ter srednjeročno dejavno podpreti dodatni medsebojni pregled, morebiti glede določenih posebnih zadev, in tako izboljšati organizacijo in odgovornost sodišča.
Nenazadnje je moj cilj ohraniti odprt in odziven odnos z Evropskim parlamentom, predvsem s člani Odbora za proračunski nadzor, v prihodnjih razpravah, in sicer z zagotavljanjem informacij, ki bodo temeljile na reviziji in ki bodo pravilne in pomembne za zainteresirane strani sodišča.
IZID KONČNEGA GLASOVANJA V ODBORU
Datum sprejetja
16.3.2010
Izid končnega glasovanja
+:
–:
0:
21
0
3
Poslanci, navzoči pri končnem glasovanju
Marta Andreasen, Jean-Pierre Audy, Inés Ayala Sender, Zigmantas Balčytis, Jorgo Chatzimarkakis, Andrea Cozzolino, Luigi de Magistris, Tamás Deutsch, Martin Ehrenhauser, Jens Geier, Ingeborg Gräßle, Ville Itälä, Cătălin Sorin Ivan, Elisabeth Köstinger, Bogusław Liberadzki, Monica Luisa Macovei, Jan Olbrycht, Georgios Stavrakakis, Søren Bo Søndergaard
Namestniki, navzoči pri končnem glasovanju
Christofer Fjellner, Edit Herczog, Monika Hohlmeier, Sidonia Elżbieta Jędrzejewska, Markus Pieper
