Potrebni so ukrepi za olajšanje položaja staršem samohranilcem
Socialna politika
2011-02-04 - 12:09
Materam samohranilkam je treba pomagati z ukrepi za zagotavljanje boljšega ravnotežja med družinskim in poklicnim življenjem, so prepričani poslanci. ©BELGA_Photononstop_Jacques Loic Oblike družin se vse hitreje spreminjajo, zato je treba zakonodajo prilagoditi na tak način, da bo vsem oblikam družin, predvsem tistim z enim staršem, olajšala življenje, so se na ponedeljkovi predstavitvi mnenj o položaju mater samohranilk strinjali poslanci. Več storitev za enostarševske družine in uvedba minimalnega dohodka bi bila koraka v pravo smer.
Italijanska poslanka Barbara Matera (EPP) , ki bo spisala poročilo o ukrepih na tem področju, pravi, da število samskih mater, ki se soočajo z revščino, hitro raste. Diskriminacijo na osnovi spola je treba odpraviti, je poudarila in opozorila, da morajo biti tudi očetje odgovorno vključeni v prizadevanja za boljše ravnotežje med družinskim in poklicnim življenjem.
Različne oblike družine
Kot je dejala švedska poslanka Eva-Britt Svensson (GUE/NGL) se družbe in z njimi družine spreminjajo. "Moj oče je umrl, ko sem bila otrok, mati je morala sama vzgojiti šest otrok," je svojo izkušnjo delila poslanka.
Rossana Trifiletti iz univerze v Firencah pa je opozorila, da so enostarševske družine v primerjavi s klasično družino še vedno obravnavane kot odklon, pri čemer se zgublja starševski potencial samskih staršev. "To je zapravljanje družbenega in kulturnega materiala," je dejala.
Raziskovalka Laura Alipranti iz grškega centra za družbene raziskave pa je dejala, da poroka in starševstvo nista več tako povezana kot v preteklosti. Otrok, ki se rodijo izven zakona, je v EU že 37 odstotkov, medtem ko jih je v nordijskih državah že skoraj 50 odstotkov, prav Aliprantijeva, ki enostarševsko družino definira kot najmanj enega odvisnega otroka, za katerega skrbi en starš.
Tudi očetje morajo prispevati svoje
Čeprav je 91 odstotkov samskih staršev mater samohranilk, pa moramo še vedno uporabljati pojem enostarševske družine, je dejala Marina Yannakoudakis (ECR, UK) . Na Švedskem je 26 odstotkov samskih staršev očetov samohranilcev, je dodala Aliprantijeva, medtem ko je Triffiletijeva pojasnila, da so tudi očetje samohranilci revnejši od očetov v klasičnih družinah.
Danska poslanka Britta Thomsen (S&D) pa je pozvala k uporabi danskih zgledov na področju enostarševskih družin. Na Danskem finančno podporo za otroke materam plačuje država, očetje pa jo plačujejo državi, tako da matere niso tako finančno ranljive. Poslanci so izpostavili tudi pomen kontracepcije in spolne vzgoje za zmanjšanje najstniških nosečnosti.
Anne-Claire de Liedekerke je ob tem predstavila izsledke raziskave evropskih mater, kjer slednje politikom predlagajo tri stvari: bolj prožne delovne čase jaslic, vrtcev in šol, večje priznanje materinstva v družbi in zagotavljanje več časa za skrb in izobrazbo svojih otrok.
Ni vse v denarju
Začarani krog nezaposlenosti, nizkih plač, visokih davkov in pomanjkanja storitev za otroke lahko matere samohranilke potisne v revščino. Zgolj denarna pomoč tukaj ni dovolj, so se strinjali udeleženci razprave. Kot pravi de Liedekerkova, bi bilo treba znižati davek na dodano vrednost za izdelke in storitve, povezane s skrbjo za otroke, ter zagotoviti, da se materinstvo upošteva tudi pri pokojninah, saj neplačano delo mater mnogo prispeva k bruto družbenemu proizvodu.
Kakovostne storitve na področju otroškega skrbstva, znižanje davkov za družine in izmenjava dobrih praks med državami EU so po mnenju madžarske poslanke Zite Gurmai (S&D) tisti ukrepi, ki bi lahko enostarševskim družinam olajšali življenje. Ilda Figueiredo (GUE/NGL, PT) se je zavzela za uvedbo minimalnega dohodka, medtem ko je Astrid Lulling, (EPP, LU) opozorila, da bo evropska pravila o DDV težko spremeniti, uvedbo minimalnega dohodka pa označila za utopično.
20110131STO12856 Program izmenjave mnenj o položaju samskih mater Raziskava o materah v Evropi Revščina bolj udarja po ženskah kot po moških Minimalni evropski dohodek za boj proti revščini Svenssonova žrtvam nasilja: Odidite in si ustvarite novo življenje
SL
1
PHOTO
20110202PHT13074.jpg
SL
2
LINK
/document/activities/cont/201101/20110124ATT12339/20110124ATT12339EN.pdf
SL
3
LINK
http://www.mmmeurope.org/sites/mmmeurope.org/files/documents/WP2_MMM_Realities_of_Mothers_in_Europe_1.pdf
SL
5
LINK
/sl/pressroom/content/20101020IPR88468/html/Minimalni-evropski-dohodek-za-boj-proti-rev%C5%A1%C4%8Dini
-//EP//TEXT IM-PRESS 20110121STO12295 0 NOT XML V0//SL
-//EP//TEXT IM-PRESS 20100630FCS77245 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
