Pregled dogodkov - Bruselj, 1. in 2. april 2009
2009-03-30 - 16:06
Osrednja točka dvodnevnega zasedanja Evropskega parlamenta bo sprejemanje uredbe o skupnem evropskem znaku za okolje ter direktive o nediskriminaciji izven trga dela. Med zakonodajnimi predlogi bodo na dnevnem redu še predpisi o ostankih farmakoloških snovi v živilih živalskega izvora, poslanci pa bodo razpravljali tudi o odnosih EU-Rusija in učinkih elektromagnetnega sevanja ter sprejemali resolucijo o evropski zavesti in totalitarizmu. Vsa glasovanja bodo v četrtek.
Zakonodaja o evropskem znaku za okolje naj bi pocenila in poenostavila postopke za pridobivanje pravice označevanja izdelkov s tem logotipom, ki ga nosi že 3000 različnih izdelkov in storitev iz šestindvajsetih različnih skupin.
Uredba o mejnih vrednostih ostankov farmakološko aktivnih snovi v živilih živalskega izvora ima za cilj zmanjšati izpostavljenost potrošnikov snovem, ki ostanejo v mesu, mesnih izdelkih, mleku ali medu kot posledica zdravljenja živali z veterinarskimi preparati.
Odbor za okolje se zavzema za boljšo zaščito Evropejcev pred elektromagnetnim sevanjem, ki ga pri delovanju povzročajo mobilni telefoni, brezžične internetne mreže, oddajniki mobilnih omrežij in daljnovodi. Poročilo na lastno pobudo zagovarja uskladitev predpisov in boljšo obveščenost javnosti o nevarnostih.
Sredstva iz strukturnih skladov naj bi se v prihodnje namenjala tudi za zvišanje energetske učinkovitosti in naložbe v obnovljive vire energije ter ekološko gradnjo. Parlament bo predlog obravnaval v sredo.
Parlamentarci bodo razpravljali tudi o direktivo o nediskriminaciji izven trga dela: načela enakega obravnavanja oseb ne glede na vero ali prepričanje, invalidnost, starost ali spolno usmerjenost se bo moralo upoštevati ne samo na delovnem mestu, ampak tudi pri njihovem dostopu do javnih storitev, socialne zaščite in izobraževanja.
EU in Rusija naj bi z novim medsebojnim sporazumom okrepili medsebojne odnose, menijo poslanci, vendar bi morala Unija obenem posvečati pozornost vprašanju človekovih pravic in vztrajati, da njena vzhodna partnerica prevzema odgovornost za njihove kršitve. 20090318BRI52118 Spremljanje plenarnega zasedanja v živo: EuroparlTV
SL
1
LINK
http://www.europarltv.europa.eu/StartPage.aspx
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//SL
-//EP//TEXT IM-PRESS 20090318BRI52118 ITEM-001-SL DOC XML V0//SL
Okolje
Podeljevanje znaka za okolje
2009-03-30 - 16:06
Parlament in Svet sta že pred glasovanjem v prvem branju dosegla soglasje o besedilu uredbe, ki opredeljuje sistem za podeljevanje evropskega znaka za okolje izdelkom in storitvam, ki so prijazni okolju. Doslej je bil znak podeljen že 3000 različnim izdelkov, razvrščenih v 26 skupin, njihovo število pa naj bi se še povečalo. Namen zakonodaje o znaku za okolje (logotip je cvetlica s cvetom kot znakom evro, ki ga obkroža 12 zvezdic) je spodbujanje prodaje izdelkov, ki manj obremenjujejo okolje, njihovi proizvajalci pa prostovoljno sodelujejo v shemi Ecolabel. Uredba postavlja osnovne pogoje za podelitev znaka katerikoli storitvi ali izdelku, namenjenemu prodaji, porabi ali distribuciji na skupnem evropskem trgu. Uredba ne določa samih meril za podelitev znaka, ki bodo določena za vsako skupino izdelkov posebej.
Znak za organsko pridelano hrano - ne pa tudi za strupene snovi
Komisija bi morala pred postavitvijo meril za podeljevanje znaka hrani in krmilom izvesti študijo o samih možnostih oblikovanja objektivnih meril za te izdelke. Hkrati bi bilo po mnenju poslancev treba razmisliti, če ne bi bilo smiselno znaka podeljevati samo organsko pridelanim živilom, da ne bi po nepotrebnem ustvarjali zmede pri potrošnikih.
Znaka se ne bo podeljevalo izdelkom, ki vsebujejo snovi, razvrščene med strupene, nevarne za okolje, rakotvorne, mutagene ali strupene za razmnoževanje.
Zmanjšanje poskusov na živalih
Merila za podeljevanje, ki na okoljski uspešnosti proizvodov, določajo zahteve, ki jih mora proizvod izpolnjevati, da bi lahko nosil znak za okolje. Pri oblikovanju meril je treba v največji možni meri upoštevati načelo zmanjšanja števila poskusov na živalih in upoštevati neto okoljsko bilanco koristi in obremenitev, ki jih izdelek povzroča okolju, skupaj z vidiki zdravja in varnosti v različnih življenjskih fazah proizvodov.
Spodbujanje uporabe in razširjanje znaka
Države in Komisija bi morale sprejeti akcijski načrt za spodbujanje uporabe znaka za okolje z raznimi izobraževalnimi in informativni kampanjami za proizvajalce, trgovce oziroma ponudnike storitev in potrošnike. O znaku je na voljo tudi posebna spletna stran z osnovnimi informacijami in gradivi ter seznamom prodajnih mest.
Prostovoljna shema se sicer uporablja že od leta 1992, kljub temu pa prodaja tako označenih izdelkov (oblačila, detergenti, mila in šamponi, pisarniški papir itd.) ter storitev doseže letno le približno milijardo evrov. Število skupin izdelkov naj bi se do leta 2015 s sedanjih 26 povečalo na 40.
Začetek veljavnosti zakonodaje
Uredba bo začela veljati 20. dan po objavi v Uradnem listu EU in se bo neposredno izvajala v vseh državah članicah.
Poročilo: Salvatore Tatarella (A6-0105/2009) - Sistem Skupnosti za podeljevanje znaka za okolje
Postopek soodločanja
Razprava in glasovanje: četrtek, 2. april 2009 Poročilo: Salvatore Tatarella (A6-0105/2009) - Sistem Skupnosti za podeljevanje znaka za okolje
-//EP//TEXT REPORT A6-2009-0105 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//SL
-//EP//TEXT IM-PRESS 20090318BRI52118 ITEM-COVER-SL DOC XML V0//SL
-//EP//TEXT IM-PRESS 20090318BRI52118 ITEM-002-SL DOC XML V0//SL
Javno zdravje
Sledovi zdravil v hrani živalskega izvora
2009-03-30 - 16:06
Namen nove uredbe o mejnih vrednostih ostankov farmakološko aktivnih snovi v živilih živalskega izvora je zmanjšati izpostavljenost potrošnikov snovem, ki ostanejo v mesu, mesnih izdelkih, mleku ali medu kot posledica zdravljenja živali z veterinarskimi preparati. Hkrati naj bi se tudi izboljšala razpoložljivost teh zdravil za evropske veterinarje, saj mnogi še vedno težko pridejo do njih. Parlament bo zakonodajni predlog v drugi obravnavi predvidoma sprejel brez sprememb, saj je poročevalka Avril DOYLE (EPP-ED, UK) s Svetom dosegla soglasje o končnem besedilu. Uredba določa najvišje mejne vrednosti ostankov veterinarskih preparatov in poenostavlja postopke za meritve teh vrednosti. Velja tako za snovi, ki jih živali zaužijejo z zdravili, kakor za tiste, ki pridejo v njihov organizem iz okolja.
Ključni elementi novih pravil so:
- za tiste snovi, ki nimajo določenih mejnih vrednosti ostankov, so opredeljene referenčne vrednosti;
- izdelava znanstvene ocene tveganja;
- upoštevanje tveganja toksikoloških, farmakoloških ali mikrobioloških učinkov pri ljudeh;
- možnost pospešenega postopka za mnenje agencije za varnost hrane ter izdaja nujnega dovoljenja v posebnih primerih za zaščito zdravja ljudi ter zdravja in dobrega počutja živali;
- zahtevek za mnenje o najvišjih mejnih vrednostih
- če so mejne vrednosti presežene, ali živila vsebujejo snovi, za katere te vrednosti niso določene, se proizvoda ne sme dati v promet kot živilo, predelati v živilo oziroma mešati z živili.
- prepoved uvoza živil z ostanki snovi, ki so posledica njihove nezakonite uporabe.
Priporočilo za drugo obravnavo: Avril Doyle (A6-0048/2009) - Določitev vrednosti ostankov farmakološko aktivnih snovi v živilih živalskega izvora
Postopek soodločanja, 2. branje
Razprava: sreda, 1. april 2009
Glasovanje: četrtek, 2. april 2009
Priporočilo za drugo obravnavo: Avril Doyle (A6-0048/2009) - Določitev vrednosti ostankov farmakološko aktivnih snovi v živilih živalskega izvora
-//EP//TEXT REPORT A6-2009-0048 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//SL
-//EP//TEXT IM-PRESS 20090318BRI52118 ITEM-001-SL DOC XML V0//SL
-//EP//TEXT IM-PRESS 20090318BRI52118 ITEM-003-SL DOC XML V0//SL
Javno zdravje
Zdravstvena vprašanja o elektromagnetnih sevanjih
2009-03-30 - 16:06
Stroka si še ni enotna glede vprašanja, koliko - če sploh - škoduje ljudem elektromagnetno sevanje, ki ga pri delovanju povzročajo mobilni telefoni, brezžične internetne mreže, oddajniki mobilnih omrežij in daljnovodi. Odbor za okolje se zavzema za boljšo zaščito Evropejcev pred temi sevanji, poenotenje pravil in več raziskav teh pojavov. Poročevalka Frédérique RIES (ALDE, BE) med drugim ugotavlja, da je vse več ljudi zaskrbljenih zaradi morebitnih učinkov sevanja, zato se zavzema za nižje mejne vrednosti in poostritev pravil o zaščiti, javnosti pa je treba dati več informacij. Poročilo se ne želi vključevati v znanstveno polemiko o elektromagnetnih poljih, želi pa dati odgovore tistim ljudem, ki živijo blizu relejnih postaj ali visokonapetostnih daljnovodov.
Vpliv elektromagnetnega sevanja na človeka
Človeško telo lahko naravno ustvarja električna polja zaradi bioloških funkcij - takšni sta na primer električna aktivnost srca in električna aktivnost možganov. Ob tem se postavljajo vprašanja o medsebojnih vplivih med naravno električno aktivnostjo telesa in elektromagnetnimi polji, ki ga oddajajo radijski ali televizijski sprejemnik, mikrovalovna pečica, mobilni telefon, relejne postaje ali visokonapetostni daljnovodi. V zadnjih desetih letih pa so si brezžične tehnologije še bolj utrle pot v vsakdanje okolje z razširjeno uporabo brezvrvičnih telefonov DECT, mobilnih telefonov, naprav Bluetooth in delovanjem omrežij UMTS, WiFi ter WiMAX, ki ljudi izpostavljajo stalnemu oddajanju mikrovalov.
Odbor obžaluje, ker se že od leta 2006 nenehno prelaga objava zaključkov mednarodne epidemiološke raziskave Interphone, ki se je začela leta 2000 in je zajela 12 držav iz vsega sveta. Njen namen je raziskati, ali obstaja povezava med uporabo mobilnega telefona in nekaterimi vrstami raka, zlasti možganskimi tumorji, tumorji na slušnem živcu in na obušesni slinavki.
Poslanci ob tem opozarjajo, da je koordinatorka raziskave Interphone na osnovi sedanjih spoznanj pozvala k previdnosti pri uporabi in priporočila, naj otroci mobilne telefone uporabljajo zmerno in naj se raje uporablja stacionarni telefon.
Mejne vrednosti in zaščitni ukrepi
Evropska zakonodaja v skladu z mednarodnimi standardi določa omejevanje izpostavljenosti elektromagnetnim poljem (razpon frekvenc od 0 Hz do 300 GHz) in naslednje mejne vrednosti:
- GSM (900 MHz): 41,25 volta na meter;
- DCS (1800 MHz): 58,33 volta na meter;
- UMTS (2100 MHz): 61 voltov na meter.
Države lahko sprejmejo tudi strožje zaščitne standarde, devet članic EU je to storilo na nacionalni ali regionalni ravni, med njimi Grčija, Poljska in Belgija.
Luksemburg od leta 2000 uporablja previdnostno načelo, s katerim je za oddajnike blizu krajev, kjer se lahko zadržujejo ljudje, določena maksimalna vrednost električnega polja 3 volte na meter. Luksemburško prebivalstvo je tako praktično štirinajstkrat bolj zaščiteno pred elektromagnetnimi polji kot drugje po Evropi. Alternativno rešitev uporabljajo v Avstriji: relejne postaje so višje, s tem pa je razporeditev oddajne frekvence boljša.
Spremembe standardov, poročilo o količinah sevanja
Nekatere študije so odkrile, da so najškodljivejši učinki vplivov elektromagnetnega sevanja na najnižjih stopnjah, zato bi bilo treba po mnenju poslancev nadaljevati raziskave za izničenje ali zmanjšanje pulziranja in amplitudne modulacije frekvenc, ki se uporabljajo za prenos. Komisija bi morala hkrati s spremembami evropskih standardov za omejitve elektromagnetnih polj oblikovati tudi smernice o tehnoloških možnostih za zmanjšanje izpostavljenosti tem poljem.
Odbor še predlaga, da bi Komisija predstavila letno poročilo o ravni elektromagnetnega sevanja v EU, njegovih virih in skupnih ukrepih za zaščito. Do leta 2014 naj bi tudi vpeljala program o elektromagnetni kompatibilnosti med umetno ustvarjenimi valovi in tistimi, ki jih oddaja človeško telo, da bi ugotovili, ali imajo mikrovalovi neželene posledice za zdravje.
Evropska politika kakovosti zraka v zaprtih prostorih pa bi morala vključevati tudi študijo o brezžičnih napravah, kot so WiFi internet in DECT telefoni.
Uskladitev pravil za zaščito
Industrija, upravljavci infrastrukture in pristojni organi bi lahko že zdaj določili pravila o oddaljenosti oddajnikov od naselij, o višini relejnih postaj glede na višino kraja ter usmerjenosti anten glede na bivališča. Odbor poziva k optimalnemu postavljanju stebrov in oddajnikov, pa tudi k njihovi delitvi med ponudniki, da bi se omejilo širjenje neustrezno postavljenih naprav. Komisija in države članice bi v zvezi s tem morale pripraviti ustrezne smernice.
V splošnem interesu je, da bi pri oblikovanju meril za postavitev anten ali daljnovodov dali prednost rešitvam, ki temeljijo na dialogu med industrijo, oblastmi ter prebivalci. Ob tem naj bi zagotovili, da bodo vsaj šole, jasli, domovi za starejše občane in zdravstvene ustanove ustrezno oddaljeni od naprav, te razdalje pa določene z znanstvenimi merili.
Preglednost in dostopnost informacij
Države bi morale skupaj z operaterji javno objaviti zemljevide izpostavljenosti visokonapetostnim daljnovodom, radijskim frekvencam in mikrovalovom, zlasti tistim, ki jih ustvarjajo stebri za telekomunikacije, radijski repetitorji ter telefonske antene.
Označevanje moči oddajanja bi moralo postati obvezno za vsako brezžično napravo, ki oddaja mikrovalove, prav tako pa bi bilo treba izboljšati dostopnost najnovejših informacij na področju brezžičnih tehnologij in varnostnih standardov, ki bodo razumljive laikom.
Poročilo: Frédérique Ries (A6-0089/2009) - Zdravstvena vprašanja v zvezi z elektromagnetnimi sevanji
Poročilo na lastno pobudo
Kratka predstavitev poročila: sreda, 1. april 2009
Glasovanje: četrtek, 2. april 2009 Poročilo: Frédérique Ries (A6-0089/2009) - Zdravstvena vprašanja v zvezi z elektromagnetnimi sevanji
-//EP//TEXT REPORT A6-2009-0089 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//SL
-//EP//TEXT IM-PRESS 20090318BRI52118 ITEM-002-SL DOC XML V0//SL
-//EP//TEXT IM-PRESS 20090318BRI52118 ITEM-004-SL DOC XML V0//SL
Regionalna politika
Sredstva za energetsko učinkovitost stanovanjskih objektov
2009-03-30 - 16:06
Na predlog Komisije naj bi se evropska strukturna sredstva uporabljala tudi za naložbe v energetsko učinkovitost in obnovljive vire pri stanovanjskih objektih. Takoj naj bi se iz njih lahko financirale boljše zasteklitve oken, izolacije fasad, postavitev sončnih celic ali sistemi za učinkovitejše ogrevanje sanitarne vode. Sedanja pravila omogočajo uporabo sredstev iz strukturnih skladov v takšne namene le v 12 novih državah članicah in še tam le za posege na skupnih delih stavb oziroma za cele stavbe socialnih stanovanj v ogroženih mestnih območjih. Novi ukrepi bodo na voljo vsem državam, upravljanje z njimi pa bo poenostavljeno.
Odbor za regionalni razvoj v poročilu, ki ga je pripravil poslanec Emmanouil ANGELAKAS (EPP-ED, EL), predlaga več dopolnil. Med drugim naj bi v namene obnove zgradb za večjo energetsko učinkovitost vse države lahko namenile največ do 4 odstotke vseh sredstev iz sklada za regionalni razvoj, nove članice pa tudi v druge namene, zato bi tam poraba lahko dosegla 6 odstotkov.
Uredba ne bo več govorila o gospodinjstvih z nizkimi dohodki, ker se ta opredelitev med članicami razlikuje, temveč uporablja izraz socialna kohezija. Odločitev o dejanskih naložbah v energetsko učinkovitost pa ostaja v pristojnosti držav članic.
Nova zakonodaja še uvaja tri dodatne oblike upravičenih stroškov za vse nepovratne pomoči iz sklada za regionalni razvoj:
posredni stroški (do 20 odstotkov neposrednih stroškov projekta),
povprečnine (ki ne smejo presegati 50 tisoč evrov),
pavšalni stroški na enoto standardnega obsega.
Ozadje
Zgradbe porabijo približno 40 odstotkov vse proizvedene energije in predstavljajo 40 odstotkov vseh izpustov CO2. Po ocenah Komisije bi stanovanjski sektor do leta 2020 lahko dosegel do 28 odstotkov energetski prihrankov.
Poročilo: Emmanouil Angelakas (A6-0134/2009) - Naložbe v energetsko učinkovitost in obnovljive vire energije pri stanovanjskih objektih (sprememba Uredbe (ES) št. 1080/2006 o Evropskem skladu za regionalni razvoj)
Postopek soodločanja, 1. branje
Razprava: sreda, 1. april 2009
Glasovanje: četrtek, 2. april 2009 Poročilo: Emmanouil Angelakas (A6-0134/2009) - Naložbe v energetsko učinkovitost in obnovljive vire energije pri stanovanjskih objektih
-//EP//TEXT REPORT A6-2009-0134 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//SL
-//EP//TEXT IM-PRESS 20090318BRI52118 ITEM-003-SL DOC XML V0//SL
-//EP//TEXT IM-PRESS 20090318BRI52118 ITEM-005-SL DOC XML V0//SL
Pravosodje in notranje zadeve
Direktiva proti diskriminaciji
2009-03-30 - 16:06
Odbor za državljanske svoboščine, pravosodje in notranje zadeve podpira predlog nove direktive o izvajanju načela enakega obravnavanja oseb ne glede na vero ali prepričanje, invalidnost, starost ali spolno usmerjenost ne samo na delovnem mestu, ampak tudi pri njihovem dostopu do javnih storitev, socialne zaščite in izobraževanja. Kathalijne Maria BUITENWEG (Zeleni/EFA, NL) želi poudariti pomen boja proti vsem oblikam diskriminacije. Neenakopravno obravnavanje je na žalost še vedno problem v Evropi in drugod. Leta 2008 je v posebni anketi Eurobarometra 15 odstotkov Evropejcev zatrdilo, da so bili v predhodnih 12 mesecih žrtev diskriminacije. "To se mora spremeniti. Obstajati mora možnost, da dva moška prebivata v hotelski sobi, da invalidne osebe nakupujejo in da se starejši ljudje zavarujejo," vztraja poročevaka.
Razširitev prepovedi diskriminacije
Nova direktiva dopolnjuje predhodni dve: o rasni enakosti, ki prepoveduje diskriminacijo na podlagi rase ali narodnosti, tako na trgu dela kot zunaj njega, in o prepovedi diskriminacije na trgu dela na podlagi vere ali prepričanja, invalidnosti, starosti ali spolne usmerjenosti.
Zakonodaja je poskus izenačitve zaščite ne glede na razlog, zaradi katerega prihaja do diskriminacije. Predlog je okvir minimalnih standardov - države lahko vedno povišajo raven zaščite, ne smejo pa zaradi teh predpisov znižati sedanje ravni. Direktiva ponuja žrtvam pravico do pravnega varstva in jasno določa, da imajo države željo in dolžnost boriti se proti diskriminaciji.
Enakopravna obravnava izven trga dela
Zakonodaja bo prepovedala neposredno in posredno diskriminacijo, raznovrstno diskriminacijo in diskriminacijo prek povezave na podlagi spola, rase ali narodnosti, vere ali prepričanja, invalidnosti, starosti ali spolne usmerjenosti ali spola na celi vrsti področij izven trga dela. Mednje sodijo socialna zaščita, izobraževanje, dostop do blaga in storitev, kot so na primer stanovanja, prevoz, združenja in zdravstvene storitve.
Direktiva zajema vsakovrstno diskriminacijo (hkratna kombinacija več podlag za diskriminacijo določene osebe), ne bo pa veljala za vse tiste posle med fizičnimi osebami, ki niso komercialna ali poklicna dejavnost. Predpisi ne bodo posegali v laično naravo države, državnih ustanov ali organov ali izobraževanja. Prav tako ne bodo spreminjali razmerja pristojnosti med Unijo in članicami pri družinski ter zdravstveni zakonodaji.
Nadlegovanje kot diskriminacija
Nadlegovanje šteje za obliko diskriminacije, kadar ima nezaželeno vedenje, povezano s katerim koli od razlogov za neenako obravnavanje, učinek ali namen prizadeti dostojanstvo osebe in ustvariti zastrašujoče, sovražno, ponižujoče, sramotilno ali žaljivo okolje.
Enaka obravnava za vse
Prepoved diskriminacije ne sme vplivati na ukrepe za preprečevanje ali nadomestilo za neugodnosti, ki jih utrpijo osebe določene vere ali prepričanja, invalidnosti, starosti ali spolne usmerjenosti. Z njo se lahko povežejo spodbude za enako obravnavo in enake možnosti in upoštevanje posebnih potreb oseb, ki zaradi svojih značilnosti potrebujejo strukture, storitve in pomoč, ki jih druge osebe ne potrebujejo.
Izboljšave za invalidne osebe
Države morajo invalidom zagotavljati pravico do izobraževanja brez diskriminacije in na podlagi enakih možnosti. Pri določanju, katere vrste izobraževanja in usposabljanja so primerne, se spoštuje mnenje invalida. Invalidom se omogoči učinkovit nediskriminatoren dostop so socialne zaščite, socialnih ugodnosti, zdravstvenega varstva in izobraževanja.
Poleg tega bi jim bilo treba omogočiti tudi dostop do blaga in storitev, ki so na voljo javnosti, vključno s stanovanji, telekomunikacijami in elektronskimi komunikacijami, informacijami, finančnimi storitvami, kulturo in prostim časom, stavbami, ki so odprte za javnost, načini prevoza ter drugimi javnimi prostori in zmogljivostmi.
Učinkovit nediskriminatoren dostop pomeni odstranitev ter preprečevanje preprek in ovir, ki invalidom onemogočajo dostop do blaga, storitev ter zmogljivosti, ki so sicer na voljo splošni javnosti. Ukrepi za nediskriminatoren dostop pa ne bi smeli nalagati nesorazmernega bremena niti zahtevati temeljitih sprememb.
Različno obravnavanje, ki ostaja dovoljeno
Različno obravnavanje na podlagi starosti in invalidnosti je lahko dovoljeno v primerih, kot so:
- omejitev dostopa mladoletnim osebam do alkoholnih pijač, tobačnih izdelkov, orožja ali vozniškega dovoljenje;
- brezplačni ali cenejši dostop do prevoza, muzejev ali športnih objektov za določene starostne skupine in invalide;
- uporaba dejavnikov tveganja, povezani z invalidnostjo in starostjo pri zagotavljanju zavarovalniških, bančnih in drugih storitev, kadar ponudnik storitve lahko dokaže občutno višje tveganje z uporabo statističnih ali zdravstvenih podatkov.
Poročilo: Kathalijne Maria Buitenweg (A6-0149/2009) - Enako obravnavanje oseb ne glede na vero ali prepričanje, invalidnost, starost ali spolno usmerjenost
Postopek posvetovanja
Razprava: sreda, 1. april 2009
Glasovanje: četrtek, 2. april 2009
Poročilo: Kathalijne Maria Buitenweg (A6-0149/2009) - Enako obravnavanje oseb ne glede na vero ali prepričanje, invalidnost, starost ali spolno usmerjenost
-//EP//TEXT REPORT A6-2009-0149 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//SL
-//EP//TEXT IM-PRESS 20090318BRI52118 ITEM-004-SL DOC XML V0//SL
-//EP//TEXT IM-PRESS 20090318BRI52118 ITEM-006-SL DOC XML V0//SL
Pravosodje in notranje zadeve
Resolucija o evropski zavesti in totalitarizmu
2009-03-30 - 16:06
V četrtek bodo poslanci sprejemali besedilo skupne resolucije Parlamenta z naslovom Evropska zavest in totalitarizem. Resolucija bo zbir priporočil o tem, kako naj bi evropska družba obravnavala vprašanje zavedanja o pojavih totalitarizma v svoji preteklosti in kako so izkušnje s različnimi nedemokratičnimi sistemi vplivale na evropsko zavest.
Evropski parlament je o temi sicer že razpravljal v sredo, 25. marca, na drugem na marčnem zasedanju v Strasbourgu.
Predlogi resolucij - Evropska zavest in totalitarizem
Razprava: sreda, 25. marec 2009
Glasovanje: četrtek, 2. april 2009
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//SL
-//EP//TEXT IM-PRESS 20090318BRI52118 ITEM-005-SL DOC XML V0//SL
-//EP//TEXT IM-PRESS 20090318BRI52118 ITEM-007-SL DOC XML V0//SL
Zunanji odnosi
Nov sporazum EU-Rusija
2009-03-30 - 16:06
Odbor za zunanje zadeve zagovarja krepitev odnosov med EU in Rusijo, vendar bi morala Unija obenem posvečati pozornost vprašanju človekovih pravic in vztrajati, da njena vzhodna partnerica prevzema odgovornost za njihove kršitve. Poslanci se zavzemajo, da mora biti novi vsestranski sporazum EU-Rusija, ki naj bi nadomestil sedanji sporazum o partnerstvu in sodelovanju, bolj kakovosten in se mora v njem odražati vsa širina sodelovanja, nova realnost 21. stoletja ter skladnost z načeli mednarodnih odnosov in spoštovanjem demokratičnih načel ter človekovih pravic.
Človekove pravice kot temelj sodelovanja
Pri pogajanjih bi bilo treba vztrajati pri širokem, vsestranskem in pravno zavezujočem sporazumu, ki bi temeljil na skupni zavezanosti človekovim pravicam ter bi zajemal celotno polje sodelovanja med obema stranema. Ruski vladi je treba izraziti zaskrbljenost zaradi razmer na področju človekovih pravic in oženja prostora za rusko civilno družbo ter jo pozvati, naj podpre svobodo izražanja in združevanja, predpise, ki urejajo civilno družbo, pa uskladi s prevzetimi evropskimi in mednarodnimi zavezami.
Oblasti v Moskvi je treba pozvati, naj v celoti spoštujejo medijsko svobodo ter neodvisnim medijem zagotovijo politične in ekonomske pogoje za normalno delovanje. Rusko vlado je treba tudi pozvati, naj konča nenehno nasilje nad novinarji in njihovo preganjanje.
Zaščita lastnine
Odbor se zavzema za nadaljnje izboljšave zakonodaje in njenega izvrševanja na področju varstva pravic intelektualne, industrijske in poslovne lastnine za večjo konkurenčnost in bolj privlačno naložbeno klimo, za kar bi bilo treba regulativne sisteme približevati najvišjim mednarodnim standardom in normam.
Zavezanost miru
Parlamentarci menijo, da je treba vztrajati pri dejstvu, da je Rusija s kršitvijo suverenosti in ozemeljske celovitosti Gruzije ter s svojo vlogo v plinskem sporu z začetka leta 2009 resno ogrozila odnose med EU in Rusijo ter pogajanja o novem sporazumu. Zato je treba oblikovati jasen kodeks ravnanja, ki bo urejal odnose med EU, Rusijo in državami skupnega sosedstva, vključno z določbami o spoštovanju suverene neodvisnosti vseh evropskih držav, zavezo k mirnemu reševanju sporov in odločenostjo, da je treba zamrznjene spore razrešiti.
Rusko vlado je treba pozvati, naj pokaže odločenost za konstruktivno in mirno reševanje vprašanja varnosti in stabilnosti v Abhaziji in Južni Osetiji skupaj z Gruzijo in EU ter zagotovi, da se Rusija ne bo zatekla k uporabi sile proti kateri od sosednjih držav. Ob tem naj bi tudi izrazili zaskrbljenost nad rusko odločitvijo, da prizna Abhazijo in Južno Osetijo kot suvereni državi.
Poročilo: Janusz Onyszkiewicz (A6-0140/2009) - Novi sporazum EU/Rusija
Poročilo na lastno pobudo
Razprava: sreda, 1. april 2009
Glasovanje: četrtek, 2. april 2009 Poročilo: Janusz Onyszkiewicz (A6-0140/2009) - Novi sporazum EU/Rusija
-//EP//TEXT REPORT A6-2009-0140 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//SL
-//EP//TEXT IM-PRESS 20090318BRI52118 ITEM-006-SL DOC XML V0//SL
-//EP//TEXT IM-PRESS 20090318BRI52118 ITEM-COVER-SL DOC XML V0//SL
-//EP//TEXT IM-PRESS 20090318BRI52118 ITEM-001-SL DOC XML V0//SL
-//EP//TEXT IM-PRESS 20090318BRI52118 ITEM-002-SL DOC XML V0//SL
-//EP//TEXT IM-PRESS 20090318BRI52118 ITEM-003-SL DOC XML V0//SL
-//EP//TEXT IM-PRESS 20090318BRI52118 ITEM-004-SL DOC XML V0//SL
-//EP//TEXT IM-PRESS 20090318BRI52118 ITEM-005-SL DOC XML V0//SL
-//EP//TEXT IM-PRESS 20090318BRI52118 ITEM-006-SL DOC XML V0//SL
-//EP//TEXT IM-PRESS 20090318BRI52118 ITEM-007-SL DOC XML V0//SL
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20090318BRI52118 ITEM-COVER-SL DOC XML V0//SL
-//EP//TEXT IM-PRESS 20090318BRI52118 ITEM-001-SL DOC XML V0//SL
-//EP//TEXT IM-PRESS 20090318BRI52118 ITEM-002-SL DOC XML V0//SL
-//EP//TEXT IM-PRESS 20090318BRI52118 ITEM-003-SL DOC XML V0//SL
-//EP//TEXT IM-PRESS 20090318BRI52118 ITEM-004-SL DOC XML V0//SL
-//EP//TEXT IM-PRESS 20090318BRI52118 ITEM-005-SL DOC XML V0//SL
-//EP//TEXT IM-PRESS 20090318BRI52118 ITEM-006-SL DOC XML V0//SL
-//EP//TEXT IM-PRESS 20090318BRI52118 ITEM-007-SL DOC XML V0//SL
