Kaj se je dogajalo na novembrskem plenarnem zasedanju Parlamenta?
Institucije
2011-11-18 - 12:01
Paket zakonodaje o gospodarskem upravljanju končno pod streho. Kako najti izhod iz gospodarske krize in preprečiti špekulantom, da bi ogrozili stabilnost finančnih trgov? Kako zagotoviti nevtralnost spleta in zagotoviti uporabnikom, da bodo lahko neovirano dostopali do spletnih storitev? To so le nekatera izmed vprašanj, ki so se jim posvetili poslanci na plenarnem zasedanju med 14. in 17. novembrom v Strasbourgu.
Poslanci so pozvali k sprejetju ukrepov za zajezitev pomorov čebel v Evropi . Sektor daje delo 600.000 ljudem, umiranje čebel pa ima resne posledice za evropsko kmetijstvo in stabilnost okolja.
Vrh EU-ZDA , ki se bo zgodil 28. novembra, bi moral oblikovati čezatlantsko pobudo za rast in nova delovna mesta, so menili poslanci, ki želijo na vrhu tudi razprave o položaju v Palestini, Siriji, Libiji in Iranu.
Parlament je sprejel zakonodajo, ki olajšuje medsebojno priznavanje poklicnih kvalifikacij med državami EU, tako da bodo lahko kvalificirani delavci lažje ponujali svoje storitve po vsej EU.
Prodaje na kratko in trgovanje z zamenjavami kreditnih tveganj (CDS) se bodo lahko odslej odvijale samo pod strožjimi pogoji, so odločili poslanci. To bo zavrlo špekulacije z državnimi obveznicami.
"Les neiges du Kilimandjaro" francoskega režiserja Roberta Guédiguiana je letošnji zmagovalec tekmovanja za filmsko nagrado Evropskega parlamenta LUX.
Poslanci so s predsednikoma Evropskega sveta in Evropske komisije, Hermanom Van Rompuyem in Josejem Manuelom Barrosom razpravljali o izhodih iz gospodarske krize in gospodarskemu upravljanju v EU. Vsaka sprememba pogodb o EU bi morala potekati v sodelovanju z Evropskim in nacionalnimi parlamenti, so menili poslanci.
EU bi morala na podnebnem vrhu v Durbanu javno in nedvoumno podpreti Kjotski protokol in se zavezati k zmanjšanju izpustov toplogrednih plinov za več kot 20 odstotkov do leta 2020, so zahtevali poslanci.
Države EU bi morale imeti možnost, da same urejajo spletne igre na srečo - te predstavljajo 10 odstotkov trga igre na srečo in ustvarijo 10 milijard evrov prihodkov letno -, vendar morajo sodelovati pri boju proti nezakonitim stavnicam in čezmejnim igram na srečo, sprejeti pa morajo tudi ukrepe za zaščito otrok in preprečevanje odvisnosti.
Poslanci so se posvetili tudi diskriminaciji in kršitvam človekovih pravic, s katerimi se soočajo Romi . Pozvali so države EU, naj čim prej sprejmejo nacionalne strategije za Rome, ki bi jim olajšale dostop do stanovanj, izobrazbe in zdravstva.
Digitalna kino oprema je za majhne operaterje kinodvoran predraga, so ugotavljali poslanci. Zavzeli so se za evropske subvencije, ki bi majhnim kinom pomagale vstopiti v digitalno dobo.
20111110STO31150 Plenarno zasedanje Evropskega parlamenta v Strasbourgu: november 2011 Galerija fotografij iz zasedanja
SL
1
PHOTO
20111117PHT31794.jpg
SL
3
LINK
http://www.flickr.com/photos/european_parliament/sets/72157628002251003/show/
-//EP//TEXT IM-PRESS 20111107FCS30711 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
