P6_TA(2009)0066
Evropska poklicna izkaznica za ponudnike storitev
A6-0029/2009
Resolucija Evropskega parlamenta z dne 19. februarja 2009 o evropski poklicni izkaznici za ponudnike storitev ( 2008/2172(INI) )
Evropski parlament
, –
ob upoštevanju Direktive 2005/36/ES Evropskega parlamenta in Sveta z dne 7. septembra 2005 o priznavanju poklicnih kvalifikacij UL L 255, 30.9.2005, str. 22.
,
–
ob upoštevanju Direktive 2006/123/ES Evropskega parlamenta in Sveta z dne 12. decembra 2006 o storitvah na notranjem trgu UL L 376, 27.12.2006, str. 36.
,
–
ob upoštevanju Odločbe št. 2241/2004/ES Evropskega parlamenta in Sveta z dne 15. decembra 2004 o enotnem okviru Skupnosti za preglednost kvalifikacij in usposobljenosti (Europass) UL L 390, 31.12.2004, str. 6.
,
–
ob upoštevanju priporočila Evropskega parlamenta in Sveta z dne 23. aprila 2008 o uvedbi evropskega ogrodja kvalifikacij za vseživljenjsko učenje UL C 111, 6.5.2008, str. 1.
,
–
ob upoštevanju sporočila Komisije z dne 6. decembra 2007 z naslovom "Mobilnost, instrument za nova in boljša delovna mesta: Evropski akcijski načrt za poklicno mobilnost (2007–2010)" ( KOM(2007)0773 ),
–
ob upoštevanju sporočila Komisije z dne 11. decembra 2007 z naslovom "Predlog lizbonskega programa Skupnosti 2008–2010" ( KOM(2007)0804 ),
–
ob upoštevanju svoje resolucije z dne 23. maja 2007 o vplivu in posledicah izločitve zdravstvenih storitev iz direktive o storitvah na enotnem trgu UL C 102 E, 24.4.2008, str. 279.
,
–
ob upoštevanju svoje resolucije z dne 27. septembra 2007 o obveznostih ponudnikov čezmejnih storitev UL C 219 E, 28.8.2008, str. 312.
,
–
ob upoštevanju člena 45 svojega Poslovnika,
–
ob upoštevanju poročila Odbora za notranji trg in zaščito potrošnikov ( A6-0029/2009 ),
A.
ker je pravica državljanov EU do nastanitve ali do opravljanja storitev kjer koli v EU temeljna svoboščina enotnega trga, kar vključuje pravico, da kot samozaposlene ali zaposlene osebe opravljajo poklic v državi članici, ki ni država, v kateri so pridobili svoje poklicne kvalifikacije,
B.
ker je v skladu s členom 3(1)(c) Pogodbe ena od dejavnosti Skupnosti odprava ovir za prost pretok oseb in storitev med državami članicami,
C.
ker je večja mobilnost ljudi in storitev med državami članicami in regijami bistveni element za doseganje ciljev programa lizbonske strategije za rast in delovna mesta ter lahko spodbudi produktivnost z omogočanjem novih vidikov, idej ter spretnosti in znanja,
D.
ker je stopnja mobilnosti v EU še vedno nizka, pri čemer je le 4 % delovne sile kdaj koli prej živelo in delalo v drugi državi članici, zdaj pa približno 2 % delovne sile živi in dela v drugi državi članici Raziskava Eurobarometra 64,1 iz leta 2005 o geografski mobilnosti in mobilnosti trga delovne sile.
,
E.
ker še vedno obstajajo velike ovire za ljudi, ki želijo delati v drugi državi članici, pri čemer je 20 % pritožb, ki jih je leta 2007 prejel sistem SOLVIT, zadevalo priznavanje poklicnih kvalifikacij potrebnih za opravljanje reguliranega poklica,
F.
ker je Komisija uvedla postopke za ugotavljanje kršitev iz člena 226 Pogodbe proti več državam članicam zaradi neobveščanja Komisije o sprejetih ukrepih pri prenosu Direktive 2005/36/ES,
G.
ker uvodna izjava 32 iz Direktive 2005/36/ES določa, da bi uvedba poklicnih izkaznic na evropski ravni s strani poklicnih združenj ali organizacij lahko olajšala mobilnost strokovnjakov, predvsem prek pospešene izmenjave podatkov med državo gostiteljico in državo članico izvora. Ta poklicna izkaznica bi omogočala spremljanje poklicne poti strokovnjakov, ki se nastanijo v različnih državah članicah. Te izkaznice bi lahko vsebovale, ob polnem spoštovanju določb o varstvu podatkov, podatke o poklicnih kvalifikacijah strokovnjaka (univerza ali izobraževalna ustanova, pridobljene kvalifikacije, poklicne izkušnje), njegovem zakonitem sedežu, sankcijah zoper njega v zvezi s poklicem in podrobnosti zadevnega pristojnega organa,
H.
ker je Parlament v svoji zgoraj omenjeni resoluciji o učinkih in posledicah izključitve zdravstvenih storitev iz Direktive o storitvah na notranjem trgu zahteval, da se uvede tudi evropska kartica za omogočanje dostopa do podatkov o usposobljenosti zdravstvenih delavcev ter da so te informacije na voljo bolnikom,
Čezmejna mobilnost
1.
spodbuja vse pobude za lažjo čezmejno mobilnost, kot sredstvo za učinkovito delovanje storitev in trgov dela in kot sredstvo za okrepitev gospodarske rasti v EU;
2.
poudarja odgovornost EU, da dodatno olajša geografsko in poklicno mobilnost s povečanjem preglednosti, priznavanja in primerljivosti kvalifikacij ter zagotovi varnost bolnikov in potrošnikov;
3.
vendar poudarja potrebo po bolj učinkovitem in usklajenem pristopu Komisije med pobudami za lažjo mobilnost in spodbujanje mobilnosti strokovnjakov med državami članicami, so EUROPASS (evropski življenjepis), EURES (Evropski portal za zaposlitveno mobilnost) in Evropsko ogrodje kvalifikacij (EQF), kakor tudi med različnimi povezanimi in s strani Skupnosti financiranimi ali sofinanciranimi omrežji, ki sodelujejo pri teh vprašanjih, kot so SOLVIT, IMI, EUROGUIDANCE in ENIC/NARIC;
4.
poudarja soodgovornost civilne družbe, vključno z delodajalci, sindikati, poklicnimi organizacijami in pristojnimi organi pri olajšanju in izboljšanju mobilnosti na notranjem trgu;
Prenos Direktive 2005/36/ES
5.
poziva tiste države članice, ki zaostajajo s prenosom Direktive 2005/36/ES, kar bi bilo treba zaključiti do 20. oktobra 2007, da sprejmejo potrebne zakone, predpise in upravne določbe;
6.
poziva Komisijo, naj pospeši ukrepe proti tistim državam članicam, ki še niso prenesle Direktive 2005/36/ES;
7.
poziva Komisijo, naj oceni vpliv uporabe člena 7 Direktive 2005/36/ES na mobilnost v poročilu, ki ga bo pripravila v skladu s členom 60(2) te direktive;
8.
poziva države članice, da si prizadevajo za bolj usklajen pristop pri priznavanju kvalifikacij in sposobnosti, za poenostavitev vključenih upravnih postopkov in za zmanjšanje stroškov, ki jih imajo strokovnjaki;
Potreba po evropski poklicni izkaznici
9.
meni, da je treba za večino poklicev, poleg sedanjih ukrepov za olajšanje in pospeševanje mobilnosti, vzpostaviti dodano vrednost evropske poklicne izkaznice;
10.
ugotavlja, da zdaj v nekaterih reguliranih in usklajenih poklicih, kot so odvetniki in zdravstveni delavci, obstajajo evropske poklicne izkaznice ali poteka njihov razvoj, vendar se zdi v drugih nereguliranih ali manj usklajenih poklicih uvedba poklicne izkaznice težja, ker se v posameznih državah članicah pravne ureditve razlikujejo in je treba podatke o kvalifikacijah najprej potrditi in jih vzajemno priznati;
11.
poudarja, da bi bila lahko evropska poklicna izkaznica prednost tudi za neregulirane in neusklajene poklice, saj bi imela informativno vlogo zlasti za delodajalce in potrošnike, kar naj bi veljalo za večino svobodnih poklicev;
12.
poziva Komisijo, naj opravi inventuro različnih pobud za pripravo poklicnih izkaznic in naj poroča Parlamentu v okviru reprezentativne inventure;
13.
poziva Komisijo, naj preuči pobude, da bi ugotovila, ali bi lahko evropska poklicna izkaznica razen ostalih ukrepov:
a)
prispevala k varnosti državljanov v primeru stika s ponudnikom čezmejnih storitev, saj bi državljan lahko preveril identiteto in usposobljenost ponudnika storitev s poklicno izkaznico,
b)
povzročila upravno poenostavitev ter zmanjšanje stroškov in dolgoročno nadomestila dokumentacijo v papirni obliki ter povečala preglednost,
c)
spodbudila zagotavljanje začasnih storitev,
d)
spodbudila zagotavljanje ustreznih storitev v Evropski uniji in v tretjih državah na višji ravni kakovosti,
e)
pomenila komunikacijsko sredstvo o ustreznih informacijah za prejemnike storitev za izboljšanje zdravja in varstva potrošnikov;
f)
pomenila komunikacijsko sredstvo o ustreznih informacijah za delodajalce (v javnem in zasebnem sektorju), da bi se zagotovilo čezmejno zaposlovanje;
meni, da morajo vsi nadaljnji javni ukrepi vključevati natančno določen opis vrst poklicev in posebnih potreb, ki naj bi jih zajela izkaznica;
Značilnosti evropske poklicne izkaznice
14.
meni, da mora biti vsaka poklicna izkaznica, če obstaja dovolj veliko povpraševanje po njenem razvoju, čim bolj enostavna, preprosta in nepristranska ter ne sme uvajati novih birokratskih obremenitev in bi lahko vzpostavila "skupni jezik" glede kvalifikacij nekaterih poklicev;
15.
poziva, da evropska poklicna izkaznica ne sme negativno vplivati na čezmejno mobilnost in jo je treba uporabljati le kot dokaz o pravici do mobilnosti, pri čemer ne sme biti pogoj za takšno mobilnost; poudarja, da posamezne skupine ne smejo biti izključene iz zagotavljanja storitev v drugih državah članicah in da ta izkaznica zlasti za ljudi z manj kvalifikacijami ali splošnejšimi kvalifikacijami ne sme ustvarjati novih ovir;
16.
poudarja, da mora uporaba ene ali več evropskih poklicnih izkaznic omogočati raznolikost, na primer, da se prilagodijo razlike med poklici ali razlike med državami članicami; meni, da morajo poklici po potrebi sami financirati razvoj in izvajanje evropske poklicne izkaznice;
17.
poudarja, da je iz praktičnih razlogov smiselno v primerih, ko zadevna poklicna skupina že ima nacionalno poklicno izkaznico, vključiti funkcije nacionalnih izkaznic v evropsko poklicno izkaznico;
18.
poudarja, da morajo biti informacije o evropski poklicni izkaznici zanesljive, pri čemer jih potrdi in posodobi pristojni nacionalni organ; meni, da bi morale biti informacije, vsebovane v življenjepisu EUROPASS, vključene tudi v evropsko poklicno izkaznico;
19.
poudarja, da mora biti dostop do podatkov na izkaznici v skladu z najvišjimi standardi o varstvu zasebnosti;
o
o o
20.
naroči svojemu predsedniku, naj to resolucijo posreduje Svetu in Komisiji.
