Strožje kazni za trgovce z ljudmi, žrtve lahko računajo na boljšo zaščito
Človekove pravice
2010-12-13 - 16:16
Tudi prostitucija je eden izmed razlogov za trgovino z ljudmi. ©BELGA_Erik Schottstaedt_PictureAlliance Več sto tisoč ljudi je v Evropski uniji vsako leto žrtev trgovcev z ljudmi. Trgovanje z ljudmi ni samo zločin, je tudi resna kršitev človekovih pravic. Poslanci bodo v torek na plenarnem zasedanju Parlamenta najprej razpravljali, nato pa glasovali o strožjih sankcijah, ki bodo ustvarile bolj sovražno okolje za trgovce z ljudmi. Nova pravila bodo obenem zagotovila boljšo zaščito žrtev in bolj učinkovite preventivne ukrepe.
Ljudje si ne smejo zatiskati oči pred tem problemom, je dejala poročevalka o novih pravilih za odbor za državljanske svoboščine, švedska poslanka Anna Hedh (S&D, DE). Njena kolegica iz odbora za pravice žensk, slovaška poslanka Edit Bauer (EPP) , pa je menila, da je Parlament v pogajanjih o novih pravilih s Svetom EU uspel uveljaviti marsikakšno izboljšavo. Odbora sta sicer predloge strožjih sankcij za trgovce z ljudmi potrdila konec novembra.
Žrtve bolj zaščitene
"Uspeli smo okrepiti zaščito žrtev, še več zaščitnih ukrepov smo predvideli za otroke, v nova pravila pa smo vnesli tudi jasno dimenzijo spola," našteva poslanka Hedhova, Bauerjeva pa dodaja, da ta zaščita ne bi smela biti pogojena s sodelovanjem žrtve z organi pregona. Nova pravila tudi zahtevajo od oblasti, da se odpovedo pregonu žrtev trgovcev z ljudmi.
Strožje kazni
Trgovanje z ljudmi je zelo dobičkonosen posel, saj trgovcem prinaša več denarja kot droge, čeprav manj kot orožje. Pri tem pa zločinci niti ne tvegajo preveč, opozarja Hedhova in dodaja, da je namen novih pravil to tveganje povečati z bolj strogimi kaznimi.
Poleg tega imamo zdaj na voljo še zaseg premoženja, ki izhaja iz trgovanja z ljudmi, je bila zadovoljna poslanka, njena kolegica Bauerjeva pa je ob tem menila, da bi morale države ta sredstva porabiti za odškodnine žrtvam in krepitev čezmejnih aktivnosti za boj proti trgovanju z ljudmi.
Trgovci z ljudmi so lahko obsojeni na kazni do desetih let, medtem ko je mogoče pravnim osebam, ki so udeležene v teh nezakonitih poslih, izreči tudi kazen stalne prepovedi opravljanja dejavnosti.
Povpraševanje je vir zla
Spolno izkoriščanje, prisilno delo, beračenje, odstranitev telesnih organov in nezakonite posvojitve - to je le nekaj izmed razlogov za trgovino z ljudmi. Poslanka Hedhova ob tem poudarja, da je treba zatreti predvsem povpraševanje po uslugah in storitvah žrtev trgovcev z ljudmi.
Povpraševanje je vir vsega zla, je prepričana Hedhova, ki je svoje kolege tudi prepričala, naj zahtevajo, da postane uživanje uslug žrtev trgovcev z ljudmi kaznivo dejanje. Končni dogovor sicer države zgolj poziva k temu, naj takšno ravnanje preganjajo kot kaznivo dejanje.
20101129STO01989 Strožje kazni za trgovce z ljudmi (tiskovno sporočilo) Trgovina z ljudmi: Velik dobiček, malo tveganja Sprejemanje novih pravil za boj proti trgovini z ljudmi Poslanka Anna Hedh Poslanka Edit Bauer Strožja pravila za boj proti trgovini z ljudmi - decembrsko plenarno zasedanje
SL
1
PHOTO
20101126PHT01605.jpg
SL
2
LINK
/sl/pressroom/content/20101129IPR02528
SL
4
LINK
/oeil/file.jsp?id=5849482
SL
5
LINK
/members/public/geoSearch/view.do?language=SL&partNumber=1&country=SE&id=28131
SL
6
LINK
/members/expert/alphaOrder/view.do?language=SL&id=23866
SL
7
LINK
/sl/pressroom/content/20101206NEW06929/3/html/Stro%C5%BEja-pravila-za-boj-proti-trgovini-z-ljudmi
-//EP//TEXT IM-PRESS 20100607STO75588 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
