Nekaj zanimivih velikonočnih običajev
Kultura
2010-03-31 - 14:35
Nekater bodo za Veliko noč mokri. Deklica iz madžarske vasi Holloko kriči, medtem ko jo deček poliva z vodo. ©BELGA_AFP PHOTO_BALINT PORNECZI Velika noč je tesno povezana z vrsto tradicij in navad. Vsaka država se lahko ob Veliki noči pohvali z običaji, ki imajo različen pomen, včasih verskega, včasih pa bolj poganskega, ko gre za pričakovanje pomladi in brstenje novega življenja. Nekaj evropskih poslancev smo vprašali, kaj se bo ob Veliki noči dogajalo v njihovih domačih državah.
Ob tem velja opozoriti, da je letošnje leto posebno, saj bodo Veliko noč praznovali tako katoliki kot tudi protestanti in verniki pravoslavne cerkve.
Barvanje jajčk, čokoladni zajčki ali kurjenje starih božičnih drevesc, vse to se dogaja na Veliko noč. Vendar pa lahko v nekaterih državah vseeno opazimo kaj bolj neobičajnega.
Latvijske jajčne vojne in gugalnice
Roberts Zīle (ECR, LV) tako razlaga, da v Latviji jajčka še vedno barvajo z naravnimi materiali, kot je npr. čebulna lupina, ko je pa to opravljeno, pa se lahko začne obmetavanje z jajci. "Tisti, katerega jajce ima najtršo lupino, bo živel najdlje, pravijo," je pojasnil.
Na velikonočno jutro pa je treba na gugalnico in se močno zagugati. "To je povezano z rodnostjo, prav tako pa ščiti pred piki komarjev in obadov," je še dejal latvijski poslanec.
Mokri Slovaki
Slovaki seveda skuhajo tradicionalno velikonočno hrano in pobarvajo jajca, ampak to ni vse. Moški namreč ob Veliki noči ženske polivajo z vodo. "Na velikonočni ponedeljek vse ženske v družini poškropimo z vodo. Moški želijo s tem na ženske prenesti fizično in duhovno energijo vode," je dejal Miroslav Mikolášik (EPP, SK) in dodal, da ima ta tradicija izvor že pri starih Slovanih.
Vaze iz Krfa
Če se boste na Veliko noč mudili na grškem otoku Krfu, pazite, da vam na glavo ne pade vaza. "Ob 11. uri dopoldne čakamo na cerkvene zvonove, da oznanijo Kristusovo prvo vstajenje. To je trenutek, ko se Jezusovo trpljenje konča in da prostor hrupu zlomljene keramike," razlaga Sylvana Rapti (S&D,GR) in dodaja, da mnogo ljudi z balkonov meče vaze, polne vina ali vode, saj tako ob stiku s tlemi povzročijo še več hrupa.
Raptijeva meni, da ta običaj izvira ali iz Benetk, kjer so meščani na novega leta dan iz hiš metali stare predmete, da bi jim novo leto prineslo nove, ali pa gre zato, da razbita vaza pomeni dobrodošlico pomladi, katere plodove se bo shranilo v nove vaze.
20100329STO71434 Velika noč: skupni praznik, različni običaji Poslanka Sylvana Rapti Poslanec Miroslav Mikolášik Poslanec Roberts Zīle
SL
1
PHOTO
20100329PHT71454.jpg
SL
3
LINK
/members/expert/alphaOrder/view.do?language=SL&id=96925
SL
4
LINK
/members/expert/alphaOrder/view.do?language=EN&id=28178
SL
5
LINK
/members/expert/alphaOrder/view.do?language=SL&id=28615
-//EP//TEXT IM-PRESS 20080319STO24705 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
