Vprašanje za pisni odgovor E-000994/2011
za Komisijo
Člen 117 poslovnika
Roberta Angelilli (PPE) , Gianni Pittella (S&D) , Mario Mauro (PPE) , Carlo Casini (PPE) , David-Maria Sassoli (S&D) , Francesco Enrico Speroni (EFD) , Lara Comi (PPE) , Licia Ronzulli (PPE) , Barbara Matera (PPE) , Giovanni Collino (PPE) , Paolo Bartolozzi (PPE) , Crescenzio Rivellini (PPE) , Antonio Cancian (PPE) , Carlo Fidanza (PPE) , Alfredo Pallone (PPE) , Vito Bonsignore (PPE) , Salvatore Tatarella (PPE) , Potito Salatto (PPE) , Sergio Berlato (PPE) , Marco Scurria (PPE) , Tiziano Motti (PPE) , Antonello Antinoro (PPE) , Aldo Patriciello (PPE) , Magdi Cristiano Allam (PPE) , Iva Zanicchi (PPE) , Raffaele Baldassarre (PPE) , Alfredo Antoniozzi (PPE) , Clemente Mastella (PPE) , Gabriele Albertini (PPE) , Giovanni La Via (PPE) , Cristiana Muscardini (PPE) , Salvatore Iacolino (PPE) , Luigi Ciriaco De Mita (PPE) , Herbert Dorfmann (PPE) , Erminia Mazzoni (PPE) , Sergio Paolo Frances Silvestris (PPE) , Amalia Sartori (PPE) , Francesco De Angelis (S&D) , Guido Milana (S&D) , Gianluca Susta (S&D) , Silvia Costa (S&D) , Debora Serracchiani (S&D) , Mario Pirillo (S&D) , Patrizia Toia (S&D) , Lorenzo Fontana (EFD) , Mara Bizzotto (EFD) , Fiorello Provera (EFD) , Giancarlo Scottà (EFD) , Mario Borghezio (EFD) , Vincenzo Iovine (ALDE) , Giommaria Uggias (ALDE) , Filip Kaczmarek (PPE) , Jarosław Leszek Wałęsa (PPE) , Konstantinos Poupakis (PPE) , Marie-Thérèse Sanchez-Schmid (PPE) , Manfred Weber (PPE) , Georgios Papanikolaou (PPE) , Anne Delvaux (PPE) , Rareş-Lucian Niculescu (PPE) , Alejo Vidal-Quadras (PPE) , Sari Essayah (PPE) , Veronica Lope Fontagné (PPE) , Marietta Giannakou (PPE) , Joanna Katarzyna Skrzydlewska (PPE) , Miroslav Mikolášik (PPE) , Zuzana Roithová (PPE) , Lena Kolarska-Bobińska (PPE) , Frank Engel (PPE) , Santiago Fisas Ayxela (PPE) , Jim Higgins (PPE) , Constance Le Grip (PPE) , Elisabeth Morin-Chartier (PPE) , Bernd Posselt (PPE) , Esther Herranz García (PPE) , Jean-Pierre Audy (PPE) , Gabriel Mato Adrover (PPE) , Agustín Díaz de Mera García Consuegra (PPE) , Roger Helmer (ECR) , Richard Ashworth (ECR) , Alan Kelly (S&D) , Nick Griffin (NI) , Slavi Binev (NI) , Philip Claeys (NI) , Dimitar Stoyanov (NI) , Diane Dodds (NI) , Frédérique Ries (ALDE) , Robert Rochefort (ALDE) , Nathalie Griesbeck (ALDE) , Jiří Maštálka (GUE/NGL) , Sabine Verheyen (PPE) , Philippe Juvin (PPE) , Piotr Borys (PPE) , Milan Zver (PPE) in Anna Záborská (PPE)
(18. februar 2011)
Zadeva: Objava uradnega dnevnika EU za mlade: kršitev načela svobode misli, izražanja mnenja in vere
Komisija je nedavno pripravila več kot tri milijone izvodov Evropskega dnevnika, ki vsebuje 51 strani informacij o Evropski uniji. Dnevnike je Komisija že brezplačno razdelila dijakom na 21 000 šolah. Zanje je porabila približno 5 milijonov EUR.
V dnevniku so datumi glavnih verskih praznikov, vključno z muslimanskimi, hindujskimi, sikhovskimi, judovskimi in kitajskimi, ter drugih sekularnih državnih praznikov, kot so Dan Evrope in drugi pomembni evropski prazniki, vendar med njimi ni krščanskih praznikov, niti božiča, čeprav je večina Evropejcev kristjanov. Evropska unija mora prav zaradi nenehnega preganjanja, getoizacije in napadanja kristjanov po svetu večji poudarek nameniti spoštovanju verske svobode svojih državljanov in priznavanju njihovih praznikov, saj je to temeljno načelo vsakega demokratičnega sistema.
Poleg tega je tiskovna služba Komisije 12. januarja 2011 napovedala, da ne namerava umakniti izvodov dnevnika, ki so že v obtoku.
Ali lahko Komisija navede: 1.
Zakaj ne namerava umakniti izvodov dnevnika, ki so že v obtoku? 2.
Ali vsebina tega dnevnika po njenem mnenju ni v nasprotju s členom 10 (svoboda vere) Listine Evropske unije o temeljnih pravicah, in njenima členoma 21 in 22, ki prepovedujeta diskriminacijo na podlagi vere in določata, da unija spoštuje versko in kulturno raznolikost? 3.
Katera objektivna merila so bila upoštevana pri pripravi dnevnika? 4.
Ali bo v prihodnje preverila vsebino tovrstnih dnevnikov in prevzela odgovornost ter zagotovila, da bodo ti dnevniki odražali vrednote in temeljne pravice Evropske unije?