Zakaj je dobro spremljati predstavitve kandidatov za komisarje v EP
Predstavitve
Institucije
2010-01-11 - 12:09
V ponedeljek bodo evropski poslanci začeli izpraševanje 26 kandidatov za člane Evropske komisije za naslednjih pet let. Da bi Komisija lahko hitro začela delati, bodo vse predstavitve končane v sedmih dneh, kar pomeni, da jih bo vsak dan do šest. To bo evropskim poslancem omogočilo, da bodo 26. januarja odobrili – ali zavrnili – celo Komisijo. Zakaj bi ta maraton spremljali tudi vi? Berite naprej!
Pričakujte presenečenja: na zadnjih predstavitvah leta 2004 sta dva kandidata napravila napako in se sporekla z evropskimi poslanci – sestava Komisije se je morala spremeniti.
Vaši evropski poslanci nadzirajo izvršno oblast EU : junija izvoljeni poslanci bodo imeli priložnost opraviti eno svojih ključnih nalog – nadzor in spremljanje prihajajoče Evropske komisije. Politično prihaja predlagana Komisija z desnega centra.
Dober komisar se pozna : Evropa je na prelomni točki: finančna kriza, sprememba podnebja, delovna mesta in rast, priseljevanje ... vse to so izzivi, s katerimi se sama ne more spoprijeti nobena država. Komisija nosi velikansko odgovornost pri iskanju odgovorov na ta vprašanja. Dober komisar lahko stori veliko dobrega, slab pa lahko vse skupaj še poslabša. Te predstavitve so postopek „zaposlovanja“ komisarjev.
Usmeritev evropske zunanje politike : predstavitev Catherine Ashton, nove visoke predstavnice za zunanje zadeve in varnostno politiko ter podpredsednice Komisije, bo nakazala morebitne zunanjepolitične usmeritve. Kakšni bodo odnosi z Izraelom in Palestino, Rusijo in Kitajsko? To so teme, ki se lahko pojavijo na predstavitvi lady Ashtonove v ponedeljek ob 13.00 po srednjeevropskem času.
Bodite prvi, ki bodo spoznali njihova mnenja : predstavitve so pravi vzor preglednosti, saj jih lahko spremljate v 22 jezikih. Mnogi kandidati so na nacionalni ravni dobro znani: med njimi je 16 nekdanjih ministrov, vključno z dvema nekdanjima predsednikoma vlade. Toda ali so pravi za Evropo? Ali njihovi načrti za naslednjih pet let prepričajo? Presodite sami ...
... in potem obelodanite svoje mnenje! Parlament bo na Facebooku pripravil prostor za razpravo, kjer lahko poveste svoje mnenje o novih komisarjih in njihovih besedah. Kliknite na spodnjo povezavo do Facebooka.
Močnejši Parlament. Prvič bodo komisarji svoj mandat opravljali po določbah Lizbonske pogodbe. Sodelovati bodo morali s Parlamentom z več pristojnostmi, evropski poslanci pa jih bodo lahko tudi bolje nadzorovali na mnogih področjih, od kmetijstva do proračuna.
Izbirni postopek bo kratek : evropski poslanci se bodo v sedmih dneh osredotočili na „pogovore za delo“ – do šest triurnih predstavitev na dan – ki jih lahko spremljate prek pretočnega videa, pa tudi na posebni spletni strani o predstavitvah, ki se bo redno posodabljala.
Resnično neodvisen Parlament : predstavitve so resen pregled, ki temelji na pristojnostih in programih. To je pomemben trenutek za EU ... in za vas, zato ga ne zamudite.
20100106STO66870 Spletna stran o predstavitvah Program predstavitev Profili kandidatov Facebook
SL
1
LINK
/hearings//default.htm;jsessionid=8087C7E9DCB4BB23E5808AA75036ED24?language=SL
SL
2
LINK
/hearings/static/programme/programme_en.pdf
SL
3
LINK
/hearings//commissioners/getHomePage.htm;jsessionid=55E306151858E55F3055A3FC61A55DBD?language=SL
SL
4
LINK
http://www.facebook.com/europeanparliament
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
