KONČNO
A6-0107/2007
30.3.2007
POROČILO
o razrešnici glede izvrševanja splošnega proračuna Evropske unije za proračunsko leto 2005
(C6-0468/2006 – 2006/2074(DEC))
Oddelek V – Računsko sodišče
Odbor za proračunski nadzor
Poročevalec:
Daniel Caspary
PR_DEC_Other
PE 382.614v02-00
VSEBINA
1. PREDLOG SKLEPA EVROPSKEGA PARLAMENTA.........................................................3
2. PREDLOG RESOLUCIJE EVROPSKEGA PARLAMENTA.................................................4
POSTOPEK................................................................................................................................7
1. PREDLOG SKLEPA EVROPSKEGA PARLAMENTA
o razrešnici glede izvrševanja splošnega proračuna Evropske unije za proračunsko leto 2005, oddelek V – Računsko sodišče
( C6‑0468/2006 – 2006/2074(DEC) )
Evropski parlament ,
– ob upoštevanju splošnega proračuna Evropske unije za proračunsko leto 2005,
UL L 60, 8.3.2005, str. 1.
– ob upoštevanju letnega zaključnega računa evropskih skupnosti za proračunsko leto 2005 – zvezek I ( C6-0468/2006 ),
– ob upoštevanju letnega poročila Računskega sodišča o izvrševanju proračuna za proračunsko leto 2005 in njegovih posebnih poročil z odgovori revidiranih institucij,
UL C 263, 31.10.2006, str. 1.
– ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 pogodbe o ES,
UL C 263, 31.10.2006, str. 10.
– ob upoštevanju priporočila Sveta z dne …. (0000/2007 – C6‑00002007),
– ob upoštevanju člena 272(10) ter členov 274, 275 in 276 pogodbe o ES,
– ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun evropskih skupnosti,
UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1). ter zlasti členov 50, 86, 145, 146 in 147 te uredbe,
– ob upoštevanju člena 71 svojega poslovnika in njegove priloge V,
– ob upoštevanju poročila Odbora za proračunski nadzor ( A6-0107/2007 ),
1. podeli generalnemu sekretarju Računskega sodišča razrešnico glede izvrševanja proračuna Računskega sodišča za proračunsko leto 2005;
2. navaja pripombe v priloženi resoluciji;
3. naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču evropskih skupnosti, Računskemu sodišču, Evropskemu ekonomsko-socialnemu odboru, Odboru regij, evropskemu varuhu človekovih pravic in evropskemu nadzorniku za varstvo podatkov ter poskrbi za objavo v uradnem listu Evropske unije (serija L).
2. PREDLOG RESOLUCIJE EVROPSKEGA PARLAMENTA
s pripombami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2005, oddelek V – Računsko sodišče
( C6‑0468/2006 – 2006/2074(DEC) )
Evropski parlament ,
– ob upoštevanju splošnega proračuna Evropske unije za proračunsko leto 2005,
UL L 60, 8.3.2005, str. 1.
– ob upoštevanju letnega zaključnega računa evropskih skupnosti za proračunsko leto 2005 – zvezek I ( C6–0468/2006 ),
– ob upoštevanju letnega poročila Računskega sodišča o izvajanju proračuna za proračunsko leto 2005 in njegovih posebnih poročil z odgovori revidiranih institucij,
UL C 263, 31.10.2006, str. 1.
– ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 pogodbe o ES,
UL C 263, 31.10.2006, str. 10.
– ob upoštevanju priporočila Sveta z dne …(C6‑0000/2007),
– ob upoštevanju člena 272(10) ter členov 274, 275 in 276 pogodbe o ES,
– ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun evropskih skupnosti,
UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1). ter zlasti členov 50, 86, 145, 146 in 147 te uredbe,
– ob upoštevanju člena 71 svojega poslovnika in njegove priloge V,
– ob upoštevanju poročila Odbora za proračunski nadzor ( A6–0107/2007 ),
1. ugotavlja, da je Računsko sodišče leta 2005 imelo na voljo odobritve za prevzem obveznosti v znesku 107.548.618,24 EUR s stopnjo izkoriščenosti 87,22 %;
2. ugotavlja, da računovodski izkazi Računskega sodišča za leto 2005 od uvedbe računovodstva na podlagi nastanka poslovnega dogodka, ki je začelo veljati 1. januarja 2005, razkrivajo negativen poslovni izid (16.820.000 EUR) in presežek obveznosti glede na sredstva v višini 11.450.000 EUR;
3. opozarja, da je zaključne račune Računskega sodišča za proračunsko leto 2005 (in tudi za proračunsko leto 2004) revidiralo zunanje podjetje KPMG, ki je ugotovilo:
„priloženi računovodski izkazi dajejo v skladu z Uredbo Sveta (ES, Euratom) št. 1605/2002 z dne 25. junija 2002, izvedbenimi pravili, splošno sprejetimi računovodskimi načeli in notranjimi predpisi Računskega sodišča resnično in pošteno sliko o sredstvih in finančnem stanju Računskega sodišča na dan 31. decembra 2005 in o poslovnem izidu ter prihodkih in odhodkih za končano proračunsko leto“;
4. vendar ugotavlja, da je KPMG to izjavo predložil ob upoštevanju morebitnih popravkov, ki se lahko izkažejo za potrebne pri računovodski obravnavi pokojnin članov Računskega sodišča, ob upoštevanju, da se je ustrezen računovodski standard št. 12 takrat revidiral; poudarja, da je revidirani standard računovodja Komisije sprejel oktobra 2006;
5. opozarja, da je Računsko sodišče v svoje zaključne račune za leto 2004 prvič vključilo rezervacijo za pokojnine svojih članov in dolgoročno terjatev do držav članic v znesku 43.689.621 EUR; znesek rezervacije je bil določen na podlagi aktuarske študije, ki jo je izvedla Evropska skupnost;
6. ugotavlja, da bilanca stanja Računskega sodišča za proračunsko leto 2005 ob odsotnosti enakovredne rezervacije v zvezi s pokojninami članov razkriva primanjkljaj v znesku 16.800.000 EUR (v primerjavi z uravnoteženimi sredstvi in obveznostmi za leto 2004);
7. verjame, da je treba obveznost prihodnjih plačil pokojnin in tudi obveznost dolgoročne terjatve do držav članic – z njihovim zagotovilom o financiranju sistema pokojninskega zavarovanja – vključiti v bilanco stanja, da se upoštevajo načela računovodstva na podlagi nastanka poslovnega dogodka, ki so v veljavi od 1. januarja 2005;
8. priznava, da je Računsko sodišče pravilno uporabilo ustrezen računovodski standard, vendar je zaskrbljen zaradi sedanjih razmer v zvezi z njegovo bilanco stanja, v skladu s katero so prihodnje pokojnine članov tega sodišča vključene pod obveznosti brez uravnoteženih sredstev; je seznanjen z očitno razlago, da zagotovila držav članic v zvezi s takšnimi pokojninskimi pravicami ni mogoče ustrezno obravnavati kot sredstvo v smislu računovodskega standarda št. 12 Komisije (ugodnosti zaposlenih);
9. z zaskrbljenostjo opaža težave Računskega sodišča pri zaposlovanju usposobljenih uslužbencev za več delovnih mest iz natečajev, ki jih je organiziral EPSO;
10. opozarja, da je predsednik Računskega sodišča Weber v govoru v Strasbourgu 14. novembra 2005 Odboru za proračunski nadzor povedal, da sodišče izvaja notranjo presojo organizacije in metod, ki ji bo sledil „medsebojni pregled“;
11. upa, da bo mogoče pred naslednjo širitvijo za Računsko sodišče oblikovati razumnejšo sestavo; poziva Računsko sodišče, da preuči obstoječe modele z namenom zmanjšanja skupnega števila svojih članov; poziva k obravnavi predlogov za uvedbo sistema kroženja, podobnega tistemu, ki se uporablja za svet Evropske centralne banke, ali sistema z enim generalnim revizorjem;
12. na podlagi poročila o dejavnosti Računskega sodišča ugotavlja, da se je sodišče leta 2005 odločilo za začetek izvajanja notranje presoje na podlagi modela skupnega ocenjevalnega okvira, ki sta ga skupaj razvila Evropski inštitut za javno upravo in skupina za inovativne javne storitve na podlagi sodelovanja med ministri EU, odgovornimi za javno upravo;
13. pozdravlja informacije v odgovorih Računskega sodišča na vprašalnik poročevalca, da je sodišče po navedeni notranji presoji sprejelo akcijski načrt in da se je začelo izvajanje ukrepov, ki zajemajo široka področja, kot so cilji misije in strateški cilji, načrtovanje in merjenje uspešnosti, revizijska metodika, kadrovska strategija ter notranji in zunanji komunikacijski in upravni postopki;
14. ugotavlja, da se bo za akcijski načrt izvedel „medsebojni pregled“ in da bo predsednik Računskega sodišča predložil več podrobnosti o vsebini akcijskega načrta na predstavitvi letnega programa dela sodišča za leto 2007;
15. v zvezi z izjavami članov o finančnih interesih ugotavlja, da člani Računskega sodišča v skladu s kodeksom ravnanja tega sodišča posredujejo izjavo o svojih finančnih interesih in drugih sredstvih (vključno z delnicami, zamenljivimi obveznicami in investicijskimi kuponi ter zemljo in nepremičninami, skupaj s poklicnimi dejavnostmi zakoncev) predsedniku Računskega sodišča, ki jih hrani kot zaupne, in da te izjave niso objavljene;
16. navaja, da je treba načeloma in zaradi preglednosti člane vseh institucij EU pozvati, da predložijo izjavo o finančnih interesih, ki mora biti dostopna v internetu prek javnega registra; poziva Računsko sodišče, naj Parlament do 30. septembra 2007 obvesti, kako namerava ukrepati;
17. opozarja, da je Sodišče Evropskih skupnosti na predlog Parlamenta ustanovilo delovno skupino za preučitev izvedljivosti zahteve, med drugim po izjavi članov o finančnih interesih; meni, da je lahko to vprašanje uporaben del sedanje notranje presoje in postopka medsebojnega pregleda Računskega sodišča.
POSTOPEK
Naslov
Razrešnica za proračunsko leto 2005 – Računsko sodišče
Referenčni dokumenti
C6-0468/2006 - 2006/2074(DEC)
Pristojni odbor Datum razglasitve na zasedanju
CONT 14.12.2006
Prošnja za mnenje
Datum razglasitve na zasedanju
14.12.2006
Poročevalec/-ka Datum imenovanja
Daniel Caspary 20.4.2006
Nadomeščeni/-a poročevalec/-ka
Nils Lundgren
Obravnava v odboru
29.1.2007
27.2.2007
Datum sprejetja
27.3.2007
Izid končnega glasovanja
+
–
0
22
1
Poslanci, navzoči pri končnem glasovanju
Jean-Pierre Audy, Inés Ayala Sender, Herbert Bösch, Paul van Buitenen, Mogens N.J. Camre, Paulo Casaca, Petr Duchoň, Ingeborg Gräßle, Dan Jørgensen, Bogusław Liberadzki, Nils Lundgren, Marusya Ivanova Lyubcheva, Edith Mastenbroek, Jan Mulder, Francesco Musotto, Ovidiu Ioan Silaghi, Bart Staes, Alexander Stubb, Kyösti Virrankoski
Namestniki, navzoči pri končnem glasovanju
Daniel Caspary, Christopher Heaton-Harris, Edit Herczog, Petre Popeangă, Gabriele Stauner
Namestniki (člen 178(2)), navzoči pri končnem glasovanju
Datum predložitve
30.3.2007
Pripombe (na voljo samo v enem jeziku)
...
