Začetek zasedanja v Bruslju: razprava tudi o vrhu držav evroobmočja 7. maja
Institucije
Plenarno zasedanje
2010-05-05 - 16:48
Tokratno dvodnevno plenarno zasedanje se je izjemoma začelo uro in pol prej kot običajno, saj so poslanci morali opraviti še glasovanja, preložena z aprilske seje v Strasbourgu. Med spremembami dnevnega reda je uvrstitev nove točke, razprave o vrhu držav evroobmočja, ki bo v petek v Bruslju, ter preložitev glasovanja o razrešnici proračuna Sveta EU za leto 2008.
Prve tri točke spremenjenega dnevnega reda razprav, ki so se začele ob 15. uri, so:
Skupna razprava o dveh poročilih (A7-0115/2010 in A7-0116/2010), ki jih je pripravil poslanec Íñigo MÉNDEZ DE VIGO (EPP, ES) o sestavi Evropskega parlamenta , torej o njegovi razširitvi za 18 poslancev;
Razprava s predstavniki Sveta in Komisije o vrhu voditeljev držav in vlad evroobmočja, ki bo v petek, 7. maja;
Razprava o strategiji EU 2020.
Poslanci so se tudi odločili, da glasovanje o razrešnici proračuna Sveta EU za leto 2008 preložijo na čas po koncu pogajanj s predstavniki te institucije. Parlament je sicer glasoval o razrešnicah ostali institucij.
Za sredo zvečer predvidene kratke predstavitve poročila Prilagajanje podnebnim spremembam: evropskemu okviru za ukrepanje naproti (A7-0057/2010; Vittorio PRODI (S&D, IT)) ne bo; Parlament bo o predlogu v četrtek samo glasoval.
Glasovanje o poročilu Makrofinančna pomoč Ukrajini (A7-0058/2010; Vital MOREIRA (S&D, PT)) je prestavljeno na zasedanje v Strasbourgu, da bi dotlej morda lahko dosegli sporazum s Svetom o vsebini predloga sklepa.
Četrtkovo glasovanje o osnutku uredbe Komisije o določitvi smernic za nadomestila upravljavcem prenosnih omrežij in skupen regulativni pristop k obračunavanju tarif za čezmejni pretok je umaknjeno z dnevnega reda.
Predsednikov nagovor
Ob 15. uri je predsednik Jerzy Buzek v svojem nagovoru v imenu Parlamenta izrazil sožalje svojcem aktivistov za človekove pravice, ubitih v Mehiki. V napadu na konvoj aktivistov in mednarodnih opazovalcev, ki se je zgodil 27. aprila na jugozahodu Mehike, sta bila ubita Beatriz Cariño , direktorica mehiške nevladne organizacije za varstvo človekovih pravic CACTUS in finski opazovalec Jyri Antero Jaakkola.
Predsednik je nato še na kratko poročal o svojem nedavnem obisku v Washingtonu, kjer se je srečal s predstavniki ameriške administracije in odprl informacijsko pisarno EP.
Na koncu je tudi spomnil kolege, da bo Parlament ta konec tedna, ob Dnevu Evrope, ki tokrat poteka v znamenju 60. obletnice Schumanove deklaracije, spet odprl svoja vrata za obiskovalce. Tradicionalna prireditev bo potekala v soboto, 8. maja, v Bruslju ter v nedeljo, 9. maja, v Strasbourgu.
20100504IPR74090
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
