Vprašanje za čas za vprašanja H-0401/2010
za Komisijo
Delno zasedanje: september II 2010
Člen 116 poslovnika
Ioannis A. Tsoukalas
(PPE) Zadeva: Potreba po radikalnem prestrukturiranju evropskega okvira za financiranje raziskav
Zaradi zapletenih in dolgih postopkov, ki jih zahteva financiranje raziskav, se le malo raziskovalcev odloči, da bi se za financiranje obrnili na Unijo. Nedavne izjave Komisije o poenostavitvi okvirnega programa za raziskave očitno temeljijo na ideji postopnega izboljševanja, vendar potrebujemo pravo administrativno revolucijo v načinu, kako Unija načrtuje, financira in upravlja raziskave.
Kakšne predloge je Komisija pripravila za poenostavitev okvirnega programa za financiranje raziskav? Kaj meni o ideji, da bi financiranje povezali s pričakovanimi rezultati? Kako gleda na morebitno uvedbo enotnega administrativnega in logističnega okvira za upravljanje, ki bo hkrati evropski in nacionalen? Kakšne konkretne ukrepe predlaga za spodbujanje tveganih raziskav v Evropi? Kaj namerava storiti za prekinitev trajnega pojava bega možganov?
