USTNO VPRAŠANJE Z RAZPRAVO O-0049/05
v skladu s členom 108 Poslovnika
predložil
Jean-Marie Cavada
, v imenu Odbora za državljanske svoboščine, pravosodje in notranje zadeve
za Svet
Zadeva: Dosežen napredek v letu 2004 pri vzpostavljanju območja svobode, varnosti in pravice (OSVP) (člen 2 PES in člen 39 PEU)
Ob upoštevanju dejstva, da Pogodba o Ustavi za Evropo krepi preglednost in demokratični nadzor območja svobode, varnosti in pravice, ali se Svet obvezuje, da:
bo predvidel prehod na uporabo postopka soodločanja za področje zakonitega priseljevanja in integracije?
bo Evropskemu in nacionalnim parlamentom omogočil sodelovanje pri opredelitvi in izvedbi zakonodajnih in operativnih programov (Pogodba o Ustavi III-258) ter zagotovil, da bo zakonodajne predloge spremljala ocena njihovega vpliva na temeljne pravice?
se bo v prihodnje z EP posvetoval o mednarodnih sporazumih, akcijskih programih in skupnih stališčih ter upošteval postopek soodločanja tako, da bo ministrom posredoval predloge sprememb EP in odpravil možnost postavljanja prekratkih časovnih rokov za pregled zakonodajnih predlogov?
bo omogočil dostop do besedil, vloženih v razpravo ali zakonodajno glasovanje na vsakem od zasedanj; bo z Uredbo (ES) 1049/01 ponovno opredelil izjeme v okviru določil o preglednosti zaradi javnega reda in uredil določila o parlamentarnemu nadzoru nad zaupnimi podatki, predvsem podatki, povezanimi z delom organov SITCEN, COSI in EUROPOL?
bo na področju predhodne razlage, ukinil omejitve pristojnosti Sodišča, izhajajoče iz člena 68 PES in hkrati k ukrepanju pozval 12 držav članic, ki še niso priznale pristojnosti Sodišča v okviru tretjega stebra?
bo pripravil vse potrebno zato, da Evropska komisija ponovno prevzame nalogo, ki jo opravlja koordinator za boj proti terorizmu, in stori vse potrebno za rešitev težav, povezanih z izvedbo akcijskega načrta proti terorizmu in organiziranemu kriminalu?
bo v zakonodajne ukrepe pretvoril "skupne vrednote in poklicna merila policije" (dok. 11977) in EUROPOL vključi v EU, kot velja za EUROJUST?
bo izboljšal kakovost sodstva in poskrbel za krepitev vzajemnega zaupanja med državami članicami?
glede na to, da namerava Evropska komisija vložiti predlog o "hrambi podatkov" in konec leta 2005 predlog o "načelu razpoložljivosti", kako namerava Svet obravnavati predlog držav članic o teh dveh vprašanjih?
UL L 145, 31.5.2001, str. 43.