Sreda na plenarnem zasedanju: Trichet, Galileo, Kitajska, širitev
Institucije
2008-07-10 - 15:21
Predsednik ECB Jean-Claude Trichet Odnosi s Kitajsko so bili na dnevnem redu sredinega zasedanja. Poslanci so pozvali k dialogu med Pekingom in Dalaj Lamo, predsednik EP Hans-Gert Pöttering pa je naznanil, da se ne bo udeležil otvoritvene olimpijskih iger. Poslanci so v sredo obravnavali tudi poročilo o delovanju Evropske centralne banke za leto 2007, v razpravi s poslanci pa je sodeloval tudi njen predsednik Jean-Claude Trichet. Poslanci so razpravljali pa so tudi oširitvi EU in palestinskih zapornikih v Izraelu.
Kitajska: razprava o človekovih pravicah, olimpijskih igrah in Tibetu
Osrednja tema dneva je bila razprava o trenutnih razmerah na Kitajskem po katastrofalnem potresu in pred olimpijskimi igrami. Večina poslancev je izrazila obžalovanje, da je toliko ljudi izgubilo življenje v potresu. Mnogi pa so obžalovali, da se nadaljujejo primeri mučenja in trpinčenja, številne usmrtitve in kršitve človekovih pravic.
Nekateri poslanci so spomnili na razmere v Tibetu in pozvali k dialogu med Dalaj Lamo in Pekingom ter k spoštovanju človekovih pravic. Kitajsko so prav tako pozvali, da nadaljuje dialog z EU, zlasti na področju okoljskih vprašanj, trgovine, kulture in človekovih pravic.
Mnogi poslanci so kritizirali namen francoskega predsednika Nicolasa Sarkozyja, da se bo udeležil otvoritvene slovesnosti na poletnih olimpijskih igrah v Pekingu, čeprav je v preteklosti zagrozil, da jo bo zaradi nasilnega zatrtja protestov v Tibetu bojkotiral. Predsednik EP Hans-Gert Pöttering je v sredo naznanil, da se otvoritvene slovesnosti ne bo udeležil.
Poročilo ECB za leto 2007
V sredo so evropski poslanci obravnavali in potrdili poročilo o delovanju Evropske centralne banke (ECB) za leto 2007. V razpravi sta sodelovala tudi predsednik banke Jean-Claude Trichet in vodja evroskupine, luksemburški premier ter finančni minister Jean-Claude Juncker.
Dokument, ki ga je pripravil švedski poročevalec Olle Schmidt (ALDE), priznava odlično delo ECB pri obvladovanju finančnega pretresa, ki ga je poleti 2007 sprožila kriza v ZDA na trgu hipotekarnih posojil. Parlamentarci so še posebej pohvalili ukrepe, s katerimi je banka lani avgusta trgom zagotovila likvidnost v znesku 95 milijard evrov po fiksni 4-odstotni obrestni meri. Ta operacija je z ostalimi prizadevanji uspela stabilizirati kratkoročne obrestne mere.
Širitev Unije
Parlament je v sredo obravnaval tudi poročilo o strateškem dokumentu za širitev Unije. Odbor za zunanje zadeve ugotavlja, da so širitve EU odvisne od dobrih medsosedskih odnosov, javne podpore in boljše institucionalne učinkovitosti. Poročilo, ki ga je pripravil nemški poslanec navaja, da je za širitev treba pripraviti tudi celovito komunikacijsko strategijo, ki bi kandidatke obveščala o procesu pridruževanja, države članice pa o prednostih razširjene Unije. Volitev poročila bo v četrtek.
Palestinski zaporniki v Izraelu
Poslanci so v sredo predstavnikom Komisije in Sveta EU zastavili vprašaje o palestinskih zapornikih v Izraelu. Sledila je razprava. Trenutno je v izraelskih zaporih 11.000 Palestincev, od tega 376 otrok, 118 žensk, 44 članov palestinskega zakonodajnega sveta in kakih 800 upravno priprtih oseb.
Predstavniki Komisije in Sveta so dejali, da je treba vprašanje palestinskih zapornikov preučiti in ga obravnavati v širšem okviru rešitev za spora na Bližnjem Vzhodu.
Satelitsko navigacijski sistem Galileo
Predsednik EP in predstavnik Sveta EU, francoski minister za evropske zadeve Jean-Pierre Jouyet sta v sredo podpisala uredbo o namestitvi sistema Galilea. Novi evropski satelitsko navigacijski sistem naj bi začel delovati leta 2013.
20080627STO32899 Letno poročilo o delovanju Evropske centralne banke Rezultati glasovanja
SL
1
PHOTO
20080704PHT33473.jpg
SL
3
LINK
/news/expert/tous_les_epvotes/default/default_sl.htm
-//EP//TEXT IM-PRESS 20080708IPR33689 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
