P7_TA-PROV(2011)0299
Prostovoljni sistem označevanja v Braillovi pisavi na embalaži industrijskih izdelkov
P7_DCL(2011)0014
Izjava Evropskega parlamenta z dne 23. junija 2011 o prostovoljnem sistemu označevanja v Braillovi pisavi na embalaži industrijskih izdelkov
Evropski parlament
, –
ob upoštevanju členov 21 in 26 Listine Evropske unije o temeljnih pravicah, ki določata pravice invalidnih oseb,
–
ob upoštevanju člena 123 Poslovnika,
A.
ker so države članice EU podpisnice Konvencije Organizacije združenih narodov o pravicah invalidov,
B.
ker člen 56a Direktive 2004/27/ES o zakoniku Skupnosti o zdravilih za uporabo v humani medicini določa, da mora biti ime na ovojnini izpisano tudi v Braillovi pisavi,
1.
poudarja, da imajo osebe z motnjami vida pravico do samostojnega življenja in polne udeležbe v družbi;
2.
poziva Evropsko komisijo, naj z deležniki začne obsežna posvetovanja o stroških, učinkovitosti in izvedljivosti tega, da bi na ravni Skupnosti uvedli prostovoljni sistem označevanja v Braillovi pisavi na embalaži industrijskih izdelkov, ki bi vključevalo vsaj podatke o vrsti izdelka in preteku roka, da bi potrošnikom z motnjami vida olajšali dostop do teh podatkov; glede na to, da ne znajo vsi slepi brati Braillove pisave, bi se moralo med predlaganim posvetovanjem proučiti tudi druge načine za omogočanje dostopa do podatkov na embalaži;
3.
poziva Komisijo, naj v skladu z načeli družbene odgovornosti gospodarskih družb pripravi pobude za evropsko industrijo in družbe, ki jih bodo ozavestile o tem vprašanju;
4.
naroči svojemu predsedniku, naj to izjavo skupaj z imeni podpisnikov Seznam podpisnikov je objavljen v Prilogi 1 k zapisniku z dne 23. junija 2011 ( P7_PV-PROV(2011)06-23(ANN1) ).
posreduje Komisiji, parlamentom držav članic in Organizaciji združenih narodov.
