Evropski parlament ima od danes svojo televizijo
Informacije
2008-09-18 - 11:53
Alejo Vidal-Quadras, podpredsednik EP, oče projekta Europarltv Katerina Batzeli, predsednica Odbora EP za kulturo Hans-Gert Pöttering, predsednik Evropskega parlamenta Evropski parlament je danes dopoldne vključil spletne televizijske kanale Europarltv. Programi so tako postali dostopni vsem uporabnikom svetovnega spleta. Prevedeni bodo v več kot 20 jezikov, kar je enkraten primer na svetu.
Delujoča spletna verzija naj bi letno pripravila vsaj 300 ur programa, v to količino pa niso všteti neposredni prenosi. Vsi programi bodo prevedeni v več kot 20 jezikov, nekatere vsebine bodo sinhronizirane, ostale pa podnaslovljene. Glavni namen spletne televizije pa je državljanom približati delo Parlamenta v sodobni in kreativni obliki.
V času pred prihajajočimi evropskimi volitvami, ki bodo junija 2009, bo Europarltv odlično spletno orodje za državljane, še posebej mlade, ki želijo biti obveščeni o delovanju Evropskem parlamentu, je ob začetku delovanja povedal predsednik Parlamenta Hans-Gert Pöttering.
"Začenjamo zanimivo, novo potovanje"
"Evropski parlament je zavezan k temu, da predstavi svoje delo čimbolj pregledno in razumljivo evropskim državljanom. Ljudje imajo pravico vedeti in si ustvariti svoje mnenje o parlamentu, ki so ga izvolili. Danes začenjamo zanimivo novo potovanje in ponosen sem, ker sodelujem v tem projektu," je dejal Alejo Vidal-Quadras, podpredsednik Parlamenta, zadolžen za informiranje in komuniciranje.
Vidal-Quadras ocenjuje, da bi lahko prenose zanimivih razprav v EP po Europarltv sočasno spremljalo tudi do 40 milijonov Evropejcev.
Zagotavljanje pluralnosti
V zadnjih desetih letih je v Evropi nastalo več parlamentarnih televizijskih kanalov, tako v okviru nacionalnih javnih televizij (BBC Parliament, TV Slovenija 3) kot tudi samega parlamenta (Francija, Grčija, Škotska).
Spletna televizija je prilagojena je uporabniku, saj omogoča velik izbor materiala ter možnost dostopa kadarkoli in kjerkoli, obenem pa je tudi cenovno ugodnejša rešitev od klasične televizije
Programska politika Europarltv med drugim zagotavlja "prikaz pluralnosti mnenj v Evropskem parlamentu, z dolžnim spoštovanjem relativne zastopanosti političnih skupin, v skladu z nevtralno in nepristransko uredniško politiko."
Predvideni letni proračun spletne televizije je 9 milijonov evrov. Večina sredstev bo namenjenih za pripravo in prevode programskih vsebin, manjši del pa za tehnične potrebe in oglaševanje kanalov.
Štirje kanali
Vaš Parlament je namenjen uporabnikom, ki se še posebej zanimajo za evropsko politiko
Vaš glas je namenjen splošni javnosti
Mlada Evropa je namenjena predvsem šolarjem
Parlament v živo bo neposredno prenašal parlamentarne dogodke, predvsem razprave na plenarnih zasedanjih.
20080911STO36948 Europartv
SL
1
DIAPOPHOTO
20080918PHT37579.jpg
SL
2
DIAPOPHOTO
20080918PHT37583.jpg
SL
3
DIAPOPHOTO
20080918PHT37581.jpg
SL
4
LINK
http://www.europarltv.europa.eu/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
