Zaposlovanje v EU: je širitev prinesla nove priložnosti?
Zaposlovanje
2006-09-15 - 17:34
Mobilnost delavcev še ni na ustrezni ravni
Letošnje leto je evropsko leto mobilnosti delavcev, vendar dve leti po vstopu desetih novih članic številne ovire ostajajo, na kar opozarja tudi zadnje poročilo združenja ECAS - European Citizen Action Service. Poslanci so se na ugotovitve odzvali različno.
Poročilo z naslovom Kdo se še vedno boji širitve EU? je pripravil nekdanji evropski komisar Mario Monti, ki skupaj z analizo trenutnega stanja predlaga tudi ukrepe za izboljšanje razmer. Po njegovem mnenju so "tako stare kot nove države pridobile z uveljavitvijo svobode gibanja znotraj EU".
Ob širitvi Unije leta 2004 so samo Irska, Velika Britanija in Švedska popolnoma odprle svoje trge delovne sile za delavce iz novih članic. Ukrep je naletel na dober odziv, saj je samo v Veliko Britanijo do avgusta letos prišlo iskat zaposlitev skoraj 430 tisoč oseb. Maja letos so zgledu sledile še Finska, Grčija, Portugalska, Španija in Italija. Belgija, Danska, Luksemburg, Francija in Nizozemska postopoma zmanjšujejo ovire, medtem ko nameravata Avstrija in Nemčija z odprtjem trga počakati do konca dovoljenega obdobja, leta 2011.
Poročilo ugotavlja, da prehodna obdobja ohranjajo umetno ločevanje med "staro" in "novo" Evropo ter tako porajajo nezaupanje. Zavzema se za poostrene delovne inšpekcije, s čimer naj bi preprečili neenakost plač in diskriminacijo, saj so v državi, kjer se zaposlijo, delavci upravičeni do zakonsko zagotovljene minimalne plače. Dokument podpira "krožno migracijo" - delavci naj bi znanje in izkušnje pridobljene v tujini uporabili ob vrnitvi domov ter tako razblinili strahove o nevarnosti bega možganov. Glede Romunije in Bolgarije, ki bosta najverjetneje vstopili v Unijo leta 2007, pa poudarja, da reševanje problema ne bi smelo temeljiti na "napovedih, ki se lahko izkažejo za napačne".
Stališča poslancev
Jean Lambert, britanski poslanec Zelenih/EFA, pravi: "Ugotovitve poročila ECAS prispevajo nove v vrsti dokazov, da je širitev pozitivno vplivala na mobilnost delavcev, kar bi moralo razbliniti neutemeljene strahove, ki so še vedno prisotni v nekaterih članicah. Skrb je bila odveč - ni navala priseljencev: ne tistih, ki bi prišli samo zaradi socialne pomoči, ne sicer."
Irska poslanka Evropske ljudske stranke Mairead McGuinness ugotavlja: "Po širitvi leta 2004 smo sicer zaznali porast priseljevanja iz novih članic v nekatere države EU-15, toda čeprav je prost pretok delovne sile ena od temeljnih svoboščin državljanov EU, je ne uveljavljajo tako pogosto, kot bi jo lahko." Češki poslanec Libor Rouček pa je v imenu socialdemokratov poudaril, da "poročilo vnovič potrjuje izkušnjo tistih članic, ki so odprle svoje trge dela, da je bil strah pred masovnim pritokom delavcem neutemeljen".
Ona Juknevičienė, litvanska liberalka, opozarja na vzroke migracij: "Večina litvanskih izseljencev iščejo boljšo zaposlitev zunaj države zato, ker morajo vzdrževati svoje družine in ostarele starše. So iz socialno ogroženih slojev družbe, pogosto pod mejo revščine." Za Evropsko združeno levico pa je portugalska poslanka Ilda Figueiredo dejala: "Strinjam se, da morajo biti inšpekcije ostrejše, da se prepreči izkoriščanje in neenakost priseljencev".
Če imate svoje izkušnje z zaposlovanjem v tujini, jih lahko zaupate posebni telefonski liniji ECAS o prostem pretoku delovne sile, ki bo delovala do 30. septembra. Njen namen je zbrati čim več izkušenj in primerov tako posameznikov kot podjetij glede morebitnih ovir pri zaposlovanju in prostem pretoku delavcev v EU.
20060914STO10659 ECAS: Kdo se še vedno boji širitve EU? Odbor EP za zaposlovanje in socialne zadeve EURES - Evropski portal za zaposlitveno mobilnost ECAS: Pravica svobodnega gibanja (posebna telefonska številka)
SL
1
PHOTO
20060913PHT10649.jpg
SL
2
LINK
http://www.ecas.org/news/667/default.aspx?id=173
SL
3
LINK
/activities/expert/committees/presentation.do?committee=1238&language=SL
SL
4
LINK
http://europa.eu.int/eures/home.jsp?lang=sl
SL
5
LINK
http://www.ecas.org/product/91/default.aspx?id=549
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
