Ta teden v Parlamentu: volitve predsednika in ukrepi za okrevanje
Institucije
2012-01-16 - 12:09
Plenarno zasedanje Parlamenta v Strasbourgu poteka med 16. in 19. januarjem. Prvo plenarno zasedanje v letu 2012 bo posvečeno predvsem volitvam novega predsednika Evropskega parlamenta, saj ta položaj po dveh letih in pol zapušča Jerzy Buzek. Poslanci bodo sicer ta teden v Strasbourgu govorili tudi o položaju na Madžarskem, prednostne naloge pa bo poslancem predstavilo dansko predsedstvo EU.
Kandidature za predsednika Parlamenta so vložili nemški poslanec Martin Schulz, sicer vodja socialistov in demokratov (S&D), britanska liberalka Diana Wallis (ALDE) in Nirj Deva iz Evropskih konservativcev in reformistov (ECR, Velika Britanija). Poleg predsednika bodo poslanci volili še 14 podpredsednikov in pet kvestorjev.
V sredo se bodo poslanci posvetili za nekatere spornim ukrepom, ki jih je nedavno sprejela madžarska vlada pod vodstvom Viktorja Orbana, isti dan pa bodo z dansko premierko Helle Thorning-Schmidt govorili o prednostnih nalogah predsedovanja Danske EU. S 1. januarjem je namreč Danska na čelu EU nasledila Poljsko.
Sicer se poslanci ne bodo mogli izogniti gospodarski krizi. V resoluciji bodo orisali svoje predloge za tesnejše usklajevanje gospodarskih politik v EU, o njej pa bodo glasovali v sredo. Na dnevnem redu imajo poslanci tudi zakonodajo o električnih in elektronskih odpadkih in varnosti sredstev za zatiranje škodljivcev.
Odbor za ekonomske in monetarne zadeve pa bo v ponedeljek gostil predsednika Evropske centralne banke Maria Draghija, ki bo s poslanci razpravljal tudi o zadnjih znižanjih kreditnih ocen za države v območju evra.
20120113STO35287 Dnevni red plenarnega zasedanja Prenos plenarnega zasedanja v živo Prenos zasedanja odbora za ekonomske in monetarne zadeve (ponedeljek, 16. januar, ob 19. uri)
SL
1
PHOTO
20120113PHT35264.jpg
SL
3
LINK
/ep-live/sl/plenary/video?event=20120116-1700-PLENARY_SESSION&vodtype=Live
SL
4
LINK
/ep-live/sl/committees/video?event=20120116-1900-COMMITTEE-ECON&vodtype=Live
-//EP//TEXT AGENDA 20120116 SIT NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
