KONČNO
A6-0271/2006
14.9.2006
*
POROČILO
o predlogu uredbe Sveta o sklenitvi sporazuma v obliki izmenjave pisem v zvezi s podaljšanjem Protokola o možnostih ribolova in finančnem prispevku, predvidenih s Sporazumom med Evropsko gospodarsko skupnostjo in vlado Republike Gvineje Bissau o ribolovu v obalnih vodah Gvineje Bissau, za obdobje od 16. junija 2006 do 15. junija 2007
(KOM(2006)0182 – C6‑0167/2006 – 2006/0065(CNS))
Odbor za ribištvo
Poročevalec:
Luis Manuel Capoulas Santos
PE 376.421v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................4
OBRAZLOŽITEV.......................................................................................................................5
POSTOPEK................................................................................................................................7
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu uredbe Sveta o sklenitvi sporazuma v obliki izmenjave pisem v zvezi s podaljšanjem Protokola o možnostih ribolova in finančnem prispevku, predvidenih s Sporazumom med Evropsko gospodarsko skupnostjo in vlado Republike Gvineje Bissau o ribolovu v obalnih vodah Gvineje Bissau, za obdobje od 16. junija 2006 do 15. junija 2007
( KOM(2006)0182 – C6‑0167/2006 – 2006/0065(CNS) )
(Postopek posvetovanja)
Evropski parlament,
– ob upoštevanju predloga uredbe Sveta ( KOM(2006)0182 )
Še neobjavljeno v UL. ,
– ob upoštevanju člena 37 in člena 300(2) Pogodbe ES,
– ob upoštevanju prvega pododstavka člena 300(3) Pogodbe ES, v skladu s katerim se je Svet posvetoval s Parlamentom ( C6–0167/2006 ),
– ob upoštevanju člena 51 in člena 83(7) svojega poslovnika,
– ob upoštevanju poročila Odbora za ribištvo ( A6–0271/2006 ),
1. odobri sklenitev sporazuma;
2. naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Republike Gvineje Bissau.
OBRAZLOŽITEV
I. PREDLOG KOMISIJE
Protokol, priložen k Sporazumu o ribolovu med Evropsko skupnostjo in vlado Republike Gvineje Bissau je prenehal veljati 15. junija 2006.
Obe strani sta se odločili, da bosta protokol podaljšali za obdobje enega leta, to je od 16. junija 2006 do 15. junija 2007. To podaljšanje v obliki izmenjave pisem sta obe strani parafirali 17. januarja 2006, da bi določili tehnične in finančne pogoje ribolovnih aktivnosti za plovila Evropske Skupnosti v vodah Gvineje Bissau za obdobje od 16. junija 2006 do 15. junija 2007.
Glavni elementi podaljšanega protokola ostajajo nespremenjeni tako glede možnosti ribolova kot glede finančnega prispevka in zneska pristojbin, ki jih plačajo lastniki ladij.
Od 16. junija 2006 do 15. junija 2007 se obnovi režim, ki se uporablja od 16. junija 2004. Finančni prispevek Skupnosti bo v skladu z vmesno ureditvijo ustrezal znesku iz člena 3 prenovljenega trenutno veljavnega protokola (7 260 000 EUR). Ta znesek se v celoti obravnava kot finančno nadomestilo in se izplača najpozneje do 31. decembra 2006. V tem obdobju bodo ribolovna dovoljenja izdana v okviru omejitev iz člena 1 prenovljenega protokola, ki je trenutno v veljavi, s pristojbinami ali predplačili, ki ustrezajo tistim, določenim v točki 1 priloge k protokolu.
Možnosti ribolova, določene v protokolu, so med države članice porazdeljene z uporabo razdelitvenega ključa, določenega v členu 2 Uredbe Sveta (ES) št. 829/2004 z dne 26. aprila 2004:
a) kozice: Italija - 1776 BRT; Španija - 1421 BRT; Portugalska - 1066 BRT; Grčija - 137 BRT;
b) ribe kostnice/glavonožci: Španija - 3143 BRT; Italija - 786 BRT; Grčija - 471 BRT;
c) plovila za ribolov tunov s potegalkami: Španija - 20 plovil; Francija - 19 plovil; Italija - 1 plovilo;
d) plovila za ribolov z ribiško palico in površinskimi parangali: Španija - 21 plovil; Francija - 5 plovil; Portugalska - 4 plovila.
II. PRIPOMBE IN UGOTOVITVE POROČEVALCA
Sporazum o ribolovu z Gvinejo-Bissau je eden najstarejših sporazumov, ki jih je podpisala Skupnost, in je bil sprejet z Uredbo Sveta št. 2213/80 z dne 27. junija 1980 (UL L 226, 29.8.1980). Protokol, ki se ga sedaj podaljšuje, je že deveti protokol, ki je bil sklenjen med tema dvema stranema, in je bil odobren z Uredbo Sveta (ES) št. 249/2002, kot je bila spremenjena v skladu s sporazumom, ki je bil odobren z Uredbo Sveta (ES) št. 829/2004.
Podaljšanje v obliki izmenjave pisem sta obe strani parafirali 17. januarja 2006, vendar Parlament do 2. maja 2006 ni prejel ustreznega obvestila Komisije, do 1. junija pa ni prejel zahteve Sveta po posvetovanju. Čeprav priznava, da je Komisija v tem pogledu napredovala, poročevalec znova obžaluje zamude, ki nastajajo pri tej vrsti postopka, kar pogosto otežuje ali onemogoča, da bi bilo posvetovanje s Parlamentom o sporazumih o ribolovu uporabno in pravočasno.
Obe strani sta se za podaljšanje tega sporazuma odločili decembra 2005, po navedbah Komisije zlasti zato, da bi vlada Republike Gvineje Bissau imela čas, da se ob upoštevanju političnih okoliščin (volitve junija 2005 in menjava vlade novembra 2005) čim bolje pripravi na pogajanja glede prihodnjega partnerskega sporazuma in da izvede akcijski program za podporo potrebnemu preverjanju in nadzoru, ki sta potrebna za trajnostni razvoj ribiškega sektorja. To podaljšanje bi moralo novi vladi prav tako omogočiti, da v razumnih pogojih in rokih izpelje pogajanja, ne da bi prišlo do prekinitve sporazuma ali nakazila letnega finančnega nadomestila, ki je bistveno za uravnoteženost državnega proračuna Gvineje Bissau.
Decembra 2005 je Komisija s pomočjo konzorcija neodvisnih svetovalcev opravila temeljito vrednotenje trenutno veljavnega protokola. Glede na to, da je predlog podan samo za enoletno podaljšanje veljavnosti prejšnjega protokola, posebno predhodno vrednotenje predloga za podaljšanje protokola ni bilo izvedeno.
Po mnenju Komisije je pregled možnosti ribolova (od 16. junija 2004) in zmanjšanje finančnega prispevka z 10 200 000 EUR na 7 260 000 EUR omogočilo izboljšanje rentabilnosti sporazuma in raven uporabe njegovih možnosti ribolova. Sporazum bo dal prednost odpiranju delovnih mest, povezanih s sporazumom (posredno in neposredno), ki je ocenjeno na 509 za EU in 141 za državo partnerico.
Sporazum o ribolovu je prav tako pomemben za gospodarsko in politično stabilnost Gvineje Bissau ter za ribiško industrijo v tej državi. Zagotavlja precejšen delež proračunskih virov države Gvineje Bissau (v povprečju 38 % proračunskih virov v zadnjih petih letih).
Nepodaljašnje sporazuma bi lahko povzročilo zaustavitev aktivnosti flote v okviru sporazuma in zatekanje k zasebnim dovoljenjem, kar ne bi več zagotavljalo trajnostnega spremljanja ribolovnega napora; poleg tega bi to lahko povzročilo velike težave za gospodarstvo in politično stabilnost Gvineje Bissau, ki bi bila prikrajšana za proračunski vir, ki je bistvenega pomena za delovanje javnih storitev te države, financiranje stroškov, potrebnih za delovanje sektorja (preverjanje, nadzor, raziskave, usposabljanje itd.) pa ne bi bilo več ustrezno zagotovljeno.
Glede na zgoraj omenjeno poročevalec v imenu Odbora za ribištvo priporoča, da Parlament odobri predlog uredbe Sveta o sklenitvi sporazuma v obliki izmenjave pisem v zvezi s podaljšanjem Protokola o možnostih ribolova in finančnem prispevku, predvidenih s Sporazumom med Evropsko gospodarsko skupnostjo in vlado Republike Gvineje Bissau o ribolovu v obalnih vodah Gvineje Bissau, za obdobje od 16. junija 2006 do 15. junija 2007.
POSTOPEK
Naslov
Predlog Uredbe Sveta o sklenitvi sporazuma v obliki izmenjave pisem v zvezi s podaljšanjem Protokola o možnostih ribolova in finančnem prispevku, predvidenih s Sporazumom med Evropsko gospodarsko skupnostjo in vlado Republike Gvineje Bissau o ribolovu v obalnih vodah Gvineje Bissau, za obdobje od 16. junija 2006 do 15. junija 2007
Referenčni dokumenti
KOM(2006)0182 - C6‑0167/2006 - 2006/0065(CNS)
Datum posvetovanja z EP
1.6.2006
Pristojni odbor Datum razglasitve na zasedanju
PECH 13.6.2006
Odbori, zaprošeni za mnenje Datum razglasitve na zasedanju
Odbori, ki niso dali mnenja Datum sklepa
BUDG 28.8.2006
DEVE
30.5.2006
Okrepljeno sodelovanje Datum razglasitve na zasedanju
Poročevalec/-ka Datum imenovanja
Luis Manuel Capoulas Santos 4.7.2006
Nadomeščeni/-a poročevalec/-ka
Poenostavljeni postopek – datum sklepa
Oporekanje pravni podlagi Datum mnenja JURI
Popravek finančne ocene sredstev Datum mnenja BUDG
Posvetovanje EP z Ekonomsko-socialnim odborom – datum sklepa na zasedanju
Posvetovanje EP z Odborom regij – datum sklepa na zasedanju
Obravnava v odboru
28.8.2006
Datum sprejetja
12.9.2006
Izid končnega glasovanja
+: 18
–: 2
0: 2
Poslanci, navzoči pri končnem glasovanju
James Hugh Allister, Elspeth Attwooll, Marie-Hélène Aubert, Iles Braghetto, Niels Busk, Luis Manuel Capoulas Santos, Zdzisław Kazimierz Chmielewski, Carmen Fraga Estévez, Ioannis Gklavakis, Ian Hudghton, Heinz Kindermann, Henrik Dam Kristensen, Albert Jan Maat, Willy Meyer Pleite, Rosa Miguélez Ramos, Philippe Morillon, Seán Ó Neachtain, Struan Stevenson, Margie Sudre, Daniel Varela Suanzes-Carpegna
Namestniki, navzoči pri končnem glasovanju
Duarte Freitas
Namestniki (člen 178(2)), navzoči pri končnem glasovanju
Datum predložitve
14.9.2006
Pripombe (na voljo samo v enem jeziku)
...
