Plenarno zasedanje v luči energetske politike
Energija
2007-09-24 - 16:57
Energetska varnost je bistven del splošne varnosti
Ta teden bo na plenarnem zasedanju v Strasbourgu osrednja pozornost namenjena energetski politiki. Poslanci bodo v ponedeljek razpravljali o poročilu danske poslanke Britte Thomsen, ki zahteva, da se do leta 2020 petina celotne porabljene energije v Evropski uniji proizvede iz obnovljivih virov, v torek pa o poročilu poljskega poslanca Jaceka Saryusz-Wolskija, ki poziva k skupni evropski energetski politiki in imenovanju posebnega predstavnika EU za to področje.
Časovni načrt za obnovljivo energijo
Danska socialdemokratka Britta Thomsen iz Odbora za industrijo, raziskave in energetiko v svojem poročilu Komisijo poziva, da do konca leta predstavi zakonski predlog, ki bo postavil jasne in realno zavezujoče cilje za uporabo obnovljivih virov energije v sektorjih električne energije, prometa ter ogrevanja in hlajenja, ter se zavzema za uresničitev zavezujočega cilja, sprejetega na spomladanskem zasedanju Evropskega sveta, t.j. da se do leta 2020 20 odstotkov vse porabljene energije v EU proizvede iz obnovljivih virov.
Poročevalka Thomsen v obnovljivih virih energije ne vidi ovire, temveč zgolj priložnost, saj ti vodijo k bolj zeleni in konkurenčni Evropi. Več zelene energije bo ustvarilo nova delovna mesta, spodbudilo raziskovalno delo in inovacije ter prispevalo k povečanju energetske varnosti in zmanjšanju emisij CO2, je poudarila poslanka. Cilj za obnovljivo energijo po mnenju poročevalke ni mogoče obravnavati ločeno od drugih prizadevanj na področju energetske politike, kot sta denimo vzpostavitev dejanskega notranjega trga za električno energijo in pregled sistema za trgovanje z emisijami CO2.
Skupna evropska energetska politika
V torek 25. septembra bodo evropski poslanci razpravljali o poročilu poljskega poslanca in predsednika Odbora za zunanje zadeve Jaceka Saryusz-Wolksija iz skupine Evropske ljudske stranke in Evropskih demokratov. Poslanec želi, da Evropska unija z enotnim glasom zastopa vprašanja na področju skupne evropske zunanje energetske politike, saj bi ta zagotovila varno oskrbo za Unijo ter okrepila njeno moč, zmožnost ukrepanja na področju zunanje politike in verodostojnost v svetu. Temelj evropskega in mednarodnega sodelovanja na področju energije pa naj bi bila Evropska energetska listina.
Zlasti januarska kriza med Rusijo in Ukrajino glede dobave plina je pretresla tudi Evropsko unijo. Zaradi vse večje odvisnosti oskrbe z energijo od zelo nestabilnih in nedemokratičnih držav, so bila sprožena prizadevanja za zagotovitev varnosti oskrbe na nacionalni ravni, ki pa so se izkazala za nezadostna in ne ustrezajo dolgoročnim interesom vseh držav članic EU. Evropa potrebuje energetsko solidarnost, zlasti ko tretje države uporabijo energijo kot orodje za zunanjo politiko, je dejal poročevalec.
Poročilo tudi predlaga imenovanje posebnega predstavnika za zunanjo energetsko politiko, ki bi bil podrejen visokemu predstavniku EU za zunanjo in varnostno politiko. Odgovoren bi bil za usklajevanje vseh politik, povezanih s skupno zunanjo energetsko politiko EU.
Parlament zlasti podpira vsa prizadevanja za odpravo sedanje odvisnosti od prevladujočih dobaviteljev, infrastrukturnih omejitev, virov energije z visoko vsebnostjo ogljika in uvoza iz držav, ki vztrajno kršijo določbe listine Združenih narodov.
Glede Rusije poslanci opozarjajo na dejstvo, da lahko partnerstvo med EU in to državo na področju energije temelji le na načelu nediskriminacije, pravične obravnave in enakih pogojev dostopa na trg. Tudi Rusija bi morala ratificirati Evropsko energetsko listino.
20070921STO10534 Prenos razprav v živo iz Strasbourga (ponedeljek ob 17h) Poročilo o časovnem načrtu za obnovljivo energijo v Evropi Poročilo o zunanjih odnosih na področju energetike Avdio prispevek - Jacek Saryusz-Wolski o poročilu
SL
1
PHOTO
20070921PHT10583.jpg
SL
2
LINK
/eplive/vod/livestream/default_sl.htm
SL
5
LINK
/eplive/public/multimediaav_page/10530-20070920MAV10529-AUDIO/default_sl.htm
-//EP//TEXT REPORT A6-2007-0287 0 NOT XML V0//SL
-//EP//TEXT REPORT A6-2007-0312 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
