Vaya con Dios na odru EP v boju za pravice Romov
Kultura
2008-04-08 - 18:35
Dani Klein, glavna pevka skupine Vaya con Dios
"Just a friend of mine", velika uspešnica belgijske skupine Vaya con Dios je zlasti leta 1986 neprestano odmevala po radijskih postajah. V zadnjih dvajsetih letih je skupina pod vodstvom glavne pevke Dani Klein prepotovala ves svet. V ponedeljek 7. aprila je nastopila tudi v Evropskem parlamentu, kjer se je ob mednarodnem dnevu Romov zavzela za njihove pravice. Pred nastopom smo spregovorili z glavno pevko skupine.
Kako ste postali pozorni na romske razmere?
"S svojo skupino pogosto prirejamo koncerte v vzhodni Evropi, kjer živi veliko Romov. Tam me vedno znova preseneti naslednje: ko prepevamo romsko himno 'Djelem, djelem', se poslušalci popolnoma navdušeni identificirajo z njo. Ti isti ljudje so pogosto zelo negativno in diskriminirajoče nastrojeni proti Romom. Kako je mogoče, da si nekdo lasti romsko kulturo in s tem vzbudi ponos pri nekem narodu, po drugi strani pa ta narod zaničuje in diskriminira. O tem sem veliko razmišljala. Moje edino politično sporočilo je, da se moramo medsebojno spoštovati."
S tem, da poudarjate njihov pozitivni prispevek k evropski kulturi, ustvarjate boljši odnos do Romov in večje razumevanje za njih….
"Ja, kajti ciganska glasba je našo kulturo obogatila. Nisem strokovnjakinja za klasično glasbo, vendar Brahms ne bi bil Brahms, če ne bi bilo ciganske glasbe. To velja za veliko klasičnih skladateljev. Romska glasba, njihov jezik in tradicija bogatijo evropsko raznoterost. Zanje bi se morali veliko bolj zanimati: kdo so in kaj želijo… Romi so po svoje zelo neupogljivi. Želijo potovati in se ne ustalijo, čeprav jih v to silijo drugi. Občudujem te ljudi, ki so vse do danes ostali uporni. Trenutno v Bruslju opažamo veliko Romov, zlasti ko beračijo pred rdečimi semaforji. Znanci mi pravijo:'Nič jim ne dam, to delajo za zabavo'. Jaz pa nasprotno menim, da je tako življenje prav težko. Koga pa veseli ves dan vdihavati ogljikov dioksid, si priberačiti par centov in prenašati omalovažujoče poglede? To je napačen odnos. Ljudi je treba zbližati s pozitivnim, z najdragocenejšim, kar imajo."
Lahko Evropa prispeva k temu, da se ti nazori spremenijo?
"Ne poznam moči in pristojnosti Evrope. Nisem političarka. Ampak, če obstajajo sredstva za to, potem seveda lahko. Osnovna ideja Evrope je bila, preprečiti denimo, da bi se Nemčija in Francija ponovno spopadli. Če je osvoboditev ambicija Evrope, potem lahko zagotovo prispeva k temu, da se Romi sprejmejo kot del evropskega naroda, a seveda s svojimi posebnostmi."
Kaj vas je kot umetnico pripravilo do tega, da ste se zavzeli za Rome?
"Za določeno stvar se zavzamem, če verjamem, da je ta pravična in služi dobremu namenu, denimo uveljavitvi svobode, spoštovanju sočloveka... Bistvo umetnika je, da se ne ustraši različnosti, temveč da dopusti, da ga te obogatijo. Umetniki dovolimo, da nas obogatijo vsi vplivi, ki nas dosežejo. Tudi našo glasbo obogati tuja glasba.
Med glasbeniki je rasizem manj prisoten kot drugje. Biti umetnik pomeni, da si marginalen, da ne korakaš vštric z drugimi, da plavaš proti toku. Kot član družbe nepriljubljenih se moraš boriti in poiskati sredstva, da se lahko izražaš. Ta marginalen položaj umetnikov nas približa k drugim marginalnim skupinam. Naloga umetnikov je zmeraj bila, da razbijejo tabuje in se zoperstavijo ozkosrčnosti."
20080407STO25853 Vaya con Dios "Evropa brez meja mora veljati tudi za Rome!" EU in Romi Mednarodni romski spletni časopis
SL
1
PHOTO
20080408PHT26015.jpg
SL
2
LINK
http://www.vayacondios.info/
SL
4
LINK
http://ec.europa.eu/employment_social/fundamental_rights/roma/index_en.htm
SL
5
LINK
http://www.romea.cz/english/index.php?id=servis/z_en_2004_0044
-//EP//TEXT IM-PRESS 20080125STO19645 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
