Kaj se je dogajalo na decembrskem plenarnem zasedanju Parlamenta?
Institucije
2011-12-16 - 07:02
Zadnje plenarno zasedanje Parlamenta, ki je med 12. in 15. decembrom potekalo v Strasbourgu, je postreglo s kar nekaj zanimivimi dogodki. Tako so poslanci potrdili zakonodajo o evropski odredbi za zaščito pred nasiljem, se posvetili ravnanju z zaporniki in se poslovili od poljskega predsedstva Svetu EU.
Živahna izmenjava mnenj je potekala o rezultatih vrha EU , na katerem so se evropski voditelji sporazumeli o strožji proračunski disciplini, Velika Britanija pa je na dogovor vložila veto.
Deset let po terorističnih napadih v New Yorku bi morala EU preučiti stroškovno plat svoje protiteroristične politike ter preveriti, kako učinkovita je in kakšen vpliv ima na spoštovanje temeljnih svoboščin, so se strinjali poslanci.
Poslanci so zavrnili podaljšanje ribiškega sporazuma med EU in Marokom in se zavzeli za bolj okolju prijazen in gospodarsko ugodnejši sporazum.
Osem kandidatov za Evropsko računsko sodišče je dobilo zeleno luč Parlamenta, tako kot tudi francoski kandidat za izvršni svet Evropske centralne banke Benoît Coeuré.
Poslanci so se strinjali, da bo za raziskave jedrske fuzije v naslednjih dveh letih na voljo 1,3 milijarde evrov.
Evropska unija bi morala oživiti svoje odnose z sosednjimi državami na jugu in vzhodu , vendar bi morali biti tesnejši odnosi odvisni od spoštovanja demokratičnih načel in človekovih pravic v njih, so menili poslanci.
3582 odpuščenih delavcev avtomobilskega giganta Renault in sedmih njegovih dobaviteljev se lahko veseli 24,5 milijonov evrov pomoči iz evropskega sklada za prilagoditev globalizaciji.
Poslanci so v Parlamentu pozdravili 17 novih kolegov , saj je Lizbonska pogodba povečala število poslancev za 18, na 754. Nizozemski poslanec bo prispel v prihodnjih tednih.
20111215STO34255 Plenarno zasedanje Evropskega parlamenta v Strasbourgu: december 2011 Galerija fotografij iz zasedanja Nagrada Saharova svobodo misli 2011
SL
2
LINK
http://www.flickr.com/photos/european_parliament/sets/72157628399232579/show/
-//EP//TEXT IM-PRESS 20111201FCS33093 0 NOT XML V0//SL
-//EP//TEXT IM-PRESS 20111014FCS29297 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
