KONČNO
A6-0283/2007
19.7.2007
*
POROČILO
o predlogu Uredbe Sveta o spremembi Uredbe (ES) št. 1255/1999 o skupni organizaciji trga mleka in mlečnih izdelkov
(KOM(2007)0058 – C6‑0084/2007 – 2007/0026(CNS))
Odbor za kmetijstvo in razvoj podeželja
Poročevalka:
Elisabeth Jeggle
PE 386.532v02-00
Oznake postopkov
* Postopek posvetovanja večina oddanih glasov
**I Postopek sodelovanja (prva obravnava) večina oddanih glasov
**II Postopek sodelovanja (druga obravnava) večina oddanih glasov za odobritev skupnega stališča absolutna večina poslancev Parlamenta za zavrnitev ali spremembo skupnega stališča
*** Postopek privolitve absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava) večina oddanih glasov
***II Postopek soodločanja (druga obravnava) večina oddanih glasov za odobritev skupnega stališča absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava) večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Predlogi sprememb zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom. Besedilo, zapisano v navadnem poševnem tisku, označuje tehničnim službam namenjen del zakonodajnega besedila s predlaganimi popravki, ki se upoštevajo pri pripravi končnega besedila (na primer očitne napake ali izpusti v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................10
POSTOPEK..............................................................................................................................13
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Uredbe Sveta o spremembi Uredbe (ES) št. 1255/1999 o skupni organizaciji trga mleka in mlečnih izdelkov
( KOM(2007)0058 – C6‑0084/2007 – 2007/0026(CNS) )
(Postopek posvetovanja)
Evropski parlament ,
– ob upoštevanju predloga Komisije Svetu ( KOM(2007)0058 )
Še neobjavljeno v UL. ,
– ob upoštevanju člena 37 Pogodbe ES, v skladu s katerim se je Svet posvetoval s Parlamentom ( C6‑0084/2007 ),
– ob upoštevanju člena 51 Poslovnika,
– ob upoštevanju poročila Odbora za kmetijstvo in razvoj podeželja ( A6‑0283/2007 ),
1. odobri predlog Komisije, kakor je bil spremenjen;
2. poziva Komisijo, naj ustrezno spremeni svoj predlog na podlagi člena 250(2) Pogodbe ES;
3. poziva Svet, naj obvesti Parlament, če namerava odstopati od besedila, ki ga je Parlament odobril;
4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;
5. naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija
Predlogi sprememb Parlamenta
Predlog spremembe
1
UVODNA IZJAVA 4
(4) V skladu s členom 6(3) Uredbe (ES) št. 1255/1999 se pomoč za zasebno skladiščenje smetane dodeli kot ukrep v podporo trgu. Prav tako se lahko v skladu s členom 7(3) zadevne uredbe odobri pomoč za zasebno skladiščenje posnetega mleka v prahu. Ker se ta dva podporna ukrepa že dolgo nista uporabljala v praksi, tudi v primerih resnega neravnotežja na trgih za mlečno maščobo in beljakovine, se lahko obravnavata kot zastarela in ju je treba odpraviti.
(4) V skladu s členom 6(3) Uredbe (ES) št. 1255/1999 se pomoč za zasebno skladiščenje smetane dodeli kot ukrep v podporo trgu. Prav tako se lahko v skladu s členom 7(3) zadevne uredbe odobri pomoč za zasebno skladiščenje posnetega mleka v prahu.
Obrazložitev
Zasebno skladiščenje smetane in posnetega mleka v prahu se ne sme odpraviti iz naslednjih razlogov:
(1) Tudi enotna tržna ureditev, ki jo je predložila Komisija za poenostavitev in uskladitev skupne kmetijske politike, še vedno predvideva zasebno skladiščenje v veliko sektorjih.
(2) Instrument je treba obdržati kot „varnostno mrežo“.
(3) Pri odpravi zasebnega skladiščenja gre za temeljno politično odločitev, ki mora biti odvisna od splošne preučitve pri „zdravstvenem pregledu“.
Predlog spremembe
2
UVODNA IZJAVA 8 A (novo)
(8a) Proračunski prihranki, ki nastanejo pri standardizaciji, morajo ostati sektorju mleka. Oblikovati je treba program za prestrukturiranje sklada za mleko, ki bo spremljal in podpiral reformne ukrepe v sektorju mleka. Cilji programa za prestrukturiranje sklada za mleko morajo zajemati tudi podporo postopku prestrukturiranja pri proizvajalcih in predelovalcih mleka, ki jih je prizadela večja liberalizacija trga, okrepitev promocijskih ukrepov in ukrepov za ozaveščanje o prehrani (promocijske dejavnosti) za sektor mleka, podporo ohranitvi in posodobitvi proizvodnje mleka v težkih pogojih na gorskih območjih ter okrepitev sistema mleka za šole.
Obrazložitev
Program za prestrukturiranje sklada za mleko bi moral biti vzpostavljen s ciljem, da sredstva, privarčevana z izvajanjem „mini paketa za mleko“, ostanejo mlečnemu sektorju. Program za prestrukturiranje sklada za mleko bi se lahko do leta 2013 uporabljal za promocijske ukrepe in ukrepe za ozaveščanje o prehrani za sektor mleka, kot pomoč za zagotovitev dobrih rezultatov za proizvajalce mleka v bližnjem „zdravstvenem pregledu“ ali podpora spremljevalnim ukrepom, ki bi bili morda potrebni v sektorju mleka. Poleg tega bi morala biti ta sredstva v pomoč proizvajalcem v težkih pogojih (npr. na gorskih območjih).
Predlog spremembe
3
ČLEN 1, TOČKA 3, TOČKA C, TOČKA I Člen 6, odstavek 3, pododstavek 1, alinea -1 (novo) (Uredba (ES) št. 1255/1999)
– smetano,
Obrazložitev
Zasebno skladiščenje smetane in posnetega mleka v prahu se ne sme odpraviti iz naslednjih razlogov:
(1) Tudi enotna tržna ureditev, ki jo je predložila Komisija za poenostavitev in uskladitev skupne kmetijske politike, še vedno predvideva zasebno skladiščenje v veliko sektorjih.
(2) Instrument je treba obdržati kot „varnostno mrežo“.
(3) Pri odpravi zasebnega skladiščenja gre za temeljno politično odločitev, ki mora biti odvisna od splošne preučitve pri „zdravstvenem pregledu“.
Predlog spremembe
4
ČLEN 1, TOČKA 3, TOČKA B Člen 7, odstavek 3 (Uredba (ES) št. 1255/1999)
(b) odstavek 3 se črta.
črtano
Obrazložitev
Zasebno skladiščenje smetane in posnetega mleka v prahu se ne sme odpraviti iz naslednjih razlogov:
(1) Tudi enotna tržna ureditev, ki jo je predložila Komisija za poenostavitev in uskladitev skupne kmetijske politike, še vedno predvideva zasebno skladiščenje v veliko sektorjih.
(2) Instrument je treba obdržati kot „varnostno mrežo“.
(3) Pri odpravi zasebnega skladiščenja gre za temeljno politično odločitev, ki mora biti odvisna od splošne preučitve pri „zdravstvenem pregledu“.
Predlog spremembe
5
ČLEN 1, TOČKA 6 Člen 14, odstavek 3, alinea 2 (Uredba (ES) št. 1255/1999)
– 16,11 EUR/100 kg vsega mleka od 1. avgusta 2007 naprej.
– 18,15 EUR/100 kg vsega mleka od 1. avgusta 2007 naprej.
Obrazložitev
Poročevalka izrecno podpira cilje sistema mleka za šole. Po njenem mnenju je ta sistem pomemben element, ki prispeva k uravnoteženi prehrani v boju proti prekomerni teži in debelosti. Zato je treba dvigniti višino pomoči in tako zagotoviti uspešnost sistema.
Predlog spremembe
6
ČLEN 1, TOČKA 6 A (novo) Člen 14, odstavek 4a (novo) (Uredba (ES) št. 1255/1999)
(6a) Členu 14 se doda naslednji odstavek:
"4a. Evropska komisija predloži oceno učinka uporabe sistema mleka za šole in v zvezi s tem preučiti nadaljnje možnosti za razširitev izbora proizvodov, ki so vključeni v sistem mleka za šole. Pri tem posebej upošteva zlasti nove, inovativne in zdrave proizvode.“
Obrazložitev
Evropska komisija naj preuči možnosti za razširitev izbora proizvodov, ki se uvrstijo v sistem mleka za šole. Hkrati je treba preučiti možnosti za razširitev izbora proizvodov na konstruktiven in zdrav način, pri čemer je treba zlasti upoštevati nove, inovativne in zdrave proizvode. Vključitev novih in zdravih proizvodov v sistem mleka za šole je potrebna v boju proti debelosti in zdravstvenim problemom, povezanim z debelostjo, ter je v skladu s prizadevanji Komisije na tem področju, na primer z belo knjigo o prehrani.
Predlog spremembe
7
ČLEN 1, TOČKA 6 B (novo) Člen 25 a (novo) (Uredba (ES) št. 1255/1999)
(6b) NASLOVU I se doda naslednje poglavje:
"POGLAVJE IV
Program za prestrukturiranje sklada za mleko
Člen 25a
Najkasneje do 1. januarja 2008 se oblikuje program za prestrukturiranje sklada za mleko, ki bo podpiral in spremljal reformne ukrepe v sektorju mleka.
Cilji programa za prestrukturiranje sklada za mleko vključujejo:
– podporo postopku prestrukturiranja pri proizvajalcih in predelovalcih mleka, ki jih je prizadela večja liberalizacija trga,
– okrepitev promocijskih ukrepov in ukrepov za ozaveščanje o prehrani (promocijske dejavnosti) za sektor mleka,
– ohranitev in posodobitev proizvodnje mleka v težkih pogojih na gorskih območjih,
- okrepitev sistema mleka za šole."
Obrazložitev
Program za prestrukturiranje sklada za mleko bi moral biti vzpostavljen s ciljem, da sredstva, privarčevana z izvajanjem „mini paketa za mleko“, ostanejo mlečnemu sektorju. Program za prestrukturiranje sklada za mleko bi se lahko do leta 2013 uporabljal za promocijske ukrepe in ukrepe za ozaveščanje o prehrani za sektor mleka, kot pomoč za zagotovitev dobrih rezultatov za proizvajalce mleka v bližnjem „zdravstvenem pregledu“ ali podpora spremljevalnim ukrepom, ki bi bili morda potrebni v sektorju mleka. Poleg tega bi morala biti ta sredstva v pomoč proizvajalcem v težkih pogojih (npr. na gorskih območjih).
OBRAZLOŽITEV
Evropska komisija
Predlog spremembe Uredbe Sveta (ES) št. 1255/1999 o skupni organizaciji trga mleka in mlečnih izdelkov vključuje veliko posebnih predlogov: znižanje intervencijske cene za posneto mleko v prahu; sistem mleka za šole; ukinitev sprožitvenega mehanizma za intervencijo na trgu masla; opustitev obvezne uporabe uvoznega dovoljenja; uskladitev meril za kakovost masla in uvedbo enotnega, na ravni EU veljavnega razreda kakovosti namesto 27 „nacionalnih razredov kakovosti“; odpravo pomoči za zasebno skladiščenje smetane in posnetega mleka v prahu ter za odprodajo za vojaške sile.
Analiza
V odstavkih od a do f so analizirani predlogi sprememb. Da bi strukturno uredili velik izbor predlogov, se odstavki od a do f ujemajo z oštevilčenjem odstavkov, uporabljenim v predlogu Komisije.
a) Znižanje intervencijske cene za posneto mleko v prahu: Intervencijska cena za posneto mleko v prahu zdaj temelji na povprečni 35,6-odstotni vsebnosti beljakovin. Evropska komisija namerava prihodnjo intervencijsko ceno za posneto mleko v prahu izpeljati iz 34-odstotne standardizirane vsebnosti beljakovin. Evropska komisija zato predlaga znižanje intervencijske cene za posneto mleko v prahu za 2,8 % na 169,80 EUR na 100 kg.
b) Ukinitev sprožitvenega mehanizma za intervencijo na trgu masla: Komisija predlaga ukinitev 92-odstotnega sprožitvenega mehanizma. Nespremenjeno pa ostaja dejstvo, da lahko intervencijske agencije od 1. marca odkupujejo maslo po ceni, ki znaša 90 % intervencijske cene, dokler se ne doseže skupna zgornja meja (30 000 ton). Komisija lahko potem v skladu z veljavnimi pravili opusti intervencijske odkupe ali dovoli, da se nadaljuje odkup po sistemu javnega razpisa.
c) Odprava nacionalnih razredov kakovosti za maslo: Komisija predlaga, da se 27 nacionalnih razredov kakovosti za maslo nadomesti z enotno opredelitvijo kakovosti Skupnosti.
d) Ukinitev nekaterih pomoči za zasebno skladiščenje: Komisija predlaga ukinitev zasebnega skladiščenja smetane in posnetega mleka v prahu. To utemeljuje s trditvijo, da se instrument zasebnega skladiščenja v preteklosti ni uporabljal.
e) Ukinitev pomoči za odprodajo za vojaške sile Komisija meni, da je možnost odkupa masla po znižani ceni za vojaške sile odveč, zato jo črta iz Uredbe.
f) Uvedba enotne stopnje pomoči za sistem mleka za šole: Komisija predlaga poenostavitev pomoči v osnutku sistema mleka za šole tako, da se namesto pomoči glede na vsebnost maščob uvede enotna stopnja pomoči. Pomoč Skupnosti, ki naj se na predlog Komisije uvede s 1. avgustom 2007, znaša 16,11 EUR/100 kg. Poleg tega Komisija predlaga, da se sistem mleka za šole poveže s koncem šolskega leta in ne tržnega leta.
g) Opustitev obvezne uporabe uvoznega dovoljenja: Obvezna uporaba sistema uvoznih dovoljenj se ne zdi več potrebna, ker obstajajo precej primernejši sistemi.
(x) Finančne posledice (priloga): Zaradi standardizacije konzerviranega mleka, ki je povezana z znižanjem intervencijske cene za posneto mleko v prahu, se bo verjetno nekoliko povečala proizvodnja posnetega mleka v prahu, medtem ko se bo večji del dodatne količine beljakovin, pridobljenih zaradi standardizacije, porabil pri večji proizvodnji sira in svežih mlečnih proizvodov. To povečanje bi potem povzročilo večjo uporabo maščob v teh proizvodih ter sorazmerno s tem manjšo proizvodnjo masla in manjši izvoz masla.
Evropska komisija v finančnem izkazu, predloženem s predlogom, predvideva, da bodo znižanje intervencijske cene za posneto mleko v prahu za 2,8 % od leta 2008 in nižji odhodki, povezani z izvozom masla, omogočili proračunske prihranke. Na splošno Evropska komisija pričakuje, da bo standardizacija povzročila proračunske prihranke v višini povprečno 19,55 milijona EUR na leto v obdobju od leta 2008 do 2013 (skupno 117,3 milijona EUR).
Stališče in sklepi poročevalke
Poročevalka pozdravlja predlog Komisije o spremembi Uredbe Sveta (ES) št. 1255/1999 o skupni organizaciji trga mleka in mlečnih izdelkov.
Poročevalka sprejema predloge sprememb v zvezi z maslom (odstavki (b) sprožitveni mehanizem, (c) razredi kakovosti, (e) pomoč za odprodajo za vojaške sile) in uvoznimi dovoljenji (odstavek g). Navedeni predlogi pomenijo nedvomno izboljšanje.
Vendar se poročevalka sprašuje, ali je takšna „samodejna“ povezava med standardizacijo in znižanjem intervencijske cene za posneto mleko v prahu (odstavek a) pravilna. Standardizacija ne sme biti pretveza za prezgodnje znižanje cen, to je pred potekom veljavnih dogovorov. Poročevalka vseeno sprejema predlog, ker je trg posnetega mleka v prahu na splošno pozitivno ocenjen.
Poročevalka meni, da je potrebnih še nekaj podrobnejših določb v zvezi z ukinitvijo nekaterih pomoči za zasebno skladiščenje smetane in posnetega mleka v prahu (odstavek d), mlekom za šole (odstavek f) in celotnim finančnim učinkom „mini paketa za mleko“.
Poročevalka nasprotuje predlogu Komisije o ukinitvi pomoči za zasebno skladiščenje smetane in posnetega mleka v prahu (odstavek d):
Trditev Komisije, zakaj je treba črtati instrument zasebnega skladiščenja, ni prepričljiva. Res je, da se pomoč za zasebno skladiščenje smetane in posnetega mleka v prahu v preteklosti v praksi ni uporabljala. Vendar sklep Komisije, da je treba oba ukrepa samo iz tega razloga obravnavati kot zastarela in ju popolnoma izključiti iz uredbe, ni prepričal poročevalke.
Poročevalka predlaga ponovno vključitev zasebnega skladiščenja smetane in posnetega mleka v prahu. Instrument zasebnega skladiščenja je treba obdržati iz naslednjih razlogov: (1) Enotna tržna ureditev, ki jo je predložila Komisija za poenostavitev in uskladitev skupne kmetijske politike, še vedno predvideva zasebno skladiščenje v veliko sektorjih. (2) Instrument je treba obdržati kot „varnostno mrežo“. (3) Pri odpravi zasebnega skladiščenja gre za temeljno politično odločitev, ki mora biti odvisna od splošne preučitve pri „zdravstvenem pregledu“.
Poročevalka pozdravlja predlog za uvedbo enotne stopnje pomoči za sistem mleka za šole, ker bistveno poenostavlja osnutek (uvedba enotne stopnje pomoči za sistem mleka za šole – odstavek f).
Poročevalka zelo podpira cilje, določene s sistemom mleka za šole, in meni, da je sistem pomemben mejnik na poti k uravnoteženi prehrani in zdravi hrani v šolah. Zato poziva Komisijo, naj zviša višino pomoči za proizvode, ki so uvrščeni v sistem mleka za šole.
Poročevalka meni, da je poleg zahteve po povišanju enotne stopnje pomoči za sistem mleka za šole smiselna tudi razširitev izbora proizvodov, ki so uvrščeni v ta sistem.
Poročevalka zato predlaga, naj Evropska komisija dodatno preuči možnosti za razširitev izbora proizvodov, ki so uvrščeni v sistem mleka za šole. Evropsko komisijo poziva, naj predloži oceno učinka celotnega sistema mleka za šole. Ta bo podrobneje pojasnila obseg uporabe ali uveljavljanja sistema. Hkrati je treba preučiti možnosti za razširitev izbora proizvodov na tvoren in zdravju koristen način, zlasti z upoštevanjem novih, inovativnih proizvodov.
Poročevalka meni, da datum uvedbe (1. avgust 2007), ki ga je predlagala Komisija, ni realen zaradi zakonodajnih postopkov, ki jih je treba zaključiti.
Poročevalka opozarja, da Komisija pričakuje, da bo standardizacija povzročila nižje odhodke za maslo in posneto mleko v prahu zaradi znižanja intervencijske cene od leta 2008 (Finančne posledice – odstavek x).
Poročevalka opozarja, da je bil mini paket za mleko predložen z namenom poenostavitve, zato se ga v sektorju mleka v proračunu za kmetijstvo ne sme obravnavati kot element, ki ga je mogoče zlahka spreminjati. Zato meni, da morajo pričakovani proračunski prihranki ostati sektorju mleka.
Da bi zagotovili, da proračunski prihranki, ki izhajajo iz mini paketa za mleko, ostanejo sektorju mleka, poročevalka predlaga vzpostavitev programa za prestrukturiranje sklada za mleko, ki bi pomagal sektorju mleka pri sedanjih postopkih spreminjanja.
Poročevalka predlaga, da se program za prestrukturiranje sklada za mleko vzpostavi v okviru spremembe Uredbe o skupni organizaciji trga mleka in mlečnih izdelkov (in ne v predlogu o standardizaciji). Tako bodo doseženi dejanski prihranki zaradi nižjih odhodkov, povezanih z izvozom masla in znižanjem intervencijske cene za posneto mleko v prahu od leta 2008, čeprav je podlaga za prihranke standardizacija.
Program za prestrukturiranje sklada za mleko bi se lahko do leta 2013 uporabljal za promocijske ukrepe in ukrepe za ozaveščanje o prehrani za sektor mleka, kot pomoč za zagotovitev dobrih rezultatov za proizvajalce mleka v bližnjem „zdravstvenem pregledu“ ali podpora spremljevalnim ukrepom, ki bi bili morda potrebni v sektorju mleka.
POSTOPEK
Naslov
Skupna organizacija trga mleka in mlečnih izdelkov (sprememba Uredbe (ES) št. 1255/1999)
Referenčni dokumenti
KOM(2007)0058 - C6-0084/2007 - 2007/0026(CNS)
Datum posvetovanja z EP
7.3.2007
Pristojni odbor
Datum razglasitve na zasedanju
AGRI
15.3.2007
Odbori, zaprošeni za mnenje
Datum razglasitve na zasedanju
ENVI
15.3.2007
Odbori, ki niso podali mnenja
Datum sklepa
ENVI
27.3.2007
Poročevalec/-ka
Datum imenovanja
Elisabeth Jeggle
26.2.2007
Obravnava v odboru
11.4.2007
4.6.2007
17.7.2007
Datum sprejetja
17.7.2007
Izid končnega glasovanja
+:
–:
0:
31
0
0
Poslanci, navzoči pri končnem glasovanju
Katerina Batzeli, Sergio Berlato, Bernadette Bourzai, Niels Busk, Luis Manuel Capoulas Santos, Giuseppe Castiglione, Albert Deß, Michl Ebner, Duarte Freitas, Ioannis Gklavakis, Friedrich-Wilhelm Graefe zu Baringdorf, Esther Herranz García, Elisabeth Jeggle, Stéphane Le Foll, Jean-Claude Martinez, Mairead McGuinness, Rosa Miguélez Ramos, Neil Parish, Radu Podgorean, Willem Schuth, Czesław Adam Siekierski, Alyn Smith, Marc Tarabella, Witold Tomczak, Andrzej Tomasz Zapałowski
Namestniki, navzoči pri končnem glasovanju
Alejandro Cercas, Esther De Lange, Ilda Figueiredo, Wiesław Stefan Kuc, Hans-Peter Mayer, James Nicholson
