Predsednik Buzek poziva Rusijo, naj razišče smrt Estemirove
Človekove pravice
2009-07-16 - 13:39
©BELGA/Photo ITAR-TASS/Sergei Uzakov Evropski parlament je četrtkovo zasedanje začel z minuto molka v spomin na Natalijo Estemirovo, rusko aktivistko za človekove pravice, ki so jo v sredo našli mrtvo v Ingušetiji, nekaj ur po ugrabitvi v čečenskem mestu Grozni. Predsednik Parlamenta Jerzy Buzek je ob tragičnem dogodku na javnost naslovil izjavo, v kateri poziva ruske oblasti, naj temeljito raziščejo ta umor.
"Z veliko žalostjo sem sprejel novico o tragični smrti Natalije Estemirove. V imenu Evropskega parlamenta izrekam globoko sožalje njenim svojcem in prijateljem. Estemirova je bila borka za človekove pravice in vodilna raziskovalka organizacije Memorial v Čečeniji. Leta 2005 ji je poslanska skupina Evropske ljudske stranke podelila medaljo Roberta Schumana.
V Parlamentu smo visoko cenili njeno delo na področju človekovih pravic, prizadevanja za demokratično odgovornost in utrjevanje pravne države. Ruske oblasti zato odločno pozivamo, da začnejo temeljito preiskavo o smrti Estemirove in storijo vse, da odgovorne za to tragično smrt privedejo pred roko pravice.
Evropski parlament je odločen zagovornik demokracije, pravne države in človekovih pravic, zato sta podpora in solidarnost s tistimi, ki se borijo za te vrednote kjerkoli po svetu, tudi naša dolžnost."
20090716IPR58357
SL
1
PHOTO
20090715PHT58279.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
