3.2.2010 B7-00071/2010 PREDLOG RESOLUCIJE ob zaključku razprave o predstavitvi kolegija komisarjev in njihovega programa, ki jo je podal predsednik Komisije
v skladu s členom 106(4) poslovnika
o izvolitvi Komisije
Rebecca Harms
,
Daniel Cohn-Bendit
v imenu skupine Verts/ALE
PE432.923v01-00 B7‑00071/2010 Resolucija Evropskega parlamenta o izvolitvi Komisije
Evropski parlament ,
– ob upoštevanju člena 17 Pogodbe EU,
– ob upoštevanju izjav novoizvoljenega predsednika Komisije 15. septembra 2009,
– ob upoštevanju pisnih in ustnih izjav, ki so jih podali kandidati za komisarje na predstavitvah pred parlamentarnimi odbori, ter ocen kandidatov, ki so jih odbori podali po predstavitvah,
– ob upoštevanju člena 106(4) poslovnika,
A. ker drugi pododstavek člena 17(3) pogodbe o EU določa, da so člani Komisije izbrani na podlagi svoje splošne usposobljenosti in zavzetosti za Evropsko unijo, med osebami, katerih neodvisnost je nedvomna,
B. ker predstavitve kandidatov za komisarje zagotavljajo, da je postopek potrditve Evropske komisije odprt in pregleden in dokazujejo, da ima Evropski parlament pomembno vlogo pri zagotavljanju, da kandidati za komisarja izpolnjujejo zgornja merila;
1. poudarja, da se državljani trudijo najti izhod iz gospodarske, socialne in okoljske krize in da sta v teh razmerah potrebna močno evropsko vodstvo in nov politični pristop na nacionalnih in evropski ravni;
2. meni, da je treba meriti prihodnjo Komisijo glede na njeno uspešnost pri premagovanju izzivov te trojne krize, opredelitvi vloge Evropske unije na svetovni ravni, skozi politiko ukrepov na področju človekovih pravic, razvoja, trgovine in zunanjepolitičnega delovanja, zagotavljanju, da bo Evropska unija bolj demokratično območje, ki je dostopno državljanom in zagotavlja njihove državljanske pravice, in zagotavljanju preglednosti in demokratičnega nadzora, za kar pa so potrebne nove zamisli in odločni ukrepi;
3. ponovno poudarja svojo željo po Komisiji, ki bi odločno branila evropske interese in vrednote in ki bo odločena polno uporabiti nove instrumente, ki so na voljo z uveljavitvijo Lizbonske pogodbe, vključno s povečano preglednostjo in soudeležbo državljanov pri odločanju v Evropski uniji;
4. obžaluje, da delovni program predsednika Barrosa in sestava predlaganega kolegija komisarjev ne nudi prepričljivega jamstva glede večine teh pričakovanj;
5. obsoja nekatere države članice, ki za tako ključna mesta v evropski instituciji niso izbrale kandidatov na podlagi njihove ustreznosti in vizije, temveč v skladu z notranjepolitičnimi vzgibi ter s tem spodkopale vlogo Evropske komisije in oslabile sistem Skupnosti;
6. poziva k uvedbi novega postopka, ki bi države članice obvezoval, da predlagajo seznam dveh kandidatov za komisarja, ki bo uravnotežen po spolu; vendar ugotavlja, da odločitev o notranji sestavi Komisije sprejme njen izvoljeni predsednik, ki je odgovoren za opredelitev in dodelitev resorjev;
7. obžaluje, da je José Manuel Barroso s tem, ko je uporabil politiko divide et impera pri opredeljevanju in dodeljevanju resorjev, ne da bi ustrezno upošteval usposobljenost in interese kandidatov in celo prestavil komisarje z resorjev, kjer so se do zdaj izkazali za sposobne, oslabil njihov položaj; poudarja,da je zaradi njegovega pomanjkanje skrbnosti ena od kandidatk morala umaknil kandidaturo;
8. ugotavlja, da je José Manuel Barroso zamenjal resorje v Komisiji na način, ki ne omogoča jasne razmejitve odgovornosti na nekaterih področjih in s tem potrdil težnje, da bi v Komisiji uporabil predsedniški model, kar pomeni grožnjo, da bodo vloge posameznih komisarjev okrnjenje na vlogo svetovalcev predsedniku, kar ni v duhu pogodb; v tej zvezi ponovno izraža obžalovanje, da José Manuel Barroso ni predvidel resorja za varovanje potrošnikov;
9. meni, da bi morali Komisijo, da bi bila dovolj sposobna izpolniti nalogo gonilne sile evropskega integracijskega procesa, sestavljati ljudje, katerih celovitost in usposobljenost sta nedvomni, ki so pripravljeni napredovati in so predani evropskemu projektu;
10. ugotavlja, da so ocene nekaterih kandidatov za komisarje, ki so dokazali svojo usposobljenost, celovito predstavili svoje resorje, podali svoj osebni pogled na vprašanja in potrdili predanost tesnemu sodelovanju z Evropskim parlamentom, jasno pozitivne;
11. je razočaran zaradi Lady Ashton, ki na predstavitvi ni pokazala jasne vizije, predstavila lastnih načrtov ali pokazala potrebnih vodstvenih sposobnosti za oblikovanje evropske zunanje in varnostne politike v naslednjih petih letih; jo je kljub temu pripravljen podpirati na novo oblikovanem mestu visoke predstavnice/podpredsednice Komisije v primeru nepotrebnega vmešavanja Komisije;
12. je razočaran zaradi številnih komisarjev, ki na svojih predstavitvah niso izpolnjevali ene ali več od naslednjih zahtev: predstavitev lastnega pogleda na načrtovano politično usmeritev in dosežke; prepričati, da bodo branili svoja stališča v primeru nesoglasij s predsednikom Komisije; dokazati, da so najustreznejši kandidati za izpolnjevanje zahtev resorja, ki jim je bil dodeljen;
13. ponovno poudarja, da postopek predlaganja in izvolitve komisarjev ostaja nezadovoljiv; med kandidati, ki jih predlagajo države članice, ni mogoče izbirati, Evropski parlament pa lahko potrdi ali zavrne Komisijo le kot celoto, ne more pa ločeno glasovati o zavrniti posameznega kandidata za komisarja;
14. obžaluje, da je pogodbe ne predvidevajo vložitve predloga nezaupnice zoper posamezne komisarje;
15. zaradi teh zaključkov ne more odobriti Komisije kot celote;
16. naroči svojemu predsedniku, naj to resolucijo posreduje Svetu, Komisiji in drugim pristojnim institucijam.
