Vprašanje za čas za vprašanja H-0317/2010
za Komisijo
Delno zasedanje: julij 2010
Člen 116 poslovnika
Salvatore Iacolino
(PPE) Zadeva: Finančna podpora migracijskim politikam v evro-sredozemskem območju
Unija za Sredozemlje je z ustanovitvijo sekretariata, ki bo zagotavljal operativno podporo pri uresničevanju velikih regionalnih strateških projektov, dobila nov zagon. Kot kaže bosta Komisija in Evropska investicijska banka v prihodnjih letih med drugim zagotovili ustrezno finančno kritje za energetski in vodni sektor, infrastrukturo, promet in razvoj podjetij. Zaradi tega nastaja vtis, da je bila tudi Unija za Sredozemlje podobno kot migracijske politike Evropske unije na tem področju precej neučinkovita.
Ali lahko Komisija pojasni, kateri ukrepi so bili uvedeni za izboljšanje sodelovanja s tretjimi državami pri upravljanju migracijskih tokov?
Kako namerava Komisija zagotoviti – bliža se namreč določitev finančne perspektive 2014–2020, da bodo podpori migracijskim politikam v evro-sredozemskem območju namenjena ustrezna finančna sredstva?
