Prvo septembrsko plenarno zasedanje izjemoma v Bruslju
Institucije
2008-08-21 - 17:39
Prvo plenarno zasedanje Evropskega parlamenta po poletnem odmoru bo tokrat izjemoma v Bruslju, je odločil predsednik EP Hans-Gert Pöttering. 7. avgusta se je namreč zrušil del stropa v dvorani za plenarna zasedanja v Strasbourgu, kar je razlog za spremembo. Drugo septembrsko plenarno zasedanje pa bo ponovno v Strasbourgu, kot je bilo načrtovano.
Na podlagi predhodnih rezultatov raziskav, ki so jih izvedli strokovnjaki po porušenju (vmesnega) stropa dvorane za plenarna zasedanja, se je predsednik Parlamenta – po nasvetu generalnega sekretarja in po posvetovanju s predsedniki političnih skupin – danes odločil, da bo prvo plenarno zasedanje (1. do 4. septembra) potekalo izjemoma v Bruslju, da bo tako kar najbolje zagotovljena varnost poslancev in osebja.
Odločitev, ki je bila sprejeta po posvetovanju s francoskim predsedstvom Svetu EU, upošteva zlasti nujno kontinuiteto zakonodajnega dela institucije.
Na podlagi napredka del pri obnovi dvorane ter prizadevanjih služb Parlamenta in podjetij, ki sodelujejo pri obnovitvenih delih, bo drugo septembrsko plenarno zasedanje, kot je bilo načrtovano, potekalo v Strasbourgu, potem ko bodo zaključene vse potrebne varnostne kontrole.
Po predhodnih rezultatih raziskav se je del vmesnega stropa zrušil zaradi razpada veznih delov, ki so povezovali vmesni strop s pravim stropom.
Z raziskavami, ki jih po naročilu Parlamenta izvajajo številna neodvisna mednarodna podjetja, bodo ugotovili dodatne podrobnosti in odgovornosti, ki so povezane z zrušitvijo stropa.
Raziskave se izvajajo v tesnem sodelovanju z ustreznimi lokalnimi oblastmi in s strokovnjaki za varnost stavb, ki jih je imenovala francoska vlada.
Strop dvorane za plenarna zasedanja bo obnovljen s pomočjo nove tehnike, ki so jo predhodno potrdili neodvisni strokovnjaki in lokalne gradbene oblasti.
Kljub številnim prizadevanjem za hitro napredovanje z deli, pa je potrebni postopek dolgotrajen in ne dovoljuje, da bi se lahko ustrezne gradbene in pravne kontrole varnosti končale še pred naslednjim septembrskim plenarnim zasedanjem.
Jamstvo in odgovornosti pri gradnji predhodnega stropa bodo določeni, potem ko bodo znani dokončni rezultati raziskav.
20080821IPR35369
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
