Sreda na plenarnem zasedanju: Burma, priseljevanje, CIA
Institucije
2007-09-27 - 16:54
Modra karta za priseljence?
Na sredinem plenarnem zasedanju so evropski poslanci svojo pozornost osredotočili na zaostrene razmere v Burmi, razpravo o zakonitem in nezakonitem priseljevanju ter uvedbi modre karte za usposobljene priseljence iz tretjih držav. Na dnevnem redu pa je bilo tudi poročilo o nezakonitih dejavnostih ameriške obveščevalne službe Cie v Evropski uniji.
Evropski poslanci obsodili burmanski režim
Evropski poslanci so obsodili burmanski režim, ki ga je britanski poslanec Geoffrey Van Orden iz skupine Evropske ljudske stranke in Evropskih demokratov poimenoval za gnusnega. Iz obupnih razmer je nastala tragedija, je dejal Van Orden ter poudaril potrebo po odločnejših dejanjih in strožjih sankcijah, Kitajsko pa je pozval, da svoj vpliv v Burni uporabi za izboljšanje razmer.
Nemška poslanka Barbara Weiler je v imenu skupine Socialdemokratov izrazila ogorčenje nad napadi na protestnike in prelivanjem krvi, ter je poudarila, da so protest začeli budistični menihi, ki imajo podporo večine prebivalstva. Zaključila je v pozitivnem duhu, saj je prepričana, da se lahko v tej regiji vzpostavi demokratični sistem. OZN, EU in druge države v regiji pa je pozvala, da sodelujejo pri prizadevanjih za izboljšanje razmer.
Evropski parlament je ponovno pozval k izpustitvi opozicijske voditeljce Aunga San Suu Kyija, nekdanje dobitnice nagrade Saharov za svobodo misli, ki jo podeljuje Evropski parlament, ter k vključitvi organizacije National League for Democracy v nacionalni politični proces.
Modra karta bi privabila strokovnjake iz tretjih držav
V sredo so evropski poslanci obravnavali dve poročili, ki se ukvarjata z političnim načrtom za zakonito priseljevanje in bojem proti nezakonitemu priseljevanju v EU. Komisija želi po vzoru ameriške zelene karte uvesti tako imenovano modro karto, ki bi visoko kvalificiranim delavcem iz tretjih držav omogočila bivanje v Evropski uniji.
Poslanci menijo, da preveč restriktivna pravila za zakonito vstopanje v EU zgolj spodbujajo nezakonito priseljevanje. Med razpravo pa poudarili tudi načelo spoštovanja človekovega dostojanstva, saj, kot se je izrazil eden izmed poslancev, je edini zločin priseljencev dejstvo, da so se rodili v revnih državah.
CIA ponovno na tapeti
Evropski parlament se je na sredinem plenarnem zasedanju odzval tudi na izjave Sveta EU in Evropske komisije o tajnih priporih, nezakonitem prevozu in nezakonitih dejavnostih ameriške obveščevalne službe CIA v državah članicah EU.
Večina evropskih poslancev je kritizirala slabo sodelovanje Sveta ministrov EU. Italijanski poslanec in poročevalec Claudio Fava iz vrst socialdemokratov je med razpravo izjavil: "Svet EU smo prosili, da pritisne na vlade in od njih zahteva informacije. Nismo zadovoljni! Javnost je zaskrbljena. Molk Sveta ministrov in vlad je izgubljena priložnost za Evropo."
Italijanski poslance Jas Gawronski je ponovno opozoril, da njegova skupina Evropske ljudske stranke in Evropskih demokratov poročila Claudia Fave ni podprla, saj po njihovem mnenju primanjkuje dokazov. "Nehajmo se prepirati glede tega vprašanja, saj ni bilo odkrito nič novega, in pustimo preiskavam, da presodijo in osredotočimo se raje na politične predloge," je pozval Gawronski.
20070921STO10553 Tiskovna služba: Zakonito priseljevanje in boj proti nezakonitim migracijam Evropska modra karta? Tiskovna služba o dejavnostih Cie (v angleščini) Končno poročilo o delovanju CIA: Kritika članicam
SL
1
PHOTO
20070927PHT10856.jpg
-//EP//TEXT IM-PRESS 20070823IPR09787 0 NOT XML V0//SL
-//EP//TEXT IM-PRESS 20070921STO10548 0 NOT XML V0//SL
-//EP//TEXT IM-PRESS 20070716IPR09209 0 NOT XML V0//SL
-//EP//TEXT IM-PRESS 20070216STO03274 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
