VPRAŠANJE ZA USTNI ODGOVOR Z RAZPRAVO O-0131/08
v skladu s členom 108 Poslovnika
predložila
Guido Sacconi
, v imenu skupine PSE ,
Satu Hassi
, v imenu skupine Verts/ALE ,
John Bowis
, v imenu skupine PPE-DE ,
Chris Davies
, v imenu skupine ALDE ,
Jens Holm
, v imenu skupine GUE/NGL ,
Johannes Blokland
, v imenu skupine IND/DEM ,
Alessandro Foglietta
, v imenu skupine UEN
za Komisijo
Zadeva: Predregistracija snovi v postopnem uvajanju na osnovi uredbe REACH
Uredba (ES) št. 1907/2006 o registraciji, evalvaciji, avtorizaciji in omejevanju kemikalij (REACH) določa, da morajo družbe predregistrirati snovi v postopnem uvajanju do 1. decembra, zato da bi bile upravičene do prehodnega režima. Glede na informacije, objavljene na spletni strani Evropske agencije za kemikalije, je število predregistracij, ki jih je prejela agencija, nepričakovano visoko, pa tudi vedno več družb se pritožuje nad težavami pri prijavi in nad dolgim odzivnim časom ob konicah. Ali Komisija lahko obvesti Parlament o končnem statusu postopka predregistracije in težavah Evropske agencije za kemikalije pri sprejemanju visokega števila predregistracij? Katere ukrepe sta sprejeli Evropska agencija za kemikalije in Komisija, da bi zagotovili tehnično sposobnost družb za izpolnjevanje obveznosti predregistracije do 1. decembra?
UL L 136, 29.5.2007, str. 3.