Čistejši zrak za Evropo
Okolje
2006-09-26 - 14:00
Evropski parlament je v torek s 571 glasovi za, 43 proti in 18 vzdržanimi glasovi v prvem branju sprejel osnutek direktive o kakovosti zunanjega zraka. S svojimi dopolnili poslanci zahtevajo še ostrejša merila za kakovost zraka, kot jih je predlagala Komisija, vendar se obenem zavzemajo za večjo fleksibilnost pri njihovem uveljavljanju.
Ocene kažejo, da zaradi onesnaženega zraka v Evropi posledično vsako leto umre več kot 360 tisoč ljudi. Problem je najbolj pereč v velikih mestih in industrijskih območjih v Nemčiji, na Nizozemskem, srednji Evropi in severni Italiji.
Septembra lani je Komisija predstavila strategijo za zmanjšanje števila žrtev vsaj za 40 odstotkov do leta 2020 in vložila predlog direktive o kakovosti zunanjega zraka in čistejšem zraku za Evropo. Ta združuje obstoječi okvir direktive in štiri druge zakonodajne instrumente, ter s poenostavitvijo zmanjšuje obseg obstoječe zakonodaje o kakovosti zraka za polovico. Predvidiva nove, posodobljene tehnične zahteve za poročanje in poenostavljeno izmenjava informacij je o kakovosti zraka.
Veljavne mejne vrednosti naj bi ostale nespremenjene. Povprečna letna mejna vrednost za PM 10 - prašni delci premera do 10 mikronov - bi po predlogu Komisije ostala 40 mikrogramov na kubični meter zraka (µg/m 3 ), dnevna mejna vrednost pa 50 µg/m 3 . Koncentracija ne bi smela preseči mejnih vrednosti več kot 35-krat v letu . Novost v predlogu Komisije je uvedba standarda za PM 2.5 (fini prašni delci velikosti do 2,5 mikrona) ki naj bi začel veljati od leta 2010. Ciljne vrednosti PM 2.5 naj ne bi presegle 25 µg/m 3 , do leta 2020 pa naj bi jih zmanjšali še za 20 odstotkov.
Predlogi dopolnil parlamenta
Kot je v predstavitvi poudaril poročevalec Holger K RAHMER (ALDE, DE) , je stališče parlamenta uravnotežen kompromis med zahtevami po varovanju okolja in zdravja ter potrebami držav, še posebej na tistih območjih, ki so deležna onesnaženja iz sosednjih držav.
- Poslanci želijo zmanjšati letno mejno vrednost za PM 10 na 33 µg/m 3 , vendar pa bi obenem podaljšali obdobje, ko koncentracija lahko preseže dnevno mejno vrednost na 55 dni na leto za tiste države, ki ne bi mogle izpolnjevati določil zaradi geografskih ali podnebnih posebnosti.
- Glede novega standarda za PM 2.5 odbor meni, da je za določitev mejne vrednosti še prezgodaj , saj so izkušnje, pridobljene z merjenjem PM 2.5 , nezadostne, podatki pa negotovi. Predlagajo dvofazno uvedbo: najprej ciljne vrednosti, ki je manj zavezujoča in naj se zniža na 20 µg/m 3 ter postane zavezujoča kot mejna vrednost pet let po začetku veljavnosti direktive (torej leta 2015).
- Večja prilagodljivost glede prehodnega obdobja za izvajanje direktive s petih na 4 plus 2 leti na tistih območjih, predvsem v mestih, ki pogojev ne bi mogla izpolniti. Država članica bi lahko zaprosila za podaljšanje le, če dokaže, da so bili sprejeti vsi ustrezni ukrepi na nacionalni, regionalni in lokalni ravni, da bi roki dosegli. Spremenjen načrt za kakovost zraka po preteku rokov mora pojasniti vzroke za zamude in navesti, kakšni ukrepi bodo sprejeti, da bi se v novem roku mejne vrednosti dejansko tudi dosegle.
- Prilagodljivost glede doseganja cilja 20-odstotnega zmanjšanja izpostavljenosti . Odbor meni, da bi moral biti ta cilj povprečna raven za Evropsko unijo, medtem ko naj bodo cilji zmanjšanja izpostavljenosti za države članice različni, pač glede na njihovo sedanjo raven koncentracije.
- Dodatni ukrepi za zmanjšanje onesnaževanja : novi standardi za emisije iz sežigalnic odpadkov, upoštevanje standarda EURO VI za tovorna vozila, novi standardi za gospodinjske toplovodne instalacije in ukrepi za spodbujanje lastnikov plovil k zmanjševanju emisij ladijskih motorjev.
Strategija o onesnaževanju zraka
Poročilo na lastno pobudo poslanke Dorbette CORBEY (PES, NL) , ki ga je parlament v torek sprejel s 563 glasovi za, 19 proti in 47 vzdržanimi glasovi , je odgovor na strategijo Komisije in se zavzema za še večje zmanjšanje koncentracij dušikovih oksidov (NOx), hlapljive organske snovi (HOS) in finih prašnih delcev PM 2.5 od predlaganih ciljnih vrednosti. Podobno kot pri direktivi o kakovosti zraka, poslanci tudi pri strategiji predlagajo daljša prehodna obdobja, želijo pa še, da se zakonodaja bolj osredotoči na doslej "zanemarjene" onesnaževalce, kot sta kmetijstvo in ladijski promet.
Strategija predvideva zmanjšanje onesnaževanja do leta 2020 za 40 odstotkov glede na vrednosti v letu 2000. Poročevalka tudi ugotavlja, da za astmo boleha 30 milijonov Evropejcev, zaradi onesnaženja s finimi prašnimi delci posledično umre v Evropi na leto približno 48 tisoč ljudi, medtem ko je onesnaženje z ozonom krivo za smrt 20 tisoč ljudi letno.
20060922IPR10875 Poročilo: Holger Krahmer - Kakovost zunanjega zraka in čistejši zrak za Evropo Poročilo: Dorette Corbey - Tematska strategija o onesnaževanju zraka
-//EP//TEXT REPORT A6-2006-0234 0 NOT XML V0//SL
-//EP//TEXT REPORT A6-2006-0235 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
