Češki premier Mirek Topolánek o svoji novi evropski vlogi
Institucije
2009-01-15 - 16:36
Češki premier Mirek Topolánek (52) V sredo dopoldne je češki premier Mirek Topolánek pred Evropskim parlamentom predstavil prednostne naloge in delovni program šestmesečnega predsedovanja Češke Svetu EU. Osrednje točke so "3 E": ekonomija, energetika in EU v svetu, veliko pozornosti je bilo namenjene tudi Gazi in (ne)dobavam ruskega plina ter ratifikaciji Lizbonske pogodbe. Po njegovem nagovoru poslancev smo spregovorili s premierom.
Kakšen je občutek biti na čelu pol milijona evropskih državljanov?
"Tu bi citiral češkega avtorja in dramatika Karla Čapeka: "Preobilje občutkov," vendar osnovni je občutek odgovornosti. Zlasti zato, ker bomo šest mesecev predstavljali pol milijona ljudi, moramo pretehtati vsako besedo in držati v ravnotežju mnenja posameznih nacionalnih in interesnih skupin.
Pri iskanju ravnotežja pa ne smemo stopicati na mestu – Evropska unije si česa takega v trenutnih razmerah ne more privoščiti. Upam, da smo z rešitvijo krize zaradi plina že pokazali, da to ni kliše, temveč definicija našega pristopa."
Kako dojemate vlogo Češke kot globalnega akterja?
"Naša država bo šest mesecev v središču evropskih političnih moči in njena vloga kot globalni akter je rezultat tega dejstva. Ne izhaja iz ambicij, da bi uveljavili lastne nacionalne interese ali iz želje, da bi spreobrnili svet. Menim, da moramo biti najprej timski akter, ki je zmeraj pripravljen, da je tam, kjer ga potrebujejo in ki vsakogar ob vsakem trenutku opozori na pravila naše skupne igre."
V svojem govoru ste omenili spor zaradi plina. Ali EU razume Rusijo?
"Verjamem, da mnogi Evropejci vse do danes Rusije ne razumejo. Zato je vloga držav nekdanjega vzhodnega bloka edinstvena, saj imamo izkušnje z Rusijo, poznamo pa tudi njihovo mentaliteto. Zato smo lahko pri pogajanjih z Rusijo zelo uspešni. Poleg tega pa do Rusov nimamo že vnaprej določenega negativnega odnosa."
20090115STO46394 Razprava o programu češkega predsedovanja Evropski uniji Češko predsedovanje EU Topolanek.cz
SL
1
PHOTO
20090113PHT46087.jpg
SL
3
LINK
http://www.eu2009.cz/en/
SL
4
LINK
http://www.topolanek.cz/
-//EP//TEXT IM-PRESS 20090113IPR46091 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
