A6-0386/2007
12.10.2007
*
POROČILO
o predlogu Sklepa Sveta o sklenitvi Sporazuma med Evropsko skupnostjo in Republiko Srbijo o ponovnem sprejemu
(KOM(2007)0438 – C6‑0298/2007 – 2007/0153(CNS))
Odbor za državljanske svoboščine, pravosodje in notranje zadeve
Poročevalka:
Claudio Fava
PE 394.018v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
MNENJE Odbora za zunanje zadeve ...........................................................................7
POSTOPEK..............................................................................................................................10
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Sklepa Sveta o sklenitvi Sporazuma med Evropsko skupnostjo in Republiko Srbijo o ponovnem sprejemu
( KOM(2007)0438 – C6‑0298/2007 – 2007/0153(CNS) )
(Postopek posvetovanja)
Evropski parlament ,
– ob upoštevanju predloga Sklepa Sveta ( KOM(2007)0438 )
Še neobjavljeno no UL. ,
– ob upoštevanju člena 63(3)(b) in prve povedi prvega pododstavka člena 300(2) Pogodbe o ES,
– ob upoštevanju prvega pododstavka člena 300(3) Pogodbe ES, v skladu s katerim se je Svet posvetoval s Parlamentom ( C6‑0298/2007 ),
– ob upoštevanju členov 51 in 83(7) svojega poslovnika,
– ob upoštevanju poročila Odbora za državljanske svoboščine, pravosodje in notranje zadeve ter mnenja Odbora za zunanje zadeve ( A6-0386/2007 ),
1. odobri sklenitev sporazuma;
2. naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Republike Srbije.
OBRAZLOŽITEV
Odbor za državljanske svoboščine, pravosodje in notranje zadeve odobrava sklenitev dveh, medsebojno pogojenih in vzporednih sporazumov s Srbijo o ponovnem sprejemu in o poenostavitvi izdajanja vizumov za kratkoročno bivanje. Odbor pozdravlja sporazuma, saj bosta skupaj s prihodnjim vizumskim zakonikom, izvajanjem vizumskega informacijskega sistema (VIS) in nadaljnjim sodelovanjem na področju pravosodja in notranjih zadev razširila območje svobode in varnosti prek meja EU. Sporazuma predstavljata tudi konkreten rezultat izboljšanih odnosov med Srbijo in EU po imenovanju nove srbske vlade.
Odbor meni, da se lahko EU in Srbija v duhu skupnih zavez uspešno borita proti nezakonitemu priseljevanju in s spodbujanjem lažjega vzpostavljanja stikov med ljudi in potovanj med obema pogodbenicama prispevata k razvoju demokracije, pravne države, človekovih pravic in civilne družbe. V zvezi s tem odbor pozdravlja odločitev srbskih oblasti o ukinitvi vizumske obveznosti za državljane EU in meni, da EU še vedno išče ustrezen odziv na to odločitev.
Kot je zapisano v priporočilu Svetu o odnosih med Evropsko unijo in Srbijo, o katerih se trenutno razpravlja, Evropski parlament poziva Svet, naj s podporo Komisije vzpostavi konkreten časovni načrt za prosto gibanje brez vizumov in naj sprejme podporne ukrepe, s katerimi se večjemu deležu prebivalcev, zlasti mladim ljudem, povečajo možnosti za potovanja. Poudarja pomen mobilnosti za politični in gospodarski razvoj Srbije, saj mobilnost ljudem zagotavlja priložnost, da sami izkusijo EU, in olajša proces evropskega povezovanja Srbije; poziva k večjemu sodelovanju pri projektih izmenjave na področjih vseživljenjskega učenja in kulture; poziva Svet, naj preuči možnost oblikovanja skupnega sistem, s katerim bi se obravnavanje vlog za vizume razdelilo tako, da bi se zmanjšalo breme najbolj obremenjenih konzulatov in bi se zagotovila obravnava vlog v razumnih rokih.
Za izboljšave lahko poskrbi tudi Evropska komisija, tako da sproži informacijsko kampanjo in poišče načine, da bodo potnikom dostopne vse potrebne informacije v zvezi z omenjenima sporazumoma in drugimi sklenjenimi sporazumi. Na spletnih straneh Komisije doslej ni bilo mogoče najti sistematičnih in preglednih podatkov na to temo.
Odboru, ki bo nadzoroval izvajanje teh sporazumov, in tudi Evropski komisiji se močno priporoča, naj prepoznata morebitne asimetrične ovire, ki bi lahko preprečevale vzajemne postopke ter povzročale težave potnikom na konzularnih predstavništvih in na mejnih prehodih. Zlasti je treba izvesti študijo o tem, ali delno zunanje izvajanje konzularnih vizumskih storitev lahko vpliva na dostopnost in morebitno nezaželeno povečanje cen vizumov ali na pojav trgovanja z njimi.
Odbor LIBE nazadnje pričakuje od Evropske komisije, da bo Parlamentu zagotovila informacije o rezultatih izvajanja teh sporazumov.
4.10.2007
MNENJE Odbora za zunanje zadeve
za Odbor za državljanske svoboščine, pravosodje in notranje zadeve
o predlogu Sklepa Sveta o sklenitvi Sporazuma med Evropsko skupnostjo in Republiko Srbijo o ponovnem sprejemu
( KOM(2007)0438 – C6‑0298/2007 – 2007/0153(CNS) )
Pripravljavec mnenja:
Jelko Kacin
app
KRATKA OBRAZLOŽITEV
Odbor za zunanje zadeve pozdravlja sklenitev sporazuma o ponovnem sprejemu med Evropsko skupnostjo in Republiko Srbijo, o katerem so pogajanja potekala vzporedno s pogajanji o sporazumu o poenostavitvi vizumskih postopkov.
Sporazum obema partnerkama omogoča okrepitev sodelovanja na področju upravljanja z migracijami, še posebej pri boju proti nezakonitemu priseljevanju, v postopke ponovnega sprejema pa uvaja pravno zavezujoča pravila.
Sporazum bo imel obsežne posledice za upravljanje z mejami v Republiki Srbiji. Za izpolnitev obveznosti, ki izhajajo iz sporazuma, mora država povečati svoje zmogljivosti v zvezi z nadzorom in upravljanjem meje ter policijsko dejavnostjo na meji. Pomembno je zagotoviti, da se s postopki ponovnega sprejema v celoti spoštujejo pravice ni dolžnosti, ki jih mednarodno pravo opredeljuje na področju človekovih pravic ter varstva prosilcev za azil in beguncev.
Izpolnjevanje teh dodatnih obveznosti bo prineslo finančne stroške, potrebni pa bodo tudi dodatni človeški viri. Zato bi bilo treba nameniti dodatna sredstva iz predpristopnega instrumenta za spodbuditev tega procesa v smislu finančne podpore, tehnične pomoči in prenosa strokovnega znanja. To bi morale dopolnjevati dejavnosti držav članic, zlasti tistih, ki mejijo na regijo. Države članice EU bi na primer lahko pomagale s posredovanjem svojega znanja na področju nadzora mej in upravljanja migracij. Navsezadnje je v interesu Evropske unije, da podpre popolno in takojšnje izvajanje sporazuma.
******
Odbor za zunanje zadeve poziva Odbor za državljanske svoboščine, pravosodje in notranje zadeve kot pristojni odbor, naj predlaga sprejetje predloga Komisije.
POSTOPEK
Naslov
Sporazum med ES in Srbijo o ponovnem sprejemu
Referenčni dokumenti
KOM(2007)0438 - C6-0298/2007 - 2007/0153(CNS)
Pristojni odbor
LIBE
Mnenje pripravil
Datum razglasitve na zasedanju
AFET
24.9.2007
Pripravljavec/-ka mnenja
Datum imenovanja
Jelko Kacin
12.9.2007
Obravnava v odboru
3.10.2007
Datum sprejetja
3.10.2007
Izid končnega glasovanja
+:
–:
0:
19
4
0
Poslanci, navzoči pri končnem glasovanju
Vittorio Agnoletto, Christopher Beazley, Monika Beňová, Michael Gahler, Jas Gawronski, Alfred Gomolka, Richard Howitt, Anna Ibrisagic, Vytautas Landsbergis, Willy Meyer Pleite, Samuli Pohjamo, Libor Rouček, Katrin Saks, Jacek Saryusz-Wolski, Gitte Seeberg, Ari Vatanen, Josef Zieleniec
Namestniki, navzoči pri končnem glasovanju
Árpád Duka-Zólyomi, Gisela Kallenbach, Erik Meijer, Rihards Pīks, Csaba Sándor Tabajdi, Marcello Vernola
POSTOPEK
Naslov
Sporazum med ES in Srbijo o ponovnem sprejemu
Referenčni dokumenti
KOM(2007)0438 - C6-0298/2007 - 2007/0153(CNS)
Datum posvetovanja z EP
18.9.2007
Pristojni odbor
Datum razglasitve na zasedanju
LIBE
24.9.2007
Odbori, zaprošeni za mnenje
Datum razglasitve na zasedanju
AFET
24.9.2007
Poročevalec/-ka
Datum imenovanja
Claudio Fava
3.10.2007
Nadomeščeni/-a poročevalec/-ka
Edith Mastenbroek
Obravnava v odboru
10.9.2007
2.10.2007
9.10.2007
Datum sprejetja
9.10.2007
Izid končnega glasovanja
+:
–:
0:
22
6
0
Poslanci, navzoči pri končnem glasovanju
Alexander Alvaro, Philip Bradbourn, Mihael Brejc, Kathalijne Maria Buitenweg, Michael Cashman, Giuseppe Castiglione, Giusto Catania, Jean-Marie Cavada, Elly de Groen-Kouwenhoven, Agustín Díaz de Mera García Consuegra, Kinga Gál, Patrick Gaubert, Roland Gewalt, Lívia Járóka, Ewa Klamt, Barbara Kudrycka, Claude Moraes, Inger Segelström, Károly Ferenc Szabó, Adina-Ioana Vălean, Manfred Weber, Tatjana Ždanoka
Namestniki, navzoči pri končnem glasovanju
Simon Busuttil, Charlotte Cederschiöld, Evelyne Gebhardt, Ona Juknevičienė, Sylvia-Yvonne Kaufmann, Eva-Britt Svensson
