Poslanci kljub krizi za vstop Estonije v evroobmočje
Evro
2010-05-26 - 18:03
Krone bodo v denarnicah Estoncev leta 2011 zamenjali evri Estonija zelo dobro opravila domačo nalogo Spodbuda tudi drugim državam, da prevzamejo evro Čeprav je svetovna finančna kriza udarila tudi v Evropi, kjer je najbolj prizadela Grčijo, pa je območje evra vseeno pripravljeno na širitev. Tokrat na vrata trka Estonija, ki bo že naslednje leto svojo krono zamenjala za skupno evropsko valuto. Ambicije Estonije so podprli tudi člani odbora Evropskega parlamenta za gospodarske zadeve, ki so izrazili upanje, da bo estonski vstop v evroobmočje spodbudil tudi druge baltske države, da začno razmišljati o tem.
Evropska komisija je sicer 12. maja v zvezi z izpolnjevanjem pogojev za prevzem evra Estoniji dala pozitivno oceno. O vstopu države v evroobmočje se mora sicer z mnenjem izreči tudi Parlament.
"Pomembno je, da v času najhujše finančne, gospodarske in socialne krize na vrata območja evra trka tako majhna država," je dejal poročevalec Edward Scicluna (S&D, MT).
Pogoji izpolnjeni
Scicluna se je v svojem poročilu osredotočil na pogoje, ki jih mora pred vstopom izpolniti vsaka kandidatka za prevzem evra. Poslanec je tako ugotovil, da je estonski parlament že glasoval za vstop v območje evra ter da je Estonija tesno povezana z drugimi gospodarstvi z evrom.
Poročilo tudi ugotavlja, da Estonija izpolnjuje pogoj nizke inflacije, čeprav je Scicluna opozoril, da obvladovanje cen v prihodnje ne bo lahko. Estonci so lahko ponosni tudi na najnižji proračunski primanjkljaj v območju evra (1,7 odstotka BDP) in najnižji javni dolg (7,2 odstotka BDP), kar je daleč pod triodstotno mejo za proračunski primanjkljaj in 60-odstotno za javni dolg.
Estonija je tudi uspela dve leti zadržati vrednost svoje valute v primerjavi z evrom, tako da izpolnjuje tudi pogoj stabilnosti deviznega tečaja.
Poslanci navdušeni nad uspehom
Medtem ko sta Latvijec Arturs Krišjānis Kariņš (EPP) in Šved Olle Schmidt (ALDE) Estoniji čestitala zaradi vodenje uspešne gospodarske politike in si obenem zaželela, da bi evro kmalu prevzele tudi njune države, so bili nekateri bolj skeptični.
Nikolaos Chountis (GUE/NGL, EL) je tako dejal, da so bile posledice gospodarske politike, ki je Estonija pripeljala do praga območja evra, 20-odstotna brezposelnost, nizke plače in socialna neenakost. "Čas je, da začnemo izvajati ukrepe, ki so popolnoma drugačni od tistih, ki jih Mednarodni denarni sklad in EU zahtevata od Grčije in Latvije," je poudaril.
Ivari Padar (S&D, ET), nekdanji estonski finančni minister pa je ob tem pojasnil, da je Estonija ukrepe, ki jih danes predlaga EU, uvedla že pred leti in si tako priborila pravico do vstopa v evro.
Poslanci bodo o poročilu razpravljali in glasovali na junijskem plenarnem zasedanju.
20100521STO74889 Konvergenčno poročilo Evropske komisije o Estoniji Članki o dogajanju v območju evra Slovaška prevzela evro
SL
1
PHOTO
20100526PHT75013.jpg
SL
2
LINK
http://ec.europa.eu/economy_finance/publications/european_economy/2010/pdf/ee-2010-3_en.pdf
SL
3
LINK
/news/public/documents_par_theme/907/default_sl.htm
-//EP//TEXT IM-PRESS 20090106STO45489 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
