Poslanci Evropskega parlamenta lahko predlagajo odlog vstopa v EU
Širitev
2005-09-07 - 19:08
V približno šestih mesecih bodo poslanci Evropskega parlamenta spet obravnavali vprašanje o tem, ali sta Romunija in Bolgarija res naredili vse, kar morata narediti, preden postaneta polnopravni članici Evropske unije. Če bo odgovor negativen, bo Parlament predlagal odlog do leta 2008. Končno odločitev pa bodo sprejele vlade Evropske unije.
Romunija in Bolgarija sta bili izločeni iz skupine, ki se je priključila Evropski uniji maja 2004, ker je kmalu postalo jasno, da morata opraviti več dela kot drugi, da bi izpolnili politične in ekonomske zahteve za članstvo v Evropski uniji. Države članice morajo biti sposobne konkurirati na enotnem trgu EU, vzpostaviti morajo pravilno delujočo tržno ekonomijo, znotraj katere so podjetja zmožna obstati, ne da bi prejemala denar od države. Biti morajo tudi resnično demokratične, tako da v državi redno potekajo poštene volitve, da sta sodstvo in policija nepristranska in učinkovita ter da se spoštujejo človekove pravice in pravice manjšin.
Dvomi o pripravljenosti Romunije
Še zlasti Romunija je imela probleme pri izpolnjevanju teh kriterijev. Tako je aprila, ko bi moral Parlament glasovati o dovoljenju za vstop Romunije in Bolgarije, precejšnje število parlamentarnih poslancev izrazilo občutek, da zlasti Romunija še ni pripravljena. Eni so hoteli glasovati proti vstopu obeh držav, drugi so bili za to, da bi glasovanje odložili, nekoliko počakali in opazovali. Tretji so dejali, da je nova romunska vlada, ki je prišla na oblast decembra 2004, pravzaprav dosegla dokaj hiter in opazen napredek in je za brezbrižnost prejšnje vlade ne bi smeli kaznovati. Na koncu je prišlo do kompromisa, v skladu s katerim so bile vlade EU prisiljene dati Parlamentu pravico, da zaprosi za enoleten odlog sprejetja obeh držav v EU, če bo menil, da je to potrebno.
Koncesije parlamentu
Ob vsem je Parlamentu uspelo dobiti nazaj velik delež pravic odločanja o proračunu EU. S t. im. "pristopno pogodbo" za Romunijo in Bolgarijo so vlade EU določile, koliko denarja bo na nekaterih področjih porabljenega za ti dve novi državi članici od časa njunega vstopa do leta 2009 in tudi pozneje. To bi pomenilo, da Parlament nima več besede pri tem delu proračuna EU. Pogajanja med vladami EU in Parlamentom do zadnjega trenutka niso privedla do soglasja. V strahu, da bi Parlament glasoval proti vstopu Romunije in Bolgarije, so vlade obljubile, da bodo po letu 2009, to je le po dveh letih, poslanci ponovno pridobili te pravice in da to, da so bili ti zneski že določeni, ne pomeni, da bodo tudi bodoči proračuni EU prikrojeni na tak način.
Opazovalci v Parlamentu
Tako kot pri prejšnjih širitvah je Evropski parlament tudi tokrat povabil parlamenta Bolgarije in Romunije, da pošljeta "opazovalce, ki bodo imeli možnost seznaniti se s posebnostmi evropskega parlamentarnega dela. Sodelujejo lahko pri vseh aktivnostih, seveda brez pravice glasovanja. Tako bo 26. septembra iz Romunije in Bolgarije v Bruselj prišlo 35 parlamentarnih poslancev.
20050819STO00980
SL
1
PHOTO
20050819PHT00673.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
