Vprašanje za ustni odgovor O-000114/2011
za Svet
Člen 115 poslovnika
Anneli Jäätteenmäki
,
Marielle De Sarnez
,
Jelko Kacin
,
Marietje Schaake
,
Edward McMillan-Scott
, Baroness
Sarah Ludford
,
Charles Goerens
,
Stanimir Ilchev
v imenu skupine ALDE Zadeva: Stališče EU o Libiji
EU se je na ljudsko vstajo in civilno vojno v Libiji odzvala oklevaje in pozno. Sredi februarja so se Komisija in libijske oblasti pogajale o okvirnem sporazumu EU-Libija in svežnju finančne pomoči v višini 50 milijonov EUR, medtem ko so Libijci protestirali na ulicah Tripolija in Bengazija. Teden dni kasneje je Svet pozval k dialogu, ki bi ga vodila Libija, da bi razmere umirili. Dan zatem je Gadafi razžalil libijsko ljudstvo, ko ga je imenoval „podgane“ in „ščurki“.
EU pred glasovanjem o resoluciji varnostnega sveta Združenih narodov 1973 ni dosegla skupnega stališča o Libiji. Nemčija se je vzdržala, Francija, Združeno kraljestvo in Portugalska pa so glasovale za to resolucijo.
Francija in Združeno kraljestvo sta bila vodilna v procesu, medtem ko se je vodja zunanje politike EU, visoka predstavnica Catherine Ashton, v glavnem le odzivala. EU je ostala na stranskem tiru in ni dala bistvenih pobud.
1. Na kateri stopnji je visoka predstavnica Catherine Ashton skušala doseči skupno stališče EU o razmerah v Libiji in katere konkretne pobude je dala (na podlagi svojih pristojnosti, določenih v členu 31 Lizbonske pogodbe)? Ali si je visoka predstavnica Ashton prizadevala za uskladitev skupnega stališča EU pred glasovanjem v varnostnem svetu Združenih narodov o resoluciji 1973?
2. Razmere v Libiji med Gadafijevimi silami in uporniki so na mrtvi točki. Katere so naslednji koraki, ki jih je treba v bližnji prihodnosti narediti v Libiji?
