A6-0248/2009
6.4.2009
*
POROČILO
o predlogu Direktive Sveta o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (kodificirana različica)
(KOM(2008)0715 – C6‑0479/2008 – 2008/0219(CNS))
Odbor za pravne zadeve
Poročevalka:
Lidia Joanna Geringer de Oedenberg
(Kodifikacija – člen 80 poslovnika)
PE 423.758v01-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
PRILOGA: MNENJE POSVETOVALNE SKUPINE PRAVNIH SLUŽB EVROPSKEGA PARLAMENTA, SVETA IN KOMISIJE 6
POSTOPEK................................................................................................................................8
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Direktive Sveta o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (kodificirana različica)
( KOM(2008)0715 – C6‑0479/2008 – 2008/0219(CNS) )
(Postopek posvetovanja – kodifikacija)
Evropski parlament ,
– ob upoštevanju predloga Komisije Svetu ( KOM(2008)0715 ),
– ob upoštevanju člena 37 Pogodbe ES, v skladu s katerim se je Svet posvetoval s Parlamentom ( C6‑0479/2008 ),
– ob upoštevanju medinstitucionalnega sporazuma z dne 20. decembra 1994 o pospešenem načinu dela za uradno kodifikacijo zakonodajnih besedil
UL C 102, 4.4.1996, str. 2. ,
– ob upoštevanju členov 80 in 51 svojega poslovnika,
– ob upoštevanju poročila Odbora za pravne zadeve ( A6‑0248/2009 ),
A. ker je po mnenju posvetovalne skupine pravnih služb Evropskega parlamenta, Sveta in Komisije zadevni predlog le kodifikacija obstoječih besedil brez vsebinskih sprememb,
1. odobri predlog Komisije, kakor je bil prilagojen v skladu s predlogi posvetovalne skupine pravnih služb Evropskega parlamenta, Sveta in Komisije;
2. naroči svojemu predsedniku, naj stališče Parlamenta posreduje Svetu in Komisiji.
PRILOGA: MNENJE POSVETOVALNE SKUPINE PRAVNIH SLUŽB EVROPSKEGA PARLAMENTA, SVETA IN KOMISIJE
POSVETOVALNA SKUPINA
PRAVNIH SLUZB
V Bruslju, 23. februar 2009
MNENJE
ZA EVROPSKI PARLAMENT
SVET
KOMISIJO
Predlog Direktive Sveta o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (kodificirana različica)
KOM(2008)0715 z dne 2.11.2008 – 2008/0219(CNS)
V skladu z medinstitucionalnim sporazumom z dne 20. decembra 1994 o pospešenem delovnem postopku za uradno kodifikacijo zakonodajnih besedil, še posebej z njegovo 4. točko, se je posvetovalna delovna skupina, ki jo sestavljajo predstavniki pravnih služb Evropskega parlamenta, Sveta in Komisije, sestala 3. decembra 2008, da bi med drugim preučila omenjeni predlog, ki ga je predstavila Komisija.
Posvetovalna delovna skupina je na tem srečanju
Posvetovalna delovna skupina je imela na voljo 22 jezikovnih različic predloga, svoje delo pa je opravila na osnovi angleške različice, saj je bila to osnovna jezikovna različica obravnavanega besedila. preučila predlog direktive Sveta, ki kodificira Direktivo Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav, ter prišla do naslednjih soglasnih ugotovitev:
1) v uvodni izjavi 3 je treba besedilo „ premike kopitarjev med državami članicami “ spremeniti tako, da se glasi „ premike kopitarjev znotraj in med državami članicami “.
2) kar zadeva prvi odstavek člena 3, natančneje besedilo „ premike registriranih kopitarjev na svojem ozemlju “, je bilo ugotovljeno, da med angleško in nemško jezikovno različico direktive 90/426/EGS obstaja večje neskladje. Posvetovalna delovna skupina meni, da je treba takšno neskladje nedvomno odpraviti.
3) Drugo večje neskladje med angleško ter drugimi jezikovnimi različicami dokumenta je bilo ugotovljeno pri členu 4(5)(a)(iv). Posvetovalna delovna skupina je tudi v tem primeru menila, da je treba to neskladje nedvomno odpraviti.
4) V členu 4(6) je treba uvodno besedilo nadomestiti z naslednjim besedilom: „ Če država članica pripravi ali je pripravila prostovoljen ali obvezen program nadzora nad boleznimi, za katere so dovzetni kopitarji, lahko program v šestih mesecih predloži Komisiji, kar velja od 4. julija 1990 za Belgijo, Dansko, Nemčijo, Irsko, Grčijo, Španijo, Francijo, Italijo, Luksemburg, Nizozemsko, Portugalsko in Združeno kraljestvo, od 1. januarja 1995 za Avstrijo, Finsko in Švedsko, od 1. maja 2004 za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško ter od 1. januarja 2007 za Bolgarijo in Romunijo, pri čemer navede predvsem: “.
5) V členu 13(2)(a) je treba sklicevanje „ v členu 5(2) in (3) “ spremeniti tako, da se glasi kot sklicevanje „ v členu 5(2) in (5) “.
6) V členu 15(a) je treba odstraniti besede „ in vrsti uvoza “.
7) V člen 16(1)(f) je treba ponovno vnesti besedilo „ Države članice o uporabi te možnosti obvestijo Komisijo “, ki je navedeno v trenutno veljavnem besedilu pod ustrezno točko v direktivi 90/426/EGS.
8) V členu 19(a) je treba izbrisati besede „ ali vrst uvoza “.
9) V delu B priloge V je treba v skladu z navedbo „ 2006/104/ES “ navesti tudi rok za prenos te direktive v nacionalno pravo. V skladu s prvim pododstavkom člena 2(1) direktive 2006/104/ES „ Države članice sprejmejo zakone in druge predpise, potrebne za uskladitev s to direktivo, najpozneje do datuma pristopa Bolgarije in Romunije k Evropski uniji “.
Posvetovalna delovna skupina je torej lahko po pregledu predloga soglasno sklenila, da se predlog omejuje zgolj na kodifikacijo obstoječih besedil brez vsebinskih sprememb.
C. PENNERA J.-C. PIRIS C.-F.DURAND
pravni svetovalec pravni svetovalec generalni direktor
POSTOPEK
Naslov
Pogoji v zvezi z zdravstvenim varstvom živali, ki ureja premike in uvoz kopitarjev iz tretjih držav (kodificirana različica)
Referenčni dokumenti
KOM(2008)0715 – C6-0479/2008 – 2008/0219(CNS)
Datum posvetovanja z EP
8.12.2008
Pristojni odbor
Datum razglasitve na zasedanju
JURI
15.12.2008
Poročevalec/-ka
Datum imenovanja
Lidia Joanna Geringer de Oedenberg
3.11.2008
Datum sprejetja
31.3.2009
Datum predložitve
6.4.2009
