P6_TA(2006)0413
Evropska agencija za obnovo *
A6-0285/2006
Zakonodajna resolucija Evropskega parlamenta o predlogu Uredbe Sveta o spremembi Uredbe (ES) št. 2667/2000 o Evropski agenciji za obnovo ( KOM(2006)0162 – C6-0170/2006 – 2006/0057(CNS) )
(Postopek posvetovanja)
Evropski parlament
, –
ob upoštevanju predloga Komisije Svetu ( KOM(2006)0162 ) Še ni objavljeno v Uradnem listu.
,
–
ob upoštevanju prvega stavka člena 181a(2) Pogodbe ES, v skladu s katerim se je Svet posvetoval s Parlamentom ( C6-0170/2006 ),
–
ob upoštevanju člena 51 svojega Poslovnika,
–
ob upoštevanju poročila Odbora za zunanje zadeve in mnenja Odbora za proračunski nadzor ( A6-0285/2006 ),
1.
odobri predlog Komisije, kakor je bil spremenjen;
2.
poziva Komisijo, naj svoj predlog ustrezno spremeni v skladu s členom 250(2) Pogodbe ES;
3.
poziva Svet, naj obvesti Parlament, če namerava odstopati od besedila, ki ga je Parlament odobril;
4.
poziva Svet, naj se ponovno posvetuje s Parlamentom, če namerava bistveno spremeniti predlog Komisije;
5.
naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija Spremembe Parlamenta Sprememba 1 UVODNA IZJAVA 5 A (novo)
(5a) Komisija bi morala za ohranitev visoke ravni prisotnosti EU v regiji poskrbeti, da se pri prenosu odgovornosti ne izgubijo strokovno znanje in izkušnje, ki jih je Agencija pridobila z zagotavljanjem tehnične in finančne pomoči zadevnim državam, ter zagotoviti potrebno kontinuiteto dela.
Sprememba 2 ČLEN 1 A (novo)
Člen 1a
Poročila
1.
Komisija zaradi jasnosti in preglednosti predloži Evropskemu parlamentu in Svetu četrtletna poročila, ki natančno določajo operativne podrobnosti načrta za prenos in vključujejo razdelitev nalog med Agencijo in ustreznimi delegacijami Komisije ter podrobnosti glede njihovega medsebojnega sodelovanja v prehodnem obdobju. Poročilo se sklicuje tudi na predviden časovni načrt procesa prenosa ter navaja cilje, ki so bili uresničeni od zadnjega poročila, ter predloge novih ciljev, ki jih je treba določiti, ponuja pa tudi pregled nad načinom dejanske izvedbe prenosa v zadevnih državah, zlasti v Nekdanji jugoslovanski republiki Makedoniji glede na njen status države kandidatke.
2.
Komisija v okviru poročil iz prvega odstavka podrobno navede:
(a) ukrepe, ki jih namerava sprejeti za spodbujanje regionalnih projektov – kot so na primer projekti, ki vključujejo sodelovanje med državami, in čezmejni infrastrukturni projekti – po tem ko Agencija ne bo več obstajala;
(b) načrte za razširitev delegacij in/ali uradov Komisije zaradi ločitve republik Srbije in Črne gore. Poročilo vsebuje tudi predloge za povečanje delegacij in/ali uradov, ki se ukvarjajo z bodočim statusom Kosova.
