Podelitev novinarskih nagrad Evropskega parlamenta v sredo, 13. oktobra
Kultura
Splošno
2010-10-08 - 10:42
Predsednik Parlamenta Jerzy Buzek bo v sredo, 13. oktobra, podelil tretje letne nagrade za dosežke v novinarstvu. Namenjene so predstavnikom medijev, ki so v minulem letu s svojimi prispevki pomagali k boljšemu razumevanju delovanja evropskih institucij in politik. Podelitev nagrad bo ob 9. uri v dvorani PHS 01 A 002 Evropskega parlamenta v Bruslju.
Nacionalne žirije v državah članicah so spomladi izbrale 76 nacionalnih zmagovalcev, ki so kandidati za evropske nagrade: 25 v kategoriji tiskanih medijev, 19 za radio, 21 za televizijo in 11 za spletne medije. Bruseljska žirija, v kateri so trije evropski poslanci in 6 novinarjev, pa bo za vsako kategorijo izbrala zmagovalca, ki bo dobil nagrado v vrednosti 5000 evrov.
Slovenski kandidati
Slovenska nacionalna žirija je že maja izmed prijavljenih prispevkov izbrala naslednje:
V kategoriji televizija je zmagal Edvard Žitnik s prispevkom GLOBUS: SWIFT , ki ga je žirija ocenila kot izjemno inovativnega, sodobnega in visoko angažiranega, z razumevanjem predzgodovine in okoliščin.
V kategoriji radio je bil najboljši prispevek "EPPUR SI MUOVE: Referendum o Lizbonski pogodbi na Irskem" avtorice Špele Novak . Prispevek je žirija ocenila kot najbolj kakovosten, kompleksen in poglobljen.
V kategoriji tiskanih medijev je žirija izbrala članek "Kavkaški speči vulkan in zamrznjeni spomini" avtorja Branka Sobana, intervju o EU, njenem strateškem položaju, geopolitičnemu vplivu ter o širši evropski politiki in zgodovini.
V kategoriji internet je komisija izbrala prispevek Alenke Žumbar Klopčič "Kako smo dobili ACER?" .
Prireditev ob podelitvi
Predsednik Evropskega parlamenta Jerzy Buzek bo novinarske nagrade podelil v sredo, 13. oktobra, ob 9. uri v dvorani PHS 01 A 002 Parlamenta v Bruslju. Podelitvi bo sledila okrogla miza z naslovom "Novinarji - ogrožena vrsta?", ki se bo v živo prenašala prek spleta na straneh Parlamenta in EuroparlTV. Udeležbo na prireditvi je že potrdila večina kandidatov, pridružilo pa se jim bo še 50 mladih novinarjev, ki bodo sicer prav takrat sodelovali na delavnicah v Evropskem Parlamentu.
20101006IPR85588 Nagrada Evropskega parlamenta za novinarstvo 2010 Spored oddaj na EP Live
SL
1
LINK
http://www.eppj.eu/view/sl/introduction.html
SL
2
LINK
/wps-europarl-internet/frd/live/live-program?language=sl
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
