I.
Odbor za zunanje zadeve, človekove pravice ter skupno varnostno in obrambno politiko
Ta odbor je pristojen za zadeve, ki se nanašajo na:
1.
skupno zunanjo in varnostno politiko Evropske unije, vključno z oblikovanjem skupne obrambne politike in politike razoroževanja (člen 11 Pogodbe EU);
2.
odnose z drugimi institucijami na zunanjepolitičnem področju, zlasti z visokim predstavnikom za skupno zunanjo in varnostno politiko;
3.
politične vidike odnosov s tretjimi državami in mednarodnimi organizacijami glede izvajanja zunanje in varnostne politike Unije;
4.
določitev zunanjepolitičnega stališča v zvezi z dodeljevanjem pomembnejših programov tehnične pomoči in finančne podpore tretjim državam v sodelovanju z Odborom za proračun, Odborom za proračunski nadzor, Odborom za razvoj in sodelovanje ter Odborom za industrijo, zunanjo trgovino, raziskave in energetiko;
5.
začetek, spremljanje in zaključek pogajanj o pristopu evropskih držav k Uniji (člen 49 Pogodbe EU) brez poseganja v pristojnosti strokovnih odborov;
6.
začetek, spremljanje in zaključek pogajanj glede sporazumov o pridružitvi in partnerstvu (člen 310 Pogodbe ES) ter drugih mednarodnih sporazumih, ki so zlasti politične narave;
7.
vprašanja v zvezi s človekovimi pravicami in demokratizacijo v tretjih državah, vključno z odnosi z mednarodnimi organizacijami za človekove pravice;
8.
odnose z ZEU (člen 17 Pogodbe EU);
9.
nadziranje izvrševanja tekočih odhodkov, za katere je pristojen, na podlagi periodičnih poročil Komisije.
Ta odbor usklajuje delo medparlamentarnih delegacij in skupnih parlamentarnih odborov ter odborov za sodelovanje in ad hoc delegacij, vključno s tistimi, ki so zadolženi za spremljanje volitev, in sicer tako v fazi priprav na srečanja kot pri obravnavah izidov njihovih srečanj. Medparlamentarne delegacije se o gospodarskih in trgovinskih vprašanjih posvetujejo s pristojnim odborom.

