P6_TA(2006)0582
Uvajanje zahtev o dvojnem trupu ali enakovrednih konstrukcijskih zahtev za tankerje z enojnim trupom ***I
A6-0417/2006
Zakonodajna resolucija Evropskega parlamenta o predlogu Uredbe Evropskega parlamenta in Sveta o spremembi Uredbe (ES) št. 417/2002 o pospešenem uvajanju zahtev o dvojnem trupu ali enakovrednih konstrukcijskih zahtev za tankerje z enojnim trupom in o razveljavitvi Uredbe Sveta (ES) št. 2978/94 ( KOM(2006)0111 – C6-0104/2006 – 2006/0046(COD) )
(Postopek soodločanja: prva obravnava)
Evropski parlament
, –
ob upoštevanju predloga Komisije Evropskemu parlamentu in Svetu ( KOM(2006)0111 ) Še ni objavljeno v Uradnem listu.
,
–
ob upoštevanju členov 251(2) in 80(2) Pogodbe ES, na podlagi katerih je Komisija Parlamentu podala predlog ( C6-0104/2006 ),
–
ob upoštevanju člena 51 svojega Poslovnika,
–
ob upoštevanju poročila Odbora za promet in turizem ( A6-0417/2006 ),
1.
odobri predlog Komisije, kakor je bil spremenjen;
2.
poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
3.
naroči svojemu predsedniku, naj stališče Parlamenta posreduje Svetu in Komisiji.
P6_TC1-COD(2006)0046
Stališče Evropskega parlamenta sprejeto na prvi obravnavi dne 14. decembra 2006 z namenom sprejetja Uredbe (ES) št. .../2007 Evropskega parlamenta in Sveta o spremembi Uredbe (ES) št. 417/2002 o pospešenem uvajanju zahtev o dvojnem trupu ali enakovrednih konstrukcijskih zahtev za tankerje z enojnim trupom
(Besedilo velja za EGP)
EVROPSKI PARLAMENT IN SVET EVROPSKE UNIJE STA –
ob upoštevanju Pogodbe o ustanovitvi Evropske skupnosti in zlasti člena 80(2) Pogodbe,
ob upoštevanju predloga Komisije,
ob upoštevanju mnenja Evropskega ekonomsko-socialnega odbora UL C 318, 23.12.2006, str. 229.
,
po posvetovanju z Odborom regij,
v skladu s postopkom, določenim v členu 251 Pogodbe Stališče Evropskega parlamenta z dne 14. decembra 2006.
,
ob upoštevanju naslednjega: (1)
Uredba (ES) št. 417/2002 UL L 64, 7.3.2002, str. 1. Uredba, kakor je bila nazadnje spremenjena z Uredbo Komisije (ES) št. 2172/2004 (UL L 371, 18.12.2004, str. 26).
predvideva pospešeno uvajanje zahtev o dvojnem trupu ali enakovrednih konstrukcijskih zahtev za tankerje z enojnim trupom, ki jih uvaja Mednarodna konvencija o preprečevanju onesnaženja morja z ladij iz leta 1973, kakor je bila spremenjena s Protokolom iz leta 1978 (v nadaljevanju "MARPOL 73/78"), da bi zmanjšali tveganje nepredvidenega onesnaženja z nafto v evropskih vodah.
(2)
Uredba (ES) št. 417/2002 je uvedla določbe, ki prepovedujejo prevoz težkih frakcij nafte v tankerjih z enojnim trupom iz in v pristanišča Evropske unije.
(3)
Glede na ukrepanje držav članic in Komisije v Mednarodni pomorski organizaciji (IMO) je bila ta prepoved s spremembo Priloge I k MARPOL 73/78 uvedena po vsem svetu.
(4)
Odstavki 5, 6 in 7 pravila 13H Priloge I k MARPOL 73/78 o prepovedi prevoza težkih frakcij nafte v tankerjih z enojnim trupom določa možnost izjeme od uporabe nekaterih določb pravila 13H. Izjava, ki jo je pripravilo italijansko predsedstvo Evropskega sveta v imenu Evropske unije, zabeležena v uradnem poročilu Odbora za varstvo morskega okolja IMO (MEPC 50), izraža politično obvezo, da se teh izjem naj ne bi uporabljalo.
(5)
V skladu z Uredbo (ES) št. 417/2002 bi plovilo, ki plove pod zastavo države članice, lahko uporabilo odstopanja od pravila 13H, če bi delovalo zunaj pristanišč ali predobalnih terminalov pod pristojnostjo države članice in bi še vedno ravnalo v skladu z Uredbo (ES) št. 417/2002.
(6)
Uredbo (ES) št. 417/2002 bi bilo zato treba ustrezno spremeniti.
SPREJELA NASLEDNJO UREDBO:
Člen 1
Člen 4(3) Uredbe (ES) št. 417/2002 se nadomesti z naslednjim:
3.
Nobenemu tankerju, ki prevaža težke frakcije nafte, ni dovoljeno pluti pod zastavo države članice, razen če ima tanker dvojni trup.
Nobenemu tankerju, ki prevaža težke frakcije nafte, ne glede na to, pod katero zastavo pluje, ni dovoljeno vpluti v pristanišče ali predobalni terminal pod sodno pristojnostjo države članice ali iz njega izpluti ali se usidrati na območje pod sodno pristojnostjo države članice, razen če ima tanker dvojni trup.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V
Za Evropski parlament Za Svet
Predsednik Predsednik
