VPRAŠANJE ZA USTNI ODGOVOR Z RAZPRAVO O-0057/08
v skladu s členom 108 Poslovnika
predložil
Bogusław Rogalski
, v imenu skupine UEN
za Svet
Zadeva: V Evropi vse večja podpora strankam, ki prevzemajo totalitarne tradicije
Skrajne stranke, ki prevzemajo nacistične tradicije, v Evropski uniji že mnogo let povzročajo vse večjo zaskrbljenost. Mnoge takšne stranke delujejo legalno in zavračajo priznanje povojnega reda v Evropi, javno zagovarjajo rasizem in diskriminacijo ter sodelujejo pri dejavnostih, ki spodbujajo nestrpnost, etnično čiščenje in nasilje do ljudi z drugačno spolno usmerjenostjo ali ljudi druge rase.
V mnogih državah se podpora splošne javnosti takšnim strankam nenehno povečuje, kar jim omogoča vstop v mnoga predstavniška telesa ter pridobitev javnega financiranja.
Kako namerava Svet zajeziti porast strank, ki odprto prevzemajo nacistične doktrine in simbole?
