P6_TA(2008)0187
Spremembe glede ribolovnih možnosti in finančnega prispevka v skladu s Sporazumom ES-Sejšeli *
A6-0085/2008
Zakonodajna resolucija Evropskega parlamenta z dne 8. maja 2008 o predlogu Uredbe Sveta o sklenitvi Sporazuma v obliki izmenjave pisem glede sprememb Protokola, ki za obdobje od 18. januarja 2005 do 17. januarja 2011 določa ribolovne možnosti in finančni prispevek v skladu s Sporazumom med Evropsko skupnostjo in Republiko Sejšeli ( KOM(2007)0664 – C6-0430/2007 – 2007/0232(CNS) )
(Postopek posvetovanja)
Evropski parlament
, –
ob upoštevanju predloga Uredbe Sveta ( KOM(2007)0664 ),
–
ob upoštevanju člena 37 in člena 300(2) Pogodbe ES,
–
ob upoštevanju prvega pododstavka člena 300(3) Pogodbe ES, v skladu s katerim se je Svet posvetoval s Parlamentom ( C6-0430/2007 ),
–
ob upoštevanju členov 51 in 83(7) svojega Poslovnika,
–
ob upoštevanju poročila Odbora za ribištvo ter mnenj Odbora za proračun in Odbora za razvoj ( A6-0085/2008 ),
1.
odobri spremenjeni predlog Uredbe Sveta in sklenitev Sporazuma;
2.
naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Republiki Sejšeli.
Besedilo, ki ga predlaga Komisija
Sprememba
Sprememba
1
Predlog Uredbe
Uvodna izjava 1 a (novo)
(1a)
V poglavju VIII Protokola med Evropsko skupnostjo in Republiko Sejšeli o ribolovu, ki se nanaša na pristaniško opremo, je predvideno, da "organi Sejšelov v dogovoru z lastniki plovil določijo pogoje za uporabo pristaniške opreme in po potrebi oskrbe in storitev", vendar na zahteve ribiškega sektorja Skupnosti glede izboljšanja pristaniške infrastrukture doslej še ni bilo nobenega odziva.
Sprememba
2
Predlog Uredbe
Uvodna izjava 1 b (novo)
(1b)
Za uresničitev sektorske ribiške politike v Republiki Sejšeli bi bilo treba upoštevati potrebo po izboljšanju in modernizaciji pristaniške infrastrukture, ki je trenutno na robu svojih zmogljivosti, ter razmisliti o odpravi posebne pristojbine za iztovarjanje tuna, ki ne obstaja v nobenem drugem pristanišču na svetu.
Sprememba 3
Predlog Uredbe
Člen 3 – alinea 1 a (novo)
Komisija vsako leto oceni, ali so države članice, katerih plovila delujejo v skladu s Protokolom k Sporazumu, izpolnile obveznosti poročanja. Če jih niso, Komisija ne ugodi njihovim zahtevam za izdajo ribolovnih dovoljenj za naslednje leto.
Sprememba 4
Predlog Uredbe
Člen 3 a (novo)
Člen 3a
Komisija letno poroča Evropskemu parlamentu in Svetu o rezultatih večletnega sektorskega programa, opisanega v členu 7 Protokola, ter o tem, ali države članice izpolnjujejo obveznosti poročanja.
Sprememba 5
Predlog Uredbe
Člen 3 b (novo)
Člen 3b
Komisija pred iztekom veljavnosti Protokola ali začetkom pogajanj za njegovo morebitno nadomestitev Evropskemu parlamentu in Svetu predloži naknadno oceno Protokola, skupaj z analizo stroškov in koristi.
