P6_TA(2004)0050
Guantanamo
B6-0114 , 0115 , 0117 , 0119 in 0122/2004
Resolucija Evropskega parlamenta o Guantanamu
Evropski parlament
, –
ob upoštevanju predhodnih resolucij o pravicah zapornikov v zalivu Guantanamo do nepristranskega sojenja in še posebej svojega priporočila Svetu z dne 10. marca 2004 Sprejeta besedila, P5_TA(2004)0168.
,
–
ob upoštevanju Konvencije proti mučenju in drugemu krutemu, nečloveškemu ali ponižujočemu ravnanju ali kaznovanju, ki jo je sprejela Generalna skupščina ZN dne 10. decembra 1984,
–
ob upoštevanju člena 115(5) svojega Poslovnika,
A.
ker Združene države Amerike in države članice EU vedno znova potrjujejo svojo zavezanost demokratičnim načelom, ki so temelj transatlantske skupnosti in solidarnosti: svobodi, demokraciji, pravni državi in človekovim pravicam,
B.
ker ostaja približno 580 ljudi zaprtih samo v zalivu Guantanamo,
C.
ker so bili po navajanju očividcev številni zaporniki v zalivu Guantanamo redno izpostavljeni krutemu ravnanju in prisili,
D.
ker so trije izpuščeni britanski zaporniki na 115 straneh dolgem poročilu, objavljenem 4. avgusta 2004, opisali pogoje, pod katerimi so bila opravljena zaslišanja,
E.
ker je Vrhovno sodišče ZDA sklenilo, da zavrne neomejeno pridržanje v zalivu Guantanamo brez sodnega procesa zapornikov,
F.
ker so institucije EU, države članice in javnost zaskrbljeni zaradi položaja v morskem oporišču v zalivu Guantanamo in so pozvali, da se z zaporniki ravna v skladu s pravnimi načeli, ne glede na njihovo narodnost ali poreklo,
1.
ponovno potrjuje, da je ob soočanju s teroristično grožnjo ena glavnih nalog demokratičnih držav odločna zaščita svojih državljanov, odločen in vztrajen boj proti terorizmu ter odkrivanje in uničenje terorističnih mrež;
ponovno močno poudarja, da ta boj ne more potekati ob kršenju mednarodnega prava in na račun skupnih temeljnih vrednot, kakršne so spoštovanje človekovih pravic in pravne države ter pomembne Ženevske konvencije;
2.
z zadovoljstvom ugotavlja, da se nekaterim zapornikom vedno bolj priznava njihovo pravico do zasebnih razgovorov z neodvisnimi odvetniki, vendar vztraja pri tem, da se z vsakim zapornikom ravna v skladu z mednarodnim humanitarnim pravom in se mu nemudoma zagotovi pravično in javno zaslišanje pred pristojnim, neodvisnim in nepristranskim sodiščem ter tako uveljavi in pokaže resnične vrednote, za katere se zavzemamo;
3.
ponovno ponavlja svoja priporočila Svetu, sprejeta 10. marca 2004 o pravni obravnavi pripornikov v zalivu Guantanamo in o možnih posledicah za partnerstvo med EU in ZDA;
4.
poziva vlado ZDA, da dovoli nepristransko in neodvisno preiskavo domnevnih primerov mučenja in slabega ravnanja z ljudmi, ki jim je bila odvzeta svoboda pod nadzorom ZDA;
5.
naroči svojemu predsedniku, naj to resolucijo posreduje Svetu, Komisiji, visokemu predstavniku SZVP, parlamentom držav članic in predsedniku ter kongresu Združenih držav Amerike.
