A7-0048/2010
18.3.2010
POROČILO
o predlogu Sklepa Evropskega parlamenta in Sveta o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
(KOM(2010)0056 – C7‑0035/2010 – 2010/2031(BUD))
Odbor za proračun
Poročevalka: Barbara Matera
PE 439.344v02-00
VSEBINA
PREDLOG RESOLUCIJE EVROPSKEGA PARLAMENTA.....................................................3
PRILOGA: SKLEP EVROPSKEGA PARLAMENTA IN SVETA.............................................5
OBRAZLOŽITEV.......................................................................................................................7
MNENJE ODBORA ZA ZAPOSLOVANJE IN SOCIALNE ZADEVE....................................9
IZID KONČNEGA GLASOVANJA V ODBORU...................................................................12
PREDLOG RESOLUCIJE EVROPSKEGA PARLAMENTA
o predlogu Sklepa Evropskega parlamenta in Sveta o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
( KOM(2010)0056 – C7‑0035/2010 – 2010/2031(BUD) )
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2010)0056 – C7‑0035/2010 ),
– ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14.6.2006, str. 1. ter zlasti točke 28 tega sporazuma,
– ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji
UL L 406, 30.12.2006, str. 1. (uredba ESPG),
– ob upoštevanju poročila Odbora za proračun in mnenja Odbora za zaposlovanje in socialne zadeve ( A7‑0048/2010 ),
A. ker je Evropska unija vzpostavila primerne zakonodajne in proračunske instrumente za zagotavljanje dodatne podpore delavcem, ki so jih prizadele posledice velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela,
B. ker mora biti finančna pomoč Evropske unije za presežne delavce dinamična ter na razpolago čim hitreje in na najučinkovitejši način v skladu s skupno izjavo Evropskega parlamenta, Sveta in Komisije, ki je bila sprejeta na usklajevalnem sestanku 17. julija 2008, in ob upoštevanju medinstitucionalnega sporazuma z dne 17. maja 2006 glede sprejetja sklepov za uporabo ESPG,
C. ker je Litva zaprosila za pomoč zaradi primerov presežnih delavcev v 45 podjetjih, ki delujejo v sektorju proizvodnje oblačil
EGF/2009/018 LT/Proizvodnja oblačil. ,
D. ker vloga izpolnjuje merila za upravičenost do pomoči, določena v uredbi ESPG,
1. od zadevnih institucij zahteva, naj združijo vse potrebne moči za pospešitev uporabe sredstev ESPG;
2. opozarja, da so institucije zavezane zagotoviti nemoten in hiter potek postopka za sprejetje sklepov o uporabi ESPG, iz katerega se zagotavlja enkratna in časovno omejena individualna podpora za delavce, ki so postali presežni zaradi globalizacije;
3. poudarja, da je treba zaradi vse večjega števila vlog za prispevek iz sredstev ESPG uvesti dodatne izboljšave postopka. zato poziva Komisijo, naj oceni, kako je mogoče skrajšati čas med vložitvijo vloge države članice in plačilom finančnega prispevka, ter naj svojo ugotovitev čim prej sporoči Parlamentu.
4. poudarja, da mora Evropska unija uporabiti vsa sredstva pri soočanju s posledicami svetovne gospodarske in finančne krize; poudarja, da lahko ESPG odigra vlogo pri ponovnem vključevanju presežnih delavcev na trg dela;
5. v skladu s členom 6 uredbe ESPG poudarja, da je treba zagotoviti, da se s sredstvi tega sklada podpira ponovno vključevanje posameznih presežnih delavcev v proces zaposlovanja; poudarja, da pomoč iz ESPG ne nadomešča ukrepov, za katere so odgovorna podjetja na podlagi nacionalne zakonodaje ali kolektivnih pogodb, niti ukrepov za prestrukturiranje podjetij oziroma sektorjev;
6. poziva Komisijo, naj v predloge za uporabo sredstev ESPG in v svoja letna poročila vključi natančne informaciji o dodatnem financiranju iz Evropskega socialnega sklada in iz drugih strukturnih skladov;
7. v okviru uporabe sredstev ESPG opozarja Komisijo, naj se vzdrži sistematičnega prerazporejanja sredstev za plačila iz Evropskega socialnega sklada, ker je bil ESPG oblikovan kot poseben ločen instrument z lastnimi cilji in roki;
8. poudarja, da bi morali delovanje in dodano vrednost ESPG oceniti v okviru splošne ocene programov in drugih različnih instrumentov, vzpostavljenih z medinstitucionalnim sporazumom s 17. maja 2006, med postopkom vmesnega pregleda večletnega finančnega okvira 2007–2013;
9. ugotavlja, da se novi predlogi sklepa Komisije o uporabi sredstev ESPG nanašajo na vlogo ene same države članice, ki je v skladu z zahtevami Evropskega parlamenta;
10. odobri sklep, priložen tej resoluciji;
11. naroči svojemu predsedniku/svoji predsednici, da podpiše ta sklep skupaj s predsedujočim/predsedujočo Svetu ter poskrbi za njegovo objavo v Uradnem listu Evropske unije;
12. naroči svojemu predsedniku/svoji predsednici, naj resolucijo skupaj s prilogo posreduje Svetu in Komisiji.
PRILOGA: SKLEP EVROPSKEGA PARLAMENTA IN SVETA
z dne xx. marca 2010
o uporabi sredstev Evropskega sklada za prilag oditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
EVROPSKI PARLAMENT IN SVET EVROPSKE UNIJE STA –
ob upoštevanju Pogodbe o delovanju Evropske unije,
ob upoštevanju medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14.6.2006, str. 1. ter zlasti točke 28 tega sporazuma,
ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji
UL L 406, 30.12.2006, str. 1. ter zlasti člena 12(3) te uredbe,
ob upoštevanju predloga Evropske komisije,
ker:
(1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so jih prizadele posledice velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela.
(2) Za vloge, predložene po 1. maju 2009, je bilo področje uporabe ESPG razširjeno na podporo delavcem, ki so postali presežni zaradi svetovne finančne in gospodarske krize.
(3) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.
(4) Litva je vlogo za uporabo sredstev iz ESPG v zvezi s presežnimi delavci v industriji oblačil predložila 23. septembra 2009. Ta vloga izpolnjuje zahteve za določitev finančnih prispevkov, kakor je določeno v členu 10 Uredbe (ES) št. 1927/2006, zato Komisija predlaga, da se uporabi znesek v višini 523.481 EUR.
(5) Zato je treba uporabiti sredstva ESPG, da se zagotovi finančni prispevek za vlogo, ki jo je predložila Litva.
SPREJELA NASLEDNJI SKLEP:
Člen 1
V splošnem proračunu Evropske unije za proračunsko leto 2010 se iz Evropskega sklada za prilagoditev globalizaciji (ESPG) uporabi znesek 523.481 EUR za prevzem obveznosti in za plačila.
Člen 2
Ta sklep se objavi v Uradnem listu Evropske unije.
V Bruslju,
Za Evropski parlament Za Svet
Predsednik Predsednik
OBRAZLOŽITEV
I. Okoliščine
Evropski sklad za prilagoditev globalizaciji (ESPG) je bil ustanovljen za dodatno pomoč delavcem, ki so jih prizadele posledice večjih strukturnih sprememb v svetovnih trgovinskih tokovih.
Glede na določbe točke 28 Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju
UL C 139, 14.6.2006, str. 1. ter člena 12 Uredbe (ES) št. 1927/2006
UL L 406, 30.12.2006, str. 1. sklad ne sme preseči najvišjega zneska 500 milijonov EUR, ki izhaja iz rezerve pod skupno zgornjo mejo odhodkov iz prejšnjega leta in/ali iz zapadlih sredstev za prevzem obveznosti iz prejšnjih dveh let, razen tistih, povezanih z razdelkom 1b. Ustrezni zneski bodo vključeni v proračun kot rezerva, takoj ko bodo določene zadostne razlike do zgornje meje in/ali zapadla sredstva za prevzem obveznosti.
Kar zadeva postopek, bo Komisija, da bi omogočila črpanje iz sklada, v primeru pozitivne ocene vloge proračunskemu organu predložila predlog za uporabo sredstev sklada in tudi ustrezno zahtevo za prerazporeditev. Hkrati bodo organizirani tristranski pogovori, na katerih naj bi dosegli sporazum o uporabi sklada in zahtevanih zneskih. Ti tristranski pogovori lahko potekajo v poenostavljeni obliki.
II. Stanje: predlog Komisije
Komisija je 19. februarja 2010 sprejela dva nova predloga za sklep o uporabi sredstev ESPG v korist Litve. Na zahtevo Evropskega parlamenta bo vsak predlog sklepa od zdaj naprej predstavljen v ločenih dokumentih. Nova primera zadevata presežne delavce v sektorjih proizvodnje pohištva in proizvodnje oblačil. To sta vlogi številka 5 in 6, ki ju je treba preučiti v okviru proračuna za leto 2010.
Trenutni predlog zadeva uporabo sredstev ESPG v skupnem znesku 523.481 EUR, da se pokrije pomoč za 491 presežnih delavcev v 45 podjetjih, ki delujejo na področju oddelka 14 NACE Revizija 2 (proizvodnja oblačil).
Ta vloga (primer EGF/2009/018 LT/proizvodnja oblačil) je bila predložena Komisiji 23. septembra 2009. Vloga je temeljila na merilih za pomoč iz člena 2(b) Uredbe ESPG, v skladu s katero mora biti odpuščenih vsaj 500 presežnih delavcev v referenčnem obdobju devetih mesecev v oddelku NACE 2 v eni regiji ali dveh sosednjih regijah na ravni NUTS II, in je bila predložena v roku 10 tednov (člen 5 iste uredbe).
Ocena Komisije je temeljila na analizi povezav med odpuščanjem presežnih delavcev ter velikimi strukturnimi spremembami v svetovnih trgovinskih tokovih ali finančno krizo, nepredvideni naravi navedenega odpuščanja presežnih delavcev, prikazu števila odpuščenih presežnih delavcev, opredelitvi podjetij, dobaviteljev ali proizvajalcev v poproizvodni fazi in sektorjih, ki odpuščajo, ter kategorij prizadetih delavcev, zadevnega ozemlja, njegovih organov in drugih zainteresiranih strani, vpliva odpuščanja presežnih delavcev na lokalno, regionalno ali državno zaposlenost, usklajenega svežnja prilagojenih storitev, ki jih je treba financirati, vključno z njegovim dopolnjevanjem z ukrepi, financiranimi iz strukturnih skladov, datumov, ko so se prilagojene storitve za prizadete delavce začele izvajati ali naj bi se začele izvajati, postopkov za posvetovanje s socialnimi partnerji, sistemi upravljanja in nadzora.
V skladu z oceno Komisije vloga izpolnjuje merila za upravičenost do pomoči, določene v uredbi ESPG, in zato se priporoča proračunskemu organu, da jo odobri.
Odbor EMPL bi moral sprejeti svoja mnenja o oceni skladnosti z merili za upravičenost do pomoči med naslednjo sejo odbora 4. marca.
Da bi uporabila sredstva sklada, je Komisija proračunskemu organu predložila vlogo za prerazporeditev (DEC 06/2010) skupnega zneska 523.481 EUR iz rezerve ESPG (40 02 43) za prevzem obveznosti ter iz proračunskih vrstic ESPG (04 02 17 – konvergenca ESPG) za plačila v proračunske vrstice ESPG (04 05 01).
Medinstitucionalni sporazum omogoča uporabo sredstev sklada do letne zgornje meje v višini 500 milijonov EUR.
Člen 12(6) uredbe ESPG določa, da 1. septembra ostane na voljo vsaj ena četrtina letnega največjega zneska ESPG, da se zadostijo potrebe do konca leta.
V letu 2010 je proračunski organ že odobril tri predloge za uporabo sredstev sklada v skupnem znesku 7.576.397 EUR (primeri Nemčija/Karmann, Litva/Snaige in Litva/gradbeni sektor).
Če bosta sprejeta tudi dva nova predloga, bo treba iz proračuna za leto 2010 uporabiti sredstva v višini 8.761.966 EUR, kar pomeni, da bo na razpolago ostalo 491.238.034 EUR.
III. Postopek
Komisija je predložila zahtevo za prerazporeditev
UL C 139, 14.6.2006, str. 1. , da se v proračun za leto 2010 vnesejo posebna sredstva za prevzem obveznosti in za plačila v skladu z zahtevami točke 28 medinstitucionalnega sporazuma z dne 17. maja 2006.
Tristranski pogovori o predlogu Komisije za sklep o uporabi sredstev ESPG bi lahko potekali v poenostavljeni obliki (izmenjava pisem), kot določa člen 12(5) pravne podlage, razen če sporazum med Parlamentom in Svetom ne bo dosežen.
V skladu z notranjim dogovorom mora Odbor za zaposlovanje in socialne zadeve (EMPL) sodelovati v postopku, da bi zagotovil konstruktivno podporo in prispeval k oceni vlog sklada.
Odbor EMPL je po opravljeni oceni izrazil svoje stališče glede uporabe sklada, kakor je izraženo v priloženem mnenju.
V skupni izjavi, sprejeti na usklajevalnem sestanku 17. julija 2008, so Evropski parlament, Svet in Komisija potrdili, da je treba ob spoštovanju medinstitucionalnega sporazuma zagotoviti hiter postopek sprejemanja sklepov o uporabi sredstev sklada.
MNENJE ODBORA ZA ZAPOSLOVANJE IN SOCIALNE ZADEVE
ES/sg
D(2010)9675
G. Alain Lamassoure
Predsednik odbora za proračun
ASP 13E158
Predmet : Mnenje o uporabi sredstev Evropskega sklada za prilagoditev globalizaciji (ESPG) za primer ESPG/2009/018 LT/Proizvodnja oblačil (KOM(2010)...)
Spoštovani gospod Lamassoure!
Odbor za zaposlovanje in socialne zadeve (EMPL) in njegova delovna skupina za ESPG sta preučila uporabo sredstev ESPG za primer ESPG/2009/018/LT/Proizvodnja oblačil in sprejela naslednje mnenje.
Odbor EMPL in njegova delovna skupina, odgovorna za ESPG, se v zvezi z zgornjo zahtevo strinjata z uporabo sredstev sklada. Odbor EMPL je imel glede tega nekaj pripomb, ki pa ne ogrožajo predvidene prerazporeditve sredstev.
Razmišljanje odbora EMPL je osredotočeno na naslednje:
a) ker je primer 1.154 presežnih delavcev povezan z istim pojavom, tj. finančno in gospodarsko krizo, ki se kaže v hitrem padcu povpraševanja po tekstilu in oblačilih v Litvi in na izvoznih trgih te industrije, enak pojav pa lahko opazimo tudi v ostalih državah EU, kar je povzročilo hitro povečanje trgovinskega primanjkljaja (v povprečju za 20 %);
b) ker odpuščanje zadeva skoraj izključno ženske v starostni skupini od 25 do 54 let iz kategorije obrtnikov;
c) ker je do odpuščanj prišlo v času, ko se je po podatkih Eurostata stopnja brezposelnosti v Litvi med tretjim četrtletjem leta 2008 in letom 2009 povečala s 6,4 % na 14,6 %
UL C 139, 14.6.2006, str. 1. ;
d) ker je finančna in gospodarska kriza prizadela številne sektorje litovskega gospodarstva (štirje primeri ESPG v štirih različnih sektorjih v letu 2009
UL L 406, 30.12.2006, str. 1. ) in je zato Evropska komisija prestavila rok za popravljanje čezmernega primanjkljaja Litve na leto 2012;
e) ker ne obstajajo informacije o morebitnih dodatnih ukrepih, ki jih sofinancira ESPG, da se spodbudi potrebna oživitev litovskega trga zaposlitev;
f) ker odbor EMPL še vedno ni zadovoljen s pristopom glede spoštovanja člena 12(4) uredbe ESPG, kot je že poudaril v prejšnjih mnenjih;
g) ker mora biti odbor EMPL ne glede na finančne vidike v celoti obveščen o tem, kako države članice uporabljajo sredstva ESPG, tudi zaradi prihodnjega razvoja tega sklada, zato potrebuje celovite informacije o vzajemnem dopolnjevanju ESPG in zlasti Evropskega socialnega sklada, pa tudi ostalih strukturnih skladov.
Zato Odbor za zaposlovanje in socialne zadeve poziva Odbor za proračun kot pristojni odbor, da v svoj predlog resolucije v zvezi z vlogo Litve vključi naslednje pobude:
1. ugotavlja, da finančna sredstva ESPG za leto 2009 po odštetju vseh zneskov, ki so že bili sprejeti in predlagani za odobritve, še vedno znašajo 446.960.953 EUR;
2. opozarja, da je bil ESPG vzpostavljen kot instrument "s katerim bi Skupnost lahko izkazala svojo solidarnost z delavci, prizadetimi zaradi odpuščanj, ki so posledica sprememb svetovnih trgovinskih tokov"
UL C 139, 14.6.2006, str. 1. , in od 1. maja 2009 tudi zaradi finančne in gospodarske krize;
3. zato ponovno poziva države članice, da uporabijo čas brezposelnosti za usposabljanje in prekvalificiranje delavcev, ki so bili odpuščeni zaradi finančne in gospodarske krize, za kar ESPG letno predvideva dovolj sredstev, da se tako izpolnijo izzivi globalizacije in uresniči evropsko gospodarstvo, ki temelji na znanju in ima zmanjšane emisije CO2;
4. vendar obžaluje, da so bili ukrepi v korist presežnim delavcem na razpolago šele od 1. oktobra 2009, saj so nekateri delavci izgubili svojo službo že oktobra 2008; boji se, da bi bil to lahko razlog, zakaj se samo 43,3% presežnih delavcev lahko vključi v sveženj prilagojenih storitev;
5. obžaluje tudi, da obstajajo dokazi, da litovska vlada ni uporabila celotnega potenciala ESPG, da bi premagala vpliv gospodarske in finančne krize;
6. pozdravlja ukrepe, ki so bili vzpostavljeni za doseganje boljšega usklajevanja poklicnega in družinskega življenja, in njihovo sistematično vključitev tudi v vloge, kjer je večina delavcev moškega spola;
7. spodbuja litovske oblasti in socialne partnerje, da še dodatno izkoristijo to obdobje gospodarskega prehoda za oblikovanje dodatnih strategij za odpravljanje neenakosti med ženskami in moškimi na trgu dela;
8. ponovno poziva Evropsko komisijo, naj v svoje letno poročilo poleg natančnih podatkov o izpolnjevanju pogojev iz člena 7 Uredbe ESPG, ki zadevajo izvajanje pomoči ESPG s strani držav članic, vključi tudi analizo o tem, kateri ukrepi so še posebej prispevali k enakosti med moškimi in ženskami pri vključevanju v trg dela;
9. poziva države članice in Komisijo, naj oblikujejo seznam ukrepov, pripravljenih s pomočjo sredstev ESPG, ki so bili najuspešnejši pri ponovnem vključevanju delavcev v času visoke in naraščajoče brezposelnosti;
10. poudarja, da so spodbude za zaposlovanje in pomoč pri iskanju nadomestne zaposlitve zelo sporni ukrepi; zato poziva Komisijo, naj zelo pozorno analizira izkušnje s temi ukrepi v okviru pomoči ESPG in o tem čim prej poroča Evropskemu parlamentu;
11. Komisijo poziva, naj EP obvesti, ali je porabi v okviru ESPG namenila dodatno pozornost, kar zadeva njen posebni postopek, in zahteva poročilo o rezultatih revizije porabe sredstev ESPG v letih 2007 in 2008;
12. poziva Komisijo, naj v letno poročilo vključi izčrpne informacije o dopolnjevanju sredstev ESPG z ukrepi, financiranimi iz drugih strukturnih skladov, vključno z informacijami o upravnih strukturah v državah članicah za zagotavljanje skladnosti s členom 6 uredbe o ESPG.
Lep pozdrav,
Pervenche Berès
IZID KONČNEGA GLASOVANJA V ODBORU
Datum sprejetja
17.3.2010
Izid končnega glasovanja
+:
–:
0:
30
1
1
Poslanci, navzoči pri končnem glasovanju
Damien Abad, Alexander Alvaro, Francesca Balzani, Reimer Böge, Andrea Cozzolino, Jean-Luc Dehaene, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Carl Haglund, Jutta Haug, Anne E. Jensen, Ivailo Kalfin, Sergej Kozlík, Alain Lamassoure, Vladimír Maňka, Barbara Matera, Nadezhda Neynsky, Miguel Portas, Vladimír Remek, Dominique Riquet, László Surján, Daniël van der Stoep, Derek Vaughan, Angelika Werthmann, Jacek Włosowicz
Namestniki, navzoči pri končnem glasovanju
Paul Rübig, Georgios Stavrakakis
