Poslanci želijo natančneje preiskati mučenje in nezakonita pridržanja v EU
Človekove pravice
2011-01-26 - 15:18
. Veliko več je treba narediti, da bo jasno, kaj se v Evropski uniji dogaja v zvezi z mučenjem in nezakonitimi pridržanji, so se v torek strinjali člani pododbora Evropskega parlamenta za človekove pravice. Parlament je ta vprašanja imel na dnevnem redu v času delovanja posebnega odbora, ki je preiskoval aktivnosti ameriške obveščevalne agencije CIA v Evropi. Resnica mora priti na dan, saj bo to pomagalo preprečiti kršenje človekovih pravic v prihodnosti, poudarjajo poslanci.
Mučenju in nezakonitim pridržanjem ter vlogi EU pri tem je bila posvečena torkova delavnica, kjer sta poslancem svoje izsledke predstavila Julia Hall iz nevladne organizacije Amnesty International ter Manfred Nowak , nekdanji posebni poročevalec Združenih narodov za mučenje.
CIA v evropskem zračnem prostoru
Februarja 2007 je zdaj že nekdanji poslanec Parlamenta, socialdemokrat Claudio Fava v poročilu o aktivnostih CIA v Evropi zapisal, da je ameriška obveščevalna agencija med letoma 2001 in 2005 v evropskem zračnem prostoru opravila več kot 1000 letov. Prostori za skrivna pridržanja bi se lahko po ugotovitvah Fave nahajala v ameriških vojaških oporiščih v Evropi.
"Tajni centri za pridržanje so kakor črne luknje, v katerih se lahko zgodi karkoli," je na delavnici opozoril portugalski poslanec Carlos Coelho (EPP) , medtem ko je Ana Gomes (S&D, PT) menila, da je treba preučiti tudi možnost, da se prostori za skrivno pridržanje nahajajo na ladjah.
Od takrat, ko je bilo sprejeto omenjeno poročilo Parlamenta, so se nekatere države odločile bolje preveriti, ali so se nezakonite stvari dogajale tudi na njihovem ozemlju, sta zbranim povedala Nowak in Hallova. Slednja je poslance pozvala, naj nadaljujejo z razkrivanjem vloge EU pri mučenju in nezakonitih pridržanjih. Nacionalne oblasti je treba spodbuditi, da okrepijo svoje preiskave, je ob tem poudarila britanska poslanka Sarah Ludford (ALDE).
20110121STO12290 Okrogla miza o mučenju in nezakonitih pridržanjih Resolucija Parlamenta o prevozu in nezakonitem pridržanju ujetnikov (2007) Resolucija Parlamenta o domnevnem sodelovanju evropskih držav s CIA pri prevozih (2009) Začasni odbor za preiskovanje aktivnosti CIA v Evropi
SL
1
EUROPARL-TV
http://www.europarltv.europa.eu/swf/EmbedPlayer.swf?vid=c3d293c7-6593-4838-9871-9e76012bae3c&cid=00000000-0000-0000-0000-000000000000&lang=sl&bitrate=512&loop=off&autoplay=off&startVolume=medium&showTitle=on&showBottom=off
SL
2
LINK
/activities/committees/eventsCom.do?language=SL&product=WKS&body=DROI
SL
5
LINK
/comparl/tempcom/tdip/default_en.htm#
-//EP//TEXT TA P6-TA-2007-0032 0 NOT XML V0//SL
-//EP//TEXT TA P6-TA-2009-0073 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
