A7-0376/2011
7.11.2011
POROČILO
o predlogu sklepa Evropskega parlamenta in Sveta o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/020 IE/Gradbeništvo 43, Irska)
(KOM(2011)0618 – C7‑0314/2011 – 2011/2253(BUD))
Odbor za proračun
Poročevalka: Barbara Matera
PE 473.884v02-00
VSEBINA
PREDLOG RESOLUCIJE EVROPSKEGA PARLAMENTA.....................................................3
PRILOGA: SKLEP EVROPSKEGA PARLAMENTA IN SVETA.............................................6
OBRAZLOŽITEV.......................................................................................................................8
PRILOGA: PISMO ODBORA ZA ZAPOSLOVANJE IN SOCIALNE ZADEVE...................11
IZID KONČNEGA GLASOVANJA V ODBORU...................................................................14
PREDLOG RESOLUCIJE EVROPSKEGA PARLAMENTA
o predlogu sklepa Evropskega parlamenta in Sveta o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/020 IE/Gradbeništvo 43, Irska)
( KOM(2011)0618 – C7‑0314/2011 – 2011/2253(BUD) )
Evropski parlament,
– ob upoštevanju predloga Komisije Evropskemu parlamentu in Svetu ( KOM(2011)0618 – C7‑0314/2011 ),
– ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14.6.2006, str. 1. , zlasti točke 28 tega sporazuma,
– ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji
UL L 406, 30.12.2006, str. 1. (uredba o ESPG),
– ob upoštevanju postopka tristranskih pogovorov, kot določa točka 28 Medinstitucionalnega sporazuma z dne 17. maja 2006,
– ob upoštevanju pisma Odbora za zaposlovanje in socialne zadeve,
– ob upoštevanju poročila Odbora za proračun ( A7-0376/2011 ),
A. ker je Evropska unija oblikovala primerne zakonodajne in proračunske instrumente za zagotavljanje dodatne podpore delavcem, ki so jih prizadele posledice velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela,
B. ker je bilo za vloge, predložene po 1. maju 2009, področje uporabe Evropskega sklada za prilagoditev globalizaciji (ESPG) razširjeno na podporo delavcem, ki so postali presežni neposredno zaradi svetovne finančne in gospodarske krize,
C. ker mora biti finančna pomoč Unije za presežne delavce dinamična ter na razpolago čim hitreje in na najučinkovitejši način v skladu s skupno izjavo Evropskega parlamenta, Sveta in Komisije, ki je bila sprejeta na usklajevalnem sestanku 17. julija 2008, in ob upoštevanju Medinstitucionalnega sporazuma z dne 17. maja 2006 glede sprejetja sklepov za uporabo sredstev ESPG,
D. ker je Irska zaprosila za pomoč v zvezi s 3.382 presežnimi delavci (do pomoči jih je upravičenih 2.228) v 1.560 podjetjih, ki delujejo v panogi, razvrščeni v oddelek 43 NACE Revizija 2 („Specializirana gradbena dela“)
Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). , v regijah po ravni NUTS II Border, Midland and Western (IE01) in Southern and Eastern (IE02) na Irskem.
E. ker vloga izpolnjuje merila za upravičenost do pomoči, ki so določena v uredbi o ESPG,
1. od zadevnih institucij zahteva, naj naredijo vse potrebno za izboljšanje postopkovnih in proračunskih ureditev, da bi pospešile uporabo sredstev sklada; v tem smislu ceni izboljšani postopek, ki ga je uvedla Komisija na zahtevo Evropskega parlamenta za pospešitev dodeljevanja nepovratnih sredstev, katerega namen je predstavitev ocene Komisije o utemeljenosti vloge za sredstva ESPG skupaj s predlogom za uporabo sredstev iz sklada proračunskemu organu; upa, da bodo nadaljnje izboljšave v postopku dosežene v okviru prihodnjih pregledov sklada ter da bo zagotovljena večja učinkovitost, preglednost in prepoznavnost sklada;
2. opozarja, da so institucije zavezane zagotoviti nemoten in hiter potek postopka za sprejetje sklepov o uporabi sredstev ESPG, ki zagotavlja enkratno in časovno omejeno individualno podporo za delavce, ki so postali presežni zaradi globalizacije ter finančne in gospodarske krize; poudarja vlogo, ki jo ima lahko ESPG pri ponovnem vključevanju presežnih delavcev, zlasti najbolj ogroženih in najmanj kvalificiranih, na trg dela;
3. poudarja, da bi bilo treba v skladu s členom 6 uredbe o ESPG zagotoviti, da se s sredstvi tega sklada podpira ponovno vključevanje posameznih presežnih delavcev v proces zaposlovanja; poudarja še, da bi se morali iz pomoči ESPG sofinancirati le aktivni ukrepi na trgu dela, ki vodijo do dolgoročnih zaposlitev; poudarja, da pomoč iz sklada ne sme nadomestiti ukrepov, za katere so odgovorna podjetja na osnovi nacionalne zakonodaje ali kolektivnih pogodb, pa tudi ne ukrepov za prestrukturiranje podjetij oziroma sektorjev; obžaluje, da bi sklad lahko podjetja spodbudil k zamenjavi pogodbene delovne sile z bolj prilagodljivo in kratkoročno;
4. ugotavlja, da so med informacijami o usklajenem svežnju prilagojenih storitev, za katere je predvideno financiranje iz ESPG, tudi informacije o njihovem dopolnjevanju in združljivosti z ukrepi, ki se financirajo iz strukturnih skladov; ponovno poziva Komisijo, naj v letna poročila vključi tudi primerjalno oceno teh podatkov;
5. opominja, da je bil ESPG ustanovljen kot ločen in poseben instrument z lastnimi cilji in roki ter da je zato zanj treba nameniti posebna sredstva, s čimer bo preprečeno prerazporejanje iz drugih proračunskih vrstic, kakor se je dogajalo v preteklosti, saj bi to lahko ogrozilo izpolnjevanje ciljev različnih politik; znesek za plačila, prvotno vpisan v proračunsko vrstico 04 05 01 ESPG, je bil z devetnajsto vlogo v celoti porabljen;
6. ugotavlja pa, da bodo sredstva ESPG, ki bodo uporabljena v tem primeru, prenesena iz sredstev za plačila v proračunski vrstici, namenjeni zaključitvi programov Evropskega socialnega sklada (ESS) – cilj 1 (2000–2006);
7. odobri sklep, priložen tej resoluciji;
8. naroči svojemu predsedniku, naj podpiše ta sklep skupaj s predsednikom Sveta ter poskrbi za njegovo objavo v Uradnem listu Evropske unije;
9. naroči svojemu predsedniku, naj to resolucijo skupaj s prilogo posreduje Svetu in Komisiji.
PRILOGA: SKLEP EVROPSKEGA PARLAMENTA IN SVETA
z dne
o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/020 IE/Gradbeništvo 43, Irska)
EVROPSKI PARLAMENT IN SVET EVROPSKE UNIJE STA —
ob upoštevanju Pogodbe o delovanju Evropske unije,
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14.6.2006, str. 1. , zlasti točke 28 sporazuma,
ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji
UL L 406, 30.12.2006, str. 1. , zlasti člena 12(3) te uredbe,
ob upoštevanju predloga Evropske komisije
UL C […], […], str. […]. ,
ob upoštevanju naslednjega:
(1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.
(2) Področje uporabe ESPG je bilo za vloge, vložene po 1. maju 2009, razširjeno, da bi vključili pomoč za delavce, ki so postali presežni neposredno zaradi svetovne finančne in gospodarske krize.
(3) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.
(4) Irska je 9. junija 2010 vložila vlogo za uporabo sredstev ESPG v zvezi s presežnimi delavci v 1.560 podjetjih, ki delujejo v panogi, razvrščeni v oddelek 43 NACE Revizija 2 („Specializirana gradbena dela“), v regijah po ravni NUTS II Border, Midland and Western (IE01) in Southern and Eastern (IE02) na Irskem, do 17. junija 2011 pa jo je dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo sredstev v višini 21.664.148 EUR.
(5) Zato je treba uporabiti sredstva ESPG, da se zagotovi finančni prispevek za vlogo, ki jo je vložila Irska,
SPREJELA NASLEDNJI SKLEP:
Člen 1
V okviru splošnega proračuna Evropske unije za proračunsko leto 2011 se iz Evropskega sklada za prilagoditev globalizaciji (ESPG) uporabi znesek 12.689.838 EUR v sredstvih za prevzem obveznosti in sredstvih za plačila.
Člen 2
Ta sklep se objavi v Uradnem listu Evropske unije.
V [Bruslju/Strasbourgu],
Za Evropski parlament Za Svet
Predsednik Predsednik
OBRAZLOŽITEV
I. Okoliščine
Evropski sklad za prilagoditev globalizaciji je bil ustanovljen za dodatno pomoč delavcem, ki so jih prizadele posledice večjih strukturnih sprememb v svetovnih trgovinskih tokovih.
Glede na določbe točke 28 Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju
UL C 139, 14.6.2006, str. 1. ter člena 12 Uredbe (ES) št. 1927/2006
UL L 406, 30.12.2006, str. 1. sklad ne sme preseči najvišjega zneska 500 milijonov EUR, ki izhaja iz rezerve pod skupno zgornjo mejo odhodkov iz prejšnjega leta in/ali iz zapadlih sredstev za prevzem obveznosti iz prejšnjih dveh let, razen tistih, povezanih z razdelkom 1b. Ustrezni zneski se vključijo v proračun kot rezerva, takoj ko so opredeljene zadostne rezerve in/ali zapadla sredstva za prevzem obveznosti.
Kar zadeva postopek, Komisija v primeru pozitivne ocene vloge proračunskemu organu predloži predlog za uporabo sredstev sklada in tudi ustrezno zahtevo za prerazporeditev, da bi omogočila črpanje iz njega. Hkrati se lahko organizirajo tristranski pogovori, na katerih naj bi dosegli sporazum o uporabi sredstev sklada in zahtevanih zneskih. Ti pogovori lahko potekajo v poenostavljeni obliki.
II. Trenutno stanje: predlog Komisije
Komisija je 5. oktobra 2011 sprejela nov predlog za sklep o uporabi sredstev ESPG v korist Irske, da bi podprla ponovno vključevanje na trg dela tistih delavcev, ki so postali presežni zaradi svetovne finančne in gospodarske krize.
To je dvajseta vloga, ki jo je treba preučiti v okviru proračuna za leto 2011, zadeva pa uporabo skupnega zneska v višini 21.664.148 EUR iz ESPG za Irsko. Zadeva 3.382 presežnih delavcev (do pomoči jih je upravičenih 2.228) v 1.560 podjetjih, ki delujejo v panogi, razvrščeni v oddelek 43 NACE Revizija 2 („Specializirana gradbena dela“)
Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). , v regijah po ravni NUTS II Border, Midland and Western (IE01) in Southern and Eastern (IE02) na Irskem, v devetmesečnem referenčnem obdobju od 1. julija 2009 do 31. marca 2010.
Vloga, v primeru vloge EGF/2010/020 IE/Gradbeništvo 43, Irska, je bila Komisiji predložena 9. junija 2010 in dopolnjena z dodatnimi informacijami do 17. junija 2011. Temelji na merilih za pomoč iz člena 2(b) uredbe o ESPG, v skladu s katero mora biti odpuščenih vsaj 500 delavcev v devetmesečnem obdobju v podjetjih, ki delujejo v istem razdelku NACE Revizija 2 v eni regiji ali dveh sosednjih regijah na ravni NUTS II v državi članici.
Eno od meril, ki ga je pri svoji oceni uporabila Komisija, je bila ocena povezave med presežnimi delavci in velikimi strukturnimi spremembami v svetovnih trgovinskih tokovih ali finančno krizo, kar se v tem konkretnem primeru nanaša na krizo drugorazrednih hipotekarnih posojil v Združenih državah sredi leta 2007. Irska, ki je majhno izvozno usmerjeno gospodarstvo, je utrpela učinke kreditnega krča na svoje glavne trgovinske partnerje. Kreditni krč je resno prizadel banke na Irskem, njegovi učinki pa so se razširili na hipotekarna posojila in gradbeno dejavnost v državi. Ko je udarila kriza, je delež zaposlenih v gradbeništvu na Irskem padel z 12,25 % v zadnjem četrtletju 2007 na 9,2 % v prvem četrtletju 2009 in 6,25 % v tretjem četrtletju 2010.
Usklajeni sveženj prilagojenih storitev, ki bodo financirane, pri čemer bo upoštevana združljivost z ukrepi, ki se financirajo iz strukturnih skladov, vsebuje ukrepe za:
· Poklicno svetovanje: večina presežnih delavcev je deležna osebnega poklicnega svetovanja, pri katerem se dogovori o sklopu potrebnih korakov za vrnitev na delovno mesto.
· Programi usposabljanja in povezane pomoči za usposabljanje: tečaji FÁS zajemajo širok razpon ustreznih tem, vključno z varčevanjem z energijo, tehnologijami in objekti zelene in trajnostne energije ter upravljanjem okolja.
· Usposabljanje odpuščenih vajencev na delovnem mestu in zunaj njega ter podpora: cilj tega usposabljanja je 669 vajencem omogočiti dokončanje vajeništva. Standardni sistem vajeništva temelji na sedmih izmenjujočih se fazah usposabljanja na delovnem mestu in zunaj delovnega mesta.
· Programi poklicnega/sekundarnega izobraževanja in usposabljanja ter dohodkovna podpora: nadgradnja spretnosti vedno bolj velja za ključni element za zagotovitev varne zaposlitve v prihodnjih letih. Brezposelni gradbeni delavci ugotavljajo, da morajo izpopolniti veščine in kvalifikacije, da bi izboljšali možnosti za iskanje zaposlitve.
· Podpora za podjetje/samozaposlitev: organi, ki podpirajo podjetja, kot so City and County Enterprise Boards (CEB), bodo spodbujali vrsto podpor, ki so na voljo presežnim delavcev, ki se odločajo ustanoviti lastno podjetje prek promocijskih dejavnosti;
· Terciarno izobraževanje in dohodkovna podpora: visokošolsko izobraževanje ponuja module in programe, primerne za presežne gradbene delavce, odvisno od njihove ravni izobrazbe in veščin;
V zvezi z merili iz člena 6 Uredbe (ES) št. 1927/2006 so irski organi v svoji vlogi in v dodatnih informacijah:
• potrdili, da finančni prispevek iz ESPG ne nadomešča ukrepov, za katere so odgovorna podjetja na podlagi nacionalne zakonodaje ali kolektivnih pogodb;
• dokazali, da ukrepi zagotavljajo podporo za posamezne delavce in da ne bodo uporabljeni za prestrukturiranje podjetij ali sektorjev;
• potrdili, da se za navedene upravičene ukrepe ne črpa pomoči iz drugih finančnih instrumentov EU.
Glede sistemov upravljanja in nadzora je Irska Komisijo obvestila, da bodo finančne prispevke upravljali in nadzirali isti organi, ki upravljajo in nadzirajo financiranje iz Evropskega socialnega sklada (ESS) na Irskem.
V skladu z oceno Komisije vloga izpolnjuje merila za upravičenost do pomoči, določene v uredbi o ESPG, zato priporoča proračunskemu organu, da jo odobri.
Za uporabo sredstev sklada je Komisija proračunskemu organu predložila vlogo za prerazporeditev v skupnem znesku 21.664.148 EUR iz proračunske vrstice 04 02 01 za prevzem obveznosti ter iz proračunske vrstice „Zaključek programov Evropskega socialnega sklada (ESS) – cilj 1 (2000–2006)“.
Poročevalka opozarja, da je bil ESPG ustanovljen kot ločen in poseben instrument z lastnimi cilji in roki ter da je zato zanj treba nameniti posebna sredstva, s čimer bo preprečeno prerazporejanje iz drugih proračunskih vrstic, kakor se je dogajalo v preteklosti, kar bi lahko ogrozilo doseganje različnih ciljev politik. Znesek za plačila, prvotno vpisan v proračunsko vrstico 04 05 01 ESPG, se bo v celoti porabil z devetnajsto vlogo.
Vendar ugotavlja, da bodo sredstva ESPG, ki bodo uporabljena v tem primeru, prenesena iz sredstev za plačila v proračunski vrstici, namenjeni zaključku programov Evropskega socialnega sklada (ESS) – cilj 1 (2000–2006).
Medinstitucionalni sporazum dopušča uporabo sredstev sklada do letne zgornje meje 500 milijonov EUR.
To je dvajseti predlog za uporabo sredstev sklada, predložen proračunskemu organu v letu 2011. Če zahtevani znesek (21.664.148 EUR) odštejemo od razpoložljivih sredstev, ostaja do konca leta 2011 na voljo 378.047.375 EUR. Tako bo ostalo na voljo več kot 25 % najvišjega letnega zneska, namenjenega ESPG, za dodeljevanje sredstev v zadnjih štirih mesecih leta 2011, kot določa člen 12(6) uredbe o ESPG.
III. Postopek
Komisija je predložila zahtevo za prerazporeditev, da se v proračun za leto 2011 vnesejo posebna sredstva za prevzem obveznosti v skladu s točko 28 Medinstitucionalnega sporazuma z dne 17. maja 2006.
Tristranski pogovori o predlogu Komisije za sklep o uporabi sredstev ESPG bi lahko potekali v poenostavljeni obliki, kot predvideva člen 12(5) pravne podlage, razen če Parlament in Svet ne bosta dosegla sporazuma.
V skladu z internim dogovorom mora Odbor za zaposlovanje in socialne zadeve (EMPL) sodelovati v postopku, da bi zagotovil konstruktivno podporo in prispevek k oceni vlog za sredstva sklada.
Po opravljeni oceni bo ta odbor Evropskega parlamenta v zvezi z uporabo sredstev sklada izrazil svoje stališče, ki bo kot pismo priloženo temu poročilu.
V skupni izjavi, sprejeti na spravnem sestanku 17. julija 2008, so Evropski parlament, Svet in Komisija potrdili, da je treba ob spoštovanju Medinstitucionalnega sporazuma zagotoviti hiter postopek sprejemanja sklepov o uporabi sredstev sklada.
PRILOGA: PISMO ODBORA ZA ZAPOSLOVANJE IN SOCIALNE ZADEVE
EK/jm
D(2011)52862
g. Alain Lamassoure
Predsednik odbora za proračun
ASP 13E158
Zadeva: Mnenje o uporabi sredstev Evropskega sklada za prilagoditev globalizaciji (ESPG) za primer EGF/2010/020 IE/Gradbeništvo 43, Irsk a (KOM(2011)618 konč.)
Spoštovani g. predsednik,
Odbor za zaposlovanje in socialne zadeve (EMPL) in njegova delovna skupina, odgovorna za Evropski sklad za prilagoditev globalizaciji, sta preučila uporabo sredstev omenjenega sklada v zadevi EG F/2010/020 IE/Gradbeništvo 43, Irsk a in sprejela naslednje mnenje.
Odbor EMPL in njegova delovna skupina za ESPG se v zvezi z zgornjo zahtevo strinjata z uporabo sredstev sklada. V zvezi s tem ima odbor EMPL nekaj pripomb, ki pa ne ogrožajo prerazporeditve sredstev za plačila.
Premisleki odbora EMPL temeljijo na naslednjem:
A) ker vloga temelji na členu 2(b) uredbe ESPG, njen cilj pa je zagotoviti pomoč za 2.228 od 3.382 delavcev, ki so jih odpustili v 1.560 podjetjih, ki delujejo v oddelku 43 NACE Revizija 2 („Specializirana gradbena dela“), v referenčnem obdobju med 1. julijem 2009 in 31. marcem 2010 na Irskem, ki jo pokrivata dve regiji NUTS II (Border, Midlands, Western (IE01) in Southern and Eastern (IE02));
B) ker irske oblasti trdijo, da je do odpuščanj prišlo zaradi svetovne finančne in gospodarske krize, ki je doletela Irsko, majhno in izvozno usmerjeno državo, in povzročila kreditni krč, ki je precej vplival na trg hipotekarnih posojil in posledično na sektor gradbeništva;
C) ker je stopnja brezposelnosti gradbenih delavcev zaradi krize in propada malih in srednje velikih podjetij s področja gradbeništva, ki je v zadnjem desetletju uživalo stabilno rast, med 2009 in 2010 narasla za 19 %;
D) ker se 80 % podjetij, ki odpuščajo delavce, nahaja v regiji Southern in Eastern Ireland (tudi v mestih Dublin in Cork), 20 % pa v regijah Border, Midlands in Western;
E) ker je 95,69 % delavcev, ki bodo prejeli pomoč, moškega spola, 4,31 % pa ženskega; ker je 57,27 % delavcev starih med 25 in 54 let, več kot 36 % pa je mlajših od 24 let;
F) ker 76,39 % odpuščenih delavcev sodi v kategorijo obrtnikov oziroma z obrtjo povezanih delavcev;
G) ker je bilo odpuščenih 1.589 vajencev, za katere je tveganje, da bodo ostali brezposelni dlje časa, še posebej visoko;
Zato Odbor za zaposlovanje in socialne zadeve poziva Odbor za proračun kot pristojni odbor, da v svoj predlog resolucije v zvezi z vlogo Irske vključi naslednje pobude:
1. se strinja s Komisijo, da so pogoji iz člena 2(b) iz uredbe ESPG (1927/2006) izpolnjeni in je zato Irska upravičena do finančnega prispevka na podlagi te uredbe;
2. ugotavlja, da so irske oblasti zaprosile za finančno pomoč iz sklada ESPG 9. junija 2010, Evropska komisija pa je oceno podala 5. oktobra 2011; obžaluje, da je obdobje ocenjevanja trajalo tako dolgo;
3. ugotavlja, da je vloga ena izmed treh vlog, ki so jih za sektor gradbeništva hkrati vložile irske oblasti, in poudarja, da je znesek podpore v okviru ESPG, zahtevan v teh vlogah, večji od 35 milijonov EUR, zaradi česar gre za največji poseg ESPG doslej;
4. ugotavlja, da irske oblasti sporočajo, da se utegne število delavcev, ki bodo prejeli pomoč iz ESPG, spremeniti glede na odločitve, ki jih bodo sprejeli posamezni delavci; poziva irske oblasti, naj v celoti izkoristijo možnosti, ki jih ponuja pomoč iz ESPG;
5. ugotavlja, da je sektor gradbeništva pomembno prispeval k irskemu BDP in bo imel trenutni upad dejavnosti resne sekundarne posledice za druge sektorje irskega gospodarstva;
6. je seznanjen z usklajenim svežnjem, ki ponuja različne oblike usposabljanja na sekundarni in terciarni ravni, finančna podpora za ustanavljanje podjetij pa je, kot kaže, precej omejena;
7. ugotavlja, da bo 212 delavcev, ki se za polni delovni čas udeležujejo tečajev v organizaciji nacionalnega organa za usposabljanje in zaposlovanje, namesto socialne pomoči prejelo nadomestilo za usposabljanje v znesku 5.193 EUR (za čas celotnega usposabljanja); spominja, da bo delavcem, ki obiskujejo programe sekundarnega in terciarnega izobraževanja, zagotovljena dodatna dohodkovna podpora, a obžaluje, da v predlogu Komisije ni podatkov o vrsti in obsegu te podpore;
8. obžaluje, da lahko pomoč iz ESPG v skladu z uredbo nadomesti plačila iz sistema socialne pomoči, ki jih predvideva nacionalna zakonodaja; poudarja, da bi bilo treba sredstva sklada v prvi vrsti nameniti usposabljanju in iskanju zaposlitve, pa tudi programom poklicnega usmerjanja ter spodbujanja podjetništva, sklad pa bi moral dopolnjevati ukrepe nacionalnih institucij, ne pa nadomeščati sistema nadomestil ali drugih izplačil socialnega varstva, za katera so pristojne nacionalne institucije v skladu z zakonodajo posamezne države;
9. je zadovoljen, da je bil sveženj za odpuščene delavce sprejet v dogovoru z lokalnimi socialnimi partnerji in izobraževalnimi ustanovami in da ponuja usposabljanje na področjih, za katera se pričakuje rast (npr. okolju prijazna tehnologija);
10. ugotavlja, da so bila sredstva, ki so na voljo v proračunski vrstici 04 05 01, v letu 2011 porabljena in da bo za kritje zahtevanega zneska porabljenih 21.664.148 EUR iz proračunske vrstice 04 02 01 (Zaključek programov Evropskega socialnega sklada 2000–2006 – cilj 1).
Lep pozdrav,
Pervenche Berès
IZID KONČNEGA GLASOVANJA V ODBORU
Datum sprejetja
7.11.2011
Izid končnega glasovanja
+:
–:
0:
27
3
0
Poslanci, navzoči pri končnem glasovanju
Marta Andreasen, Francesca Balzani, Reimer Böge, Lajos Bokros, Isabelle Durant, James Elles, José Manuel Fernandes, Eider Gardiazábal Rubial, Salvador Garriga Polledo, Carl Haglund, Lucas Hartong, Jutta Haug, Sidonia Elżbieta Jędrzejewska, Ivajlo Kalfin (Ivailo Kalfin), Jan Kozłowski, Alain Lamassoure, Vladimír Maňka, Barbara Matera, Dominique Riquet, László Surján, Derek Vaughan
Namestniki, navzoči pri končnem glasovanju
François Alfonsi, Franziska Katharina Brantner, Jürgen Klute
Namestniki (člen 187(2)), navzoči pri končnem glasovanju
Josefa Andrés Barea, María Irigoyen Pérez, Baronica Sarah Ludford, George Lyon, Marit Paulsen, Ivo Vajgl
