VPRAŠANJE ZA USTNI ODGOVOR Z RAZPRAVO O-0098/08
v skladu s členom 108 Poslovnika
predložila
Satu Hassi
, v imenu skupine Verts/ALE
za Komisijo
Zadeva: Upravljanje Arktike v globaliziranem svetu
Kako namerava Komisija zagotoviti bolj proaktivno vlogo EU v zvezi z Arktiko, da se to območje zaščiti pred vse obsežnejšim izkoriščanjem naftnih in rudninskih virov ter drugimi oblikami gospodarskega razvoja, ki bi lahko povzročile dodatno škodo arktičnemu okolju, saj je to že zdaj ogroženo zaradi pospešenega segrevanja te regije?
Glede na to, da ima EU vodilno vlogo v boju proti podnebnim spremembam in si je kot cilj zadala omejitev segrevanja ozračja za +2°C v primerjavi s predindustrijskimi ravnmi, ali namerava Komisija predlagati skupno strategijo EU za opustitev črpanja in uporabe fosilnih goriv v arktični regiji ter si prizadevati za mednarodni sporazum o arktični listini, ki vključuje isto načelo?
