Vprašanje za čas za vprašanja H-0580/2010/rev.1
za Svet
Delno zasedanje: december 2010
Člen 116 poslovnika
Georgios Koumoutsakos
(PPE) Zadeva: Kako privabiti, obdržati in izuriti pomorščake
Znano je, da evropsko pomorstvo znatno prispeva k oživitvi evropskega gospodarstva. Vendar pa trenutno konkurenčnost Evropske unije na tem področju predstavlja številne izzive. Eden izmed njih – mogoče največji – je sposobnost pritegnitve zadostne kvalificirane delovne sile v poklic pomorščaka. Za zagotavljanje visoke ravni znanja in izkušenj, potrebujemo skladno politiko, ki spodbuja mlade, da izberejo ta poklic in v njem ostanejo. Kakovost poklica ni zgolj eden izmed ciljev, je tudi predpogoj za konkurenčnost evropskega pomorskega sektorja. Vedno večje pomanjkanje pomorščakov v Evropi in zmanjševanje pomorskega znanja predstavljata resno grožnjo za pomorski sektor in poklic pomorščaka. Ali lahko, glede na zgoraj povedano, Svet odgovori na naslednje vprašanje:
Ali je predsedstvo preučilo načine za privabljanje, obdržanje, usposabljanje in izboljšanje kakovosti življenja pomorščakov? Ali meni, da bo moralo to vprašanje bolj poglobljeno obravnavati, tako da ga bo vključilo v svoj delovni program?
