P6_TA(2005)0116
Finančne posledice pristopa Bolgarije in Romunije
A6-0090/2005
Resolucija Evropskega parlamenta o finančnih posledicah, povezanih s pristopom Bolgarije in Romunije (2005/2031(INI))
Evropski parlament
, –
ob upoštevanju člena 272 Pogodbe ES,
–
ob upoštevanju Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka UL C 172, 18.6.1999, str. 1. Sporazum, kakor je bil spremenjen s Sklepom 2003/429/ES (UL L 147, 14.6.2003, str. 25).
, zlasti točk 27 in 30 Sporazuma,
–
ob upoštevanju izida pogajalskih sestankov s predsedstvom Sveta in trialoga z dne 5. in 13. aprila 2005,
–
ob upoštevanju člena 45 svojega Poslovnika,
–
ob upoštevanju poročila Odbora za proračun ( A6-0090/2005 ),
A.
ker Pogodba ES, zlasti člen 272 Pogodbe, in Medinstitucionalni sporazum z dne 6. maja 1999, zlasti točki 27 in 30 Sporazuma, vsebujeta določbe, ki potrjujejo pristojnosti in postopke proračunskega organa glede razporejanja odhodkov in ustreznih organov,
1.
odobri skupno izjavo, priloženo tej resoluciji;
2.
naroči svojemu predsedniku, naj to resolucijo skupaj s skupno izjavo posreduje Svetu in Komisiji.
Priloga 1
Skupna izjava Evropskega parlamenta, Sveta in Komisije
Finančne posledice pristopa Bolgarije in Romunije
1.
Brez poseganja v osnutek Pogodbe o Ustavi za Evropo
a.
predstavniki vlad držav članic na seji s Svetom izjavijo, da so zneski v naslovu III finančnih določb pristopnega akta, priloženega osnutku pristopne pogodbe, ki je bil predložen v okviru postopka privolitve Evropskega parlamenta, omenjeni brez poseganja v pravice, pooblastila in pristojnosti proračunskega organa, ki so bile na Evropski parlament prenesene s členom 272 Pogodbe ES in ustreznimi določbami Medinstitucionalnega sporazume z dne 6. maja 1999.
b.
Svet, Komisija in Evropski parlament potrjujejo, da bo razporejanje odhodkov v členih 30 -34, naslova III finančnih določbpristopnega akta, priloženega k osnutku pristopne pogodbe, po letu 2009 predstavljalo neobvezni strošek.
2.
Komisija potrjuje, da njen predlog finančnega okvira 2007 - 2013 temelji na domnevi, da bosta 1. januarja 2007 Bolgarija in Romunija državi članici. Evropski parlament in Svet sta seznanjena z okvirnimi zneski, ki jih je Komisija predvidela marca 2004 za Bolgarijo in Romunijo, Svet pa upošteval v svojih sklepih z dne 22. marca 2004 o finančnem paketu za pristopna pogajanja za Bolgarijo in Romunijo. Financiranje pristopa Bolgarije in Romunije bo zagotovljeno, ne da bi bile ogrožene obveznosti, povezane z obstoječimi večletnimi programi ali odločbami o naslednji finančni perspektivi.
3.
Evropski parlament, Svet in Komisija opozarjajo na pomen, ki ga ima Medinstitucionalni sporazum z dne 6. maja 1999 za delovanje proračunskih postopkov, in poudarjajo, da ta sporazum lahko deluje le v primeru, če ga vse institucije v celoti upoštevajo.
Priloga 2
Finančni paket, ki ga je v zvezi s pristopom Bolgarije in romunije predlagala Komisija 22. marca 2004
2007
2008
2009
Skupaj
ODOBRITVE ZA PREVZEM OBVEZNOSTI
Kmetijstvo
1 141
1 990
2 342
5 473
Strukturni ukrepi
1 938
2 731
3 605
8 273
Notranje politike
444
434
426
1 304
Uprava
96
125
125
346
Skupaj - Odobritve za prevzem obveznosti
3 619
5 279
3 498
15 396
Odobritve plačil
1 648
3 276
4 131
9 056
Vir: Sklepi Sveta "Splošne zadeve" z dne 22.3.2004.
